
CUVINT INTRODUCTIV 

In anul 1637, Rene Descartes publică „Discursul 
asupra metodei", prima sa lucrare, ce“3vea să-i con¬ 
sacre renumele. 

Apărută în zorii evului modern, lucrarea lui 
Descartes inaug urea ză începutul raţionalismului In 
filozofia modernă, orientare ce s-a dezvoltat tot mai 
mult în secolele XVII şi XVIII, în lupta cu misticis¬ 
mul şi teologismul, pentru triumful gîndirii libere, 
descătuşate de dogmatismul medieval şi scolastic. 

„Discursul" lui Descartes, poate fi considerat, îm¬ 
preună cu „Novum Organuin" al lui Bacon, printre 
operele filozofice cele mai reprezentative ale secolu¬ 
lui XVII, care au pus bazele noii filozofii, întemeiată 
pe raţiune şi experienţă. 

Operă de sinteză, redusă ca proporţii, „Discursul" 
expune, îutr-o formă concisă, cele mai importante 
idei ale filozofiei lui Descartes, care au fost apoi 
completate şi dezvoltate într-o serie de alte lucrări, 
publicate mai tîrziu. Din această cauză, credem că 
este necesar ca, atunci cînd vorbim despre „Discurs", 
să facem unele referiri la întreaga operă a filozofului. 

Filozofia carteziană marchează începutul unei 
noi orientări în gîndirea filozofică, caracterizată, în 

primul rîiid, prin'folosirea raţiunii ca criteriu de ve¬ 
rificare a cunoştinţelor şi prin tendinţa de a găsi 
mijlocul cel mai eficace, cu ajutorul căruia se poate 
ajunge la adevăr. Prin aceasta, filozofia carteziană 
corespunde unei necesităţi a momentului istoric în 
care apare. 

Descartes trăieşte în prima jumătate a secolului 
XVII, epocă ce se caracterizează printr-o nouă atitu¬ 
dine a omului faţă de natură şi printr-o luptă hotă- 
rîtă de emancipare a raţiunii de sub autoritatea dog¬ 
mei. Omul de ştiinţă modern îşi îndreaptă atenţia 
spre natură ca spre singurul obiect de cercetare ştiin¬ 
ţifică. Natura nu mai este privită ca o „res cliaboli" 
(lin „lucru al diavolului"), ca in scolastică, ci ca o 
„res hominis“ (un „lucru al omului"), care aşteaptă 
să fie studiată şi cercetată pentru a-şi dezvălui tai¬ 
nele. Dezvoltarea ştiinţei şi a gîndirii filozofice mo¬ 
derne era legată direct de apariţia şi dezvoltarea bur¬ 
gheziei, clasă pe atunci în ascensiune şi progresistă, 
purtătoare a unui nou mod de producţie, care avea 
nevoie de progresul ştiinţei şi al tehnicii. Ştiinţa, le¬ 
gată de nevoile practice ale societăţii, trebuia funda¬ 
mentată pe principii metodologice noi, care să ser¬ 
vească acestui scop. Era necesară o nouă înetodă, care 
să stea la baza ştiinţelor naturii, care să facă posi¬ 
bilă invenţia, descoperirea. Scolastica — metodă ba¬ 
zată pe silogistica formală — nu putea fi folosită în 
actuala situaţie a dezvoltării ştiinţelor, ba dimpo¬ 
trivă, constituia o piedică iu calea acesteia. Savanţii 
şi filozofii vremii au căutat să descopere o nouă me¬ 
todă, aplicabilă ştiinţelor experimentale ale naturii. 
Bacon, Galilei, Mobbes, Descartes şi alţi gînditori 
din această epocă s-au preocupat de problema meto¬ 
dei. Felul în care au rezolvat-o diferă de la unii la 


8 


alţii, dar ceeea ce au comun e faptul că, pentru toţi, 
noua metodă trebuia să fie un instrument eficace al 
ştiinţei, care să permită scrutarea naturii şi descope¬ 
rirea adevărului incontestabil. 

Adevărul putea fi numai unul singur. El trebuia 
căutat în natură, nu dincolo de aceasta, într-o lume 
transcendentă, cum făcuseră teologii evului mediu. 
Omul de ştiinţă modern cercetează universul mate¬ 
rial, căutînd să descopere legile după care se produc 
fenomenele. Matematica, fizica, astronomia şi alte 
ştiinţe, care se dezvoltă în secolul XVII, creează o 
viziune nouă asupra lumii, care va sta la baza filo¬ 
zofiei moderne. 

Dezvoltarea materialismului modern din secolul 
XVII se face în luptă cu scolastica medievală, care 
refuza cu încăpăţîuare să admită noile adevăruri 
descoperite de ştiinţă. Este epoca unei adevărate terori 
dezlănţuite împotriva savanţilor şi a filozofilor care 
se ridicau împotriva dogmatismului şi teologismului 
obscurantist medieval. Este epoca inchiziţiei, care ve- 
ghia cu străşnicie ca orice operă ştiinţifică sau filo¬ 
zofică bazată pe principiile descoperite de ştiinţă şi 
care contrazicea dogmele bisericii să fie trecută la 
index, iar autorul, condamnat. Este epoca spiritului 
de luptă şi de sacrificiu pentru triumful ştiinţei şi al 
gîndirii libere. 

Filozofia modernă este ideologia burgheziei în 
luptă împotriva feudalismului, care este o caracte¬ 
ristică generală a secolului XVII în apusul Europei. 
Formele pe care le-a îmbrăcat această luptă, 'însă, 
diferă în funcţie de condiţiile concrete şi de particu¬ 
larităţile procesului de dezvoltare social-istorică în 
diferite ţări. în Anglia, de exemplu, ţară care se dez¬ 
voltă de timpuriu şi rapid pe drumul capitalismului, 

burghezia este o clasă puternică, care săvîrşeşte pri¬ 
ma revoluţie burgheză. In aceste condiţii, pe plan 
ideologic, s-a putut dezvolta o concepţie pronunţat 
materialistă (Bacon, Ilobbes), ca armă de luptă’ a 
burgheziei engleze împotriva ideologiei scolastice, pe 
care se sprijinea feudalismul. 

In patria lui Descartes, Franţa, care se dezvoltă 
în alte condiţii, atacul direct împotriva feudalismului 
a avut loc cu un secol şi jumătate mai tîrziu decît 
în Anglia. Aici, dezvoltarea relaţiilor capitaliste, dez¬ 
voltarea burgheziei a fost mult mai înceată decît în 
Anglia. Feudalismul şi catolicismul reprezentau aici 
cele două forţe dominante, care se sprijineau reci¬ 
proc. Burghezia franceză, slab dezvoltată, nu era încă 
destul de puternică pentru a lupta direct împotriva 
feudalismului. De aceea, ea este obligată să trăiască 
şi să se dezvolte în limitele statului absolutist feudal. 
In consecinţă, ideologia burgheziei franceze nu s-a 
putut dezvolta, nici ea, pe linia unei concepţii mate¬ 
rialiste consecvente, bineînţeles, în limitele în care 
era posibil în filozofia premarxistă. 

Burghezia franceză a fost nevoită să găsească, 
în această epocă, forme de compromis şi în ideologie 
să facă concesii prin care se evita lupta directă îm¬ 
potriva feudalismului. Din aceste cauze, burghezia 
franceză, neputînd promova un materialism consec¬ 
vent, a fundamentat raţionalismul. 

Raţionalismul a jucat, în dezvoltarea gîudirii 
umane, un maro rol pozitiv în lupta împotriva misti¬ 
cismului, a obscurantismului şi a dogmatismului me¬ 
dieval. Iu numele raţiunii libere, au fost atacate dog¬ 
mele scolastice şi formele de organizare ale societăţii 
feudale. Timp de două secole, raţionalismul a cii- 

Iioscut o largă răspîndire, exercitînd o puternica in¬ 
fluenţă asupra dezvoltării gîndirii moderne. 

Descartes a fost primul raţionalist francez. Raţio¬ 
nalismul său marchează începutul eliberării raţiunii 
de sub tutela dogmatismului teologic. Filozofia car¬ 
teziană reflectă, pe plan ideologic, momentul istoric 
al dezvoltării sociale şi politice din Franţa secolului 
XVII, ea este ideologia burgheziei franceze,_ care 
luptă’ pentru emancipare economică şi spirituală. 

* 

* * 

Rene Descartes s-a născut la 31 martie 1596, în 
orăşelul La Haye (Touraine). Urmează cursurile co¬ 
legiului iezuit din La Fleche, dar este curind nemul¬ 
ţumit de învăţămîntul scolastic din colegiu, care nu-i 
putea satisface curiozitatea nemăsurată şi nici nu-i 
putea asigura o pregătire temeinică în ştiinţele expe¬ 
rimentale, pentru care simţea o atracţie deosebită. 
Părăseşte colegiul, animat de dorinţa de a se cultiva 
cît mai mult, studiind în „cartea cea mare a naturii*. 

După ce-şi ia licenţa în drept la Universitatea 
din Poitiers, Descartes se înrolează în armată, pentru 
a avea ocazia să călătorească, pentru ca, în contact 
cu lumea, să poată găsi răspuns la întrebările ce-1 
frămîntau şi să descopere ceea ce nu putuse afla în 
cărţile scolasticilor. 

Ca militar, călătoreşte în diferite ţări, vizitează 
şi cunoaşte pe mulţi învăţaţi ai vremii, cu care va 
purta corespondenţă toată viaţa. Mai tîrziu, Descartes 
se retrage în Olanda, „ţara toleranţei'*, unde-şi va 
elabora opera ştiinţifică şi filozofică, născută în min¬ 
tea sa încă cu mult înainte. Spre sfîrşitul vieţii 
(1649), el primeşte invitaţia reginei Cristina a Sue¬ 
diei, să vină la curtea ei, dar, avînd o sănătate 

şubredă, nu poate suporta clima rece a ţării, se îm¬ 
bolnăveşte şi moare, la 11 februarie 1650. 

Opera lui Descartes cea mai importantă o con¬ 
stituie lucrările: „Regulae ad directionem ingenii" 
(Reguli pentru îndrumarea raţiunii), care pare să 
dateze de pe la 1628, dar a fost publicată postum, 
abia în anul 1701; „Discours de la methode pour bien 
conduire sa raison et chercher la verile dans Ies 
Sciences " (Discurs asupra metodei de a ne conduce 
bine raţiunea şi a căuta adevărul în ştiinţe), 1637; 
„Meditaiiones de prima philosophia “ (Meditaţii me¬ 
tafizice), 1641; „ Principia philosopliiae “ (Principiile 
filozofiei), 1644 şi ,.Les passions de râme" (Pasiunile 
sufletului), 1649. La acestea, mai trebuie să adăugăm 
şi cele şase volume de corespondenţă, în care Descar- 
les îşi exprimă mai liber ideile filozofice. 

Descartes a fost, încă din tinereţe, animat de do¬ 
rinţa de a scrie o mare operă 1 care să cuprindă în- 
tr-uil sistem toate cunoştinţele timpului. Această 
lucrare urma să fie ceva asemănător cu ceea ce încer¬ 
case contemporanul său mai bătrîn din Anglia, I’ran- 
cis Bacon, cînd îşi propusese să scrie a sa „Instau- 
ratio magna“, proiectată ca o enciclopedie a vremii. 
In afara de faptul că proiectul unor asemenea lucrări 
depăşeşte puterile unui -singur om — oricîl de mari ar 
fi inteligenţa şi capacitatea sa de sinteză — ele n-au 
putut fi duse la bun sfîrşit şi din alte motive. In timp 
ce Bacon a fost împiedicat, în parte, de ambiţiile sale 
politice, Descartes, care şi-a dedicat întreaga viaţă 


1 Tratatul pe care Descartes şi-a propus să-I scrie trebuia 
să fie intitulat „Le rnonde" („Lumea"), dar acest titlu părîncfu-i-se 
prea preten(ios, l-a schimbat în „Trăite de la lumiâre*' („Tratat 
despre lumină"). 

ştiinţei, nu şi-a putut termina şi publica tratatul, 
pentru că nu a avut curajul de a tipări o asemenea 
lucrare în condiţiile de atunci. 

Opera lui Descartes era întemeiată pe principiile 
noii ştiinţe, dezvoltată de Copernic, Galilei, Keppler 
şi alţii. Lucrarea era aproape terminată, cînd, în 
1633, Descartes află de condamnarea lui Galilei, pen¬ 
tru că susţinuse teoria heliocentrică. Descartes, care 
nu voia să intre în conflict cu autorităţile bisericeşti, 
s-a hotărît să nu-şi publice tratatul. Abia mult mai 
tîrziu, în 1644, el a tipărit o altă lucrare, „Principiile 
filozofiei în care a concentrat tot ce era esenţial 
din fizica sa. 

Descartes împlinea patruzeci de ani, fără să fi 
publicat ceva. Numele său ajunsese cunoscut în rîn- 
dul savanţilor din Franţa şi de peste hotare, fie din 
corespondenţa pe care o purta cu mulţi, fie prin in¬ 
termediul lui Mersenne, secretarul şi prietenul său. 

Pentru a-şi justifica renumele, Descartes se ho¬ 
tărăşte să aleagă trei capitole din ,,Tratatul despre 
lumină 14 pe care sa le publice. Cum cele trei capitole 
alese — „Dioptrica", „Meteorii" şi „Geometria" — 
nu constituiau o lucrare completă şi unitară, Descar¬ 
tes se simte obligat să scrie o introducere, un discurs 
preliminar, în care să-şi expună sumar concepţia şi 
principiile generale, fără de care construcţia din cele 
trei capitole îşi pierdea orice semnificaţie, orice fun¬ 
dament. Aşa a luat naştere vestitul „Discurs asupra 
metodei". 

„Discursul" nu este scris în latină, — cum se 
obişnuia pe atunci, — ci în franceză, limba poporu¬ 
lui. Aceasta vădeşte tendinţa autorului de a se adre¬ 
sa marelui public şi, astfel, filozofia scapă din cercul 
restrfns al cercetătorilor şi capătă o mai largă răspîn- 

dire. La baza acestui fapt stă concepţia lui Descar¬ 
tes, care considera că „raţiunea este, în inod firesc, 
egală la toţi oamenii" şi, ca atare, toţi au posibili¬ 
tatea să cunoască adevărul, dacă vor şti să-şi con¬ 
ducă bine raţiunea. Opiniile diferite pe care* le au 
oamenii provin din faptul că ei nu folosesc acelaşi 
criteriu în aplicarea raţiunii. „Diversitatea vederilor 
noastre nu provine din aceea că unii au mai multă ra¬ 
ţiune decît alţii, ci numai din aceea că ne conducem 
gîndurile pe căi diferite .. pentru a putea cunoaşte 
adevărul, nu este deajuns să „avem mintea sănă¬ 
toasă, principalul este să o folosim bine". Pentru a 
pune de acord diferitele păreri ale oamenilor, trebu¬ 
iau stabilite căile şi regulile pe care să le urmeze ra¬ 
ţiunea, pentru a se ajunge la aceleaşi concluzii. 
Descartes îşi scrie „Discursul** cu intenţia — mărtu¬ 
risită — de a arăta şi altora căile urinate de el în 
cunoaştere, pentru a putea ajunge la adevăr. Aceste 
căi sînt considerate de el îndreptare pentru raţiune, 
care să fie urmate de fiecare om dornic să descopere 
adevărul. 

Adevărul nu poate fi decît unul singur, pentru 
că nu pot exista mai multe adevăruri asupra acele¬ 
iaşi chestiuni. Părerile diferite întîlnite de Descartes 
în cărţile citite în şcoală au întărit convingerea filo¬ 
zofului asupra caracterului îndoielnic al adevărurilor 
scolastice. „Luînd în seamă cîte păreri diferite pot 
fi, cu privire Ia o aceiaşi materie, — scrie el — şi 
susţinute de oameni învăţaţi, fără să poată exista 
vreodată mai mult decît una singură care să fie ade¬ 
vărată, socoteam aproape fals tot ce nu era decît ve¬ 
rosimil". Făcînd o serie de consideraţii asupra diferi¬ 
telor ştiinţe din vremea sa, Descartes se opreşte, în 
special, asupra filozofiei şi, constată că, în acest do- 

meniu, există cea mai mare diversitate de părerL 
Dacă părerile filozofilor sînt atît de diferite, înseamnă 
că filozofia nu poate să constituie un fundament trainic 
pentru celelalte ştiinţe, care îşi împrumută principiile de 
la ea 1 . Nemulţumit de ştiinţele pe care le-a studiat 2 şi, 
in particular, de filozofia scolastică, care nu-i putea da 
evidenţa „adevărurilor 1 ' pe care le susţinea, Descar- 
tes ia hotărirea să caute singur adevărul, „în sine în¬ 
suşi" sau în „marea carte a lumii". 

pierind de la aceste consideraţii asupra filozo¬ 
fiei vremii sale, în Descartes se naşte ideea restructu¬ 
rării ştiinţei, dărîmînd întregul edificiu, ca apoi să 
reclădească totul pe principii noi. Pentru aceasta, 
trebuia găsită metoda cea mai bună, care să-i asi¬ 
gure evidenţa adevărurilor descoperite. Această me- 
_todă Descartes a descoperit-o în matematică, ştiinţa 
adevărurilor clare, evidente şi distincte/ De aceea, el 
încearcă să aplice metoda matematică la întregul do¬ 
meniu al cunoaşterii. încercarea de a funda 
„tnaţhesis universalis u („matematică universală") 
îl va preocupa în mod deosebit de acum înainte. 

Idealul cunoaşterii, folosind instrumentul mate¬ 
matic, este caracteristic secolului XVII. în direcţia 
aceasta, sînt îndreptate încercările lui Galilei, atunci 
cînd considera natura ca pe o mare carte scrisă în 


1 In vremea lui Descartes, filozofia mai era considerată ca 
o ştiinţă de bază, care le cuprinde pe toate celelalte. Descartes 
însuşi, făcînd o clasificare a ştiinţelor, le ascamăna cu un arbore, 
a cărui rădăcină o constituie metafizica, trunchiul —* fizica, iar 
ramurile — celelalte ştiinţe. 

2 Trebuie să specificăm că, în „Discursul asupra^ metode^ , 
Descartes se referă la o iperioadă din viaţa sa pe cînd 1 era în 
şcoală — cînd încă nu descoperise în matematică modelul cunoaş¬ 
terii certe şi evidente. 

limbaj matematic, cine vrea să descifreze tainele ei / 
trebuind să cunoască matematica. Hobbes tace ace¬ 
eaşi încercare, atunci cînd consideră lumea materială 
ca un ansamblu de corpuri, de forme şi figuri geo¬ 
metrice. Gîndirea însăşi era, pentru el, doar un cal¬ 
cul matematic, care se reduce — în ultimă instanţă 
— la adunarea şi scăderea noţiunilor. Iar metoda pe 
care trebuie să o folosim în cunoaştere urma, după 
Hobbes, să se bazeze pe analiză şi sinteză, adică să 
fie o metodă matematică. Mai tîrziu, Leibniz duce 
lucrurile şi mai departe, încercînd să aplice matema¬ 
tica, pînă şi în psihologie şi în morală. 

încercarea pe care o face Descartes, cît şi cei¬ 
lalţi savanţi şi filozofi ai epocii, de a funda o mate¬ 
matică universală, suferă de neajunsurile inerente 
oricărei tendinţe de a reduce totul la relaţii canti¬ 
tative, rezolvabile pe calea şi prin mijloacele mate¬ 
maticii. 

Postulind necesitatea unei metode, pentru a pu¬ 
tea cerceta adevărul, Descartes arată că el înţelege 
prin metodă „acele reguli certe şi uşoare pe care 
oricine le va urma fără a se abate de la ele, riu va 
lua niciodată nimic fals drept adevărat şi fără a 
risipi de prisos sforţările spiritului, ci sporind necon¬ 
tenit în mod treptat ştiinţa, va ajunge la cunoaşterea 
adevărată a tuturor lucrurilor pentru care va fi capa¬ 
bil . v “i. 1 

Noua metodologie carteziană a fost elaborată în- 
tîia dată în lucrarea „Reguli pentru îndrumarea ra¬ 
ţiunii". Descartes expune aici metoda sa, care trebuia 
să cuprindă 36 reguli, dar din care el nu precizează 


1 Colecţia „Texte filozofice' 1 , Descartes, Editura de stat 
pentru literatură ştiinţifică, 1952, pag. 39. 

deeît 21, dezvoltă 18 şi enunţă 3. La elaborarea „Dis¬ 
cursului", Descarles le reduce la patru, care i se 
par cele mai importante şi pe care îşi propune să le 
urmeze cu stricteţe. 

Prima regulă a metodei carteziene exprimă clar 
exigenţa filozofului faţă de admiterea adevărului în 
conştiinţă: să primim ca adevărat numai ceea ce, în 
mod evident, ne apare ca fiind adevărat. Trebuie cer¬ 
cetate numai „acele lucruri pe care mintea noastră 
pare a le cunoaşte în mod neîndoielnic". Orice în¬ 
deletnicire cu probleme care depăşesc cunoaşterea 
noastră trebuie evitată. Prin aceasta/ Descartes neagă 
legitimitatea aşa-ziselor ştiinţe, ca: alchimia, astro¬ 
logia, magia etc., cp care se îndeletniceau scolasticii 
medievali.*Chiar pentru ştiinţele propriu-zise, Descar¬ 
tes stabileşte o regulă: aceea de a pleca întotdeauna 
de Ia ideile cele mai simple, care să nu conţină 
nici o îndoialîD' „Trebuie să ne îndreptăm numai 
spre acele obiecte pe care mintea noastră este în 
stare să le cunoască în mod cert şi neîndoielnic". Din 
acest punct de vedere, Descartes îi condamnă pe fizi¬ 
cienii din vremea sa, care se ocupau cu- căutarea for¬ 
melor substanţiale ale realităţii, despre care nu putem 
avea nici o reprezentare clară, aprobînd în acelaşi 
timp pe matematicieni, care lucrează întotdea¬ 
una cu idei clare şi distincte. Matematica e conside¬ 
rată ca model, in cunoaşterea carteziană, pentru că 
ea dă evidenţa adevărului. Incercînd să extindă ma¬ 
tematica la cercetarea filozofică, Descartes funda¬ 
mentează metoda sa deductiv-raţionalistă. Folosirea 
raţiunii conform principiilor metodei deductive consti¬ 
tuie, pentru Descarles, mijlocul cel mai eficace pen- 


2 — Discurs asupra molodci, 

tru a cunoaşte in chip evident, deosebind adevărul de 
fals. 

Cunoaşterea, la Descartcs, se realizează în şi 
prin raţiune, ea capătă sensul unei cunoaşteri raţio¬ 
nale, de tip matematic; dar aceasta nu exclude expe¬ 
rienţa, pe care Descartes o preconizează în cerceta¬ 
rea naturii, doar că nu o consideră ca fiind calea pe 
care putem cunoaşte adevărul evident şi neîndoielnic. 
Experienţa este necesară în cunoaştere, dar prin ea 
nu avem certitudinea, pentru că „experienţele asupra 
lucrurilor sînt adesea înşelătoare 1 *, ele ne fac să ne 
îndoim de adevărul pe care nil înfăţişează; de aceea, 
trebuie depăşite, adevărul trebuie căutat în raţiune, 
singura care nu ne poate înşela/ Oamenii — scrie 
Descartes — „se pot înşela, dar niciodată dintr-o 
deducţie rău făcută, ci numai din aceea că se por¬ 
neşte de la experienţe prea puţin înţelese sau se în¬ 
tocmesc judecăţi necugetate şi fără temei** 1 . 

Regula intii din „Discursul asupra metodei 14 pare 
a fi cea mai importantă în filozofia lui Descartes, 
pentru că, prm formularea ei, se fundamentează de 
fapt raţionalismul cartezian, care cere ca toate cu¬ 
noştinţele să fie trecute prin lumina clară a raţiunii 
şi să fie primite ca adevărate mimai acelea care, în 
mod cert şi evident, ne apar ca fiind adevărate. Ce¬ 
lelalte trei reguli, pe care le stabileşte „Discursul 44 
— anume: analiza, sinteza şi enumerarea — sini 
procedee metodologice, prin care se poate stabili 
evidenţa adevărului admis. 

Aplicînd cele patru reguli pe care „Discursul' 1 
le prescrie minţii omeneşti, Descartes consideră că 
noi avem deplina posibilitate de a cunoaşte. Maiîi- 


I Colecţia „Texte filozofice" Descartes, pag. 36, 

festîndu-şi optimismul şi încrederea deplină în pu¬ 
terea omului de a cunoaşte, Descartes consideră că, 
dacă ne vom îndrepta bine intelectul, după regulile 
prescrise de el, nu vor putea exista lucruri „oricît de 
îndepărtate, la care să nu ajungem, şi oricît de as¬ 
cunse, pe care să nu le descoperim". 

înainte de a trece la aplicarea regulilor metodei 
sale, Descartes expune, jn partea a treia, principiile 
morale după care s-a călăuzit în activitatea sa. Cu 
această ocazie, se relevă clar poziţia de clasă a filo¬ 
zofului, reprezentant al burgheziei iranceze, încă slabe, 
care, neputînd rîvni deocamdată la cucerirea puterii, 
se mulţumeşte să trăiască şi să se dezvolte în cadrul 
statului feudal absolutist. Principiile morale carte¬ 
ziene exprimă clar această slăbiciune. Cuvîntul etic 
cartezian sună ca un îndemn la supunere faţă de 
legile şi obiceiurile ţării, respectînd religia, căutînd să 
se învingă mai degrabă pe sine decît soarta şi să-şi 
schimbe mai curînd dorinţele proprii decît ordinea 
lumii. Aceste principii constituie baza atitudinii adop¬ 
tate de filozof, care trăia conform devizei „bene qui 
latuit, bene vixit" („cine se ascunde bine, trăieşte 
bine"). 

Partea a treia a discursului asupra metodei se 
încheie cu enunţarea principiului îndoielii, ca proce¬ 
deu metodologic, marcînd trecerea la metafizica sa. 
Diversitatea constatată de Descartes, atît în părerile 
filozofilor, cît şi în obiceiurile oamenilor, l-a dus la 
convingerea că, pentru a avea certitudinea adevărului, 
pentru a putea determina clar care lucruri sînt ade¬ 
vărate şi care false, trebuie să plecăm de la îndoială. 
Simţurile ne înşală uneori şi, deci, putem presupune 
că ne înşală adesea; iar unii oameni, chiar atunci 


cînd se iolosesc de raţiune, comit paralogisine. De 
aceea, totul trebuie supus îndoielii. 

Descartes foloseşte îndoiala metodică, pentru ca, 
prin ajutorul ei, să poată ajunge la adevăr. Îndoiala 
sa nu este — ne spune el însuşi — o îndoială în 
sensul scepticilor, care se îndoiau pentru a se îndoi, 
ci o îndoială metodică, pe care o foloseşte doar ca 
punct de plecare în cunoaştere, fără a se îndoi de 
capacitatea omului de a cunoaşte. Descartes, plecînd 
de Ia îndoială, procedează la înlăturarea din conştiinţă 
a ideilor neîntemeiate, dar aceasta o face în chip 
metodic, folosind regulile stabilite şi făcînd aplicaţii 
practice la „dificultăţi ale matematicii sau chiar la 
altele pe care le puteam face aproape asemănătoare 
celor de matematici, desprinzîndu-le de toate princi¬ 
piile celorlaltor ştiinţe, pe care nu le găseam destul 
de sigure...“. Astfel el face observaţii şi dobîndeşte 
experienţă, care-i puteau servi „la stabilirea altor idei 
mai sigure". 

Prin îndoiala -metodică, Descartes elimină din 
conştiinţă toate cunoştinţele nesigure, încercînd să 
stabilească adevărul trainic, indubitabil, pe oare îl 
putem afirma cu toată certitudinea. Acest adevăr îl 
găseşte în „ cogilo" („gîndesc"), pe care încearcă 
să-şi fundeze întreaga metafizică. 

Partea a patra a „Discursului" expune conside¬ 
raţiile de ordin metafizic, dezvoltate mai tîrziu în 
„Meditaţiile metafizice". Aceasta este partea cea mai 
vulnerabilă a filozofiei lui Descartes. Concesiile pe 
care le face aici filozoful idealismului şi teologiei 
aruncă o umbră asupra întregii sale opere, din care 
cauză a fost mult discutat şi în multe feluri inter¬ 
pretat. 

îndoiala metodică, ca punct de plecare în cu¬ 
noaşterea ştiinţifică, constituie un fapt pozitiv în filo¬ 
zofia carteziană, dar concluziile la care ajunge Des- 
cartes sînt idealiste. De la îndoială, Descartes ajunge 
la gîndire, şi de aici la existenţă. Existenţa este func¬ 
ţia de gîndire. Raţionamentul cartezian „dubito ergo 
cogito: cogito ergo sum“ („mă îndoiesc, deci gîndesc: 
gîndesc, deci exist") răstoarnă raportul real dintre 
gîndire şi existenţă. în loc să arate, că gîndirea derivă 
din existenţă şi este in funcţie de aceasta, Descartes 
procedează invers, considerînd că existenţa derivă din 
gîndire şi este determinată de aceasta. 

„Cogito ergo suin" este considerat de Descartes 
ca fiind prima intuiţie, primul adevăr evident, clar 
şi distinct, de care nu ne mai putem indoi: „...în 
timp ce voiam să gîndesc că totul este fals, trebuia 
neapărat ca eu, cel care gîndesc aceasta, să fiu ceva; 
şi observînd că acest adevăr gindesc, deci exist era atît 
de puternic şi de cert, incit toate presupunerile extra¬ 
vagante ale scepticilor nu erau în stare să-l zdrun¬ 
cine, am socotii că pot să-l iau, fără nici o şovăire, 
drept primul principiu al filozofiei pe care o cău¬ 
tam". 

întemeindu-şi metafizica pe „cogito", Descartes 
conchide asupra existenţei unei substanţe deosebite 
ide corp, a cărei esenţă constă în a gîndi şi care, 
pentru a exista, nu are nevoie de conceptul niciunui 
corp. Această substanţă spirituală, al cărei atribut 
principal este gîndirea, „este cu totul deosebită de 
trup, şi chiar mai uşor de cunoscut decît acesta, şi 
chiar dacă acesta nu ar exista, sufletul tot nu ar 
înceta să fie ceea ce este",-' 

Prin afirmarea existenţei substanţei „spirit", cu 
atributul „gîndire" („ res cogitans") („lucru care 

gîndeşte"), deosebită şi independentă de substanţa 
corporală, al cărei atribut e întinderea („res extensa“) 
(„lucru cu întindere"), Descartes fundamentează dua¬ 
lismul, care-1 duce la admiterea şi susţinerea existen¬ 
ţei lui dumnezeu, pe baza argumentului ontologic, 
folosit încă de Anselm, în secolul XIII. 

Raţionalistul Descartes pleacă aici de la analiza 
ideii de perfecţiune, care se găseşte în mintea omului, 
pentru a conclude asupra existenţei unei fiinţe divine 
perfecte. Omul este o fiinţă imperfectă, — încearcă 
să raţioneze Descartes, — pentru că el nu este propria 
sa cauză. Dacă ar Ei propria sa cauză, nimic nu l-ar 
impiedica să se determine pe sine ca o fiinţă per¬ 
fectă. Dar tocmai fiindcă nu este perfect, omul trebuie 
să aibă o cauză iu afara sa. Pe de altă parte, deşi 
imperfect, omul posedă ideea de perfecţiune, despre 
care Descartes crede, că nu ne poate veni decît de la 
o fiinţă perfectă, adică de la dumnezeu. Descartes 
este un partizan al teoriei ideilor înnăscute, pentru 
care a fost criticat, pe bună dreptate, de contempo¬ 
ranii săi Ilobbes şi Locke, iar mai tîrziu, de materia- 
liştii francezi din secolul XVIII. Admiţînd că avem 
anumite idei înnăscute — deşi puţine la număi — 
Descartes consideră că, printre ele, este şi ideea de 
dumnezeu. Fiind o fiinţă perfectă, dumnezeu există 
în mod necesar, pentru că perfecţiunii mi-i poate 
lipsi nici un alribut, deci nici existenţa. 

Considerînd existenţa Iui dumnezeu demonstrată. 
Descartes face o altă încercare: de a arăta că dum¬ 
nezeu este garanţia autenticităţii adevărurilor stabi¬ 
lite de raţiune în mod clar şi distinct. Aceasta e 
posibil, pentru că raţiunea însăşi este dată de dum¬ 
nezeu, fiinţa perfectă: de la ea ne vine tot ceea ce 
este real şi adevărat în noi. 

Metafizica carteziană, întemeiată pe „cogiio“ îl 
atrage pe filozof tot mai mult spre idealism şi teo- 
logism. Aceasta ar putea fi concluzia cititorului părţii 
a patra din „Discursul asupra metodei" sau al „Me¬ 
ditaţiilor metafizice", dacă nu ain şti că gindirea 
carteziană nu se opreşte aici, ci merge mai departe, 
încerctnd să depăşească aceste consideraţii de ordin 
metafizic. La o privire mai adîncă, ne putem da sea¬ 
ma că „Meditaţiile" sînt o încercare de a împăca pe 
teologi, asigurîndu-i de nevinovăţia ideilor sale. 
Ulterior, Descărtes publică lucrarea „Principiile filo¬ 
zofiei", în care concentrează ideile cele mai impor¬ 
tante din fizica sa, elaborate iniţial în „Tratatul despre 
lumină". In „Principiile filozofiei", Descartes dezvoltă 
o teorie filozofică contrarie concepţiei religioase, fapt 
po care teologii nu l-au observat decît după moartea 
autorului. 

Descartes face, în „Discurs", dese referiri la 
„Tratatul despre lumină", care cuprinde un întreg 
sistem do cunoştinţe, expuse sub un singur aspect, 
acela al luminii. Această expunere trebuia să reali¬ 
zeze ideea de sistem, pe care o urmărea Descartes şi 
la care nu a renunţat niciodată, dovadă faptul că, 
mai tîrziu, încearcă acelaşi lucru, atunci cînd publică 
„Principiile filozofiei" şi „Pasiunile sufletului". „Prin¬ 
cipiile filozofiei" cuprind patru părţi: 1) despre prin¬ 
cipiile cunoaşterii omeneşti, 2) despre principiile lu¬ 
crurilor materiale, 3) despre lumea vizibilă, 4) despre 
pămînt, la care dacă s-ar fi adăugat o a cincea parte, 
care să trateze despre natura plantelor şi animalelor, 
şi lucrarea „Pasiunile sufletului", care tratează despre 
om, filozoful şi-ar fi realizat sistemul dorit. 

In partea a cincea din „Discurs", Descartes 
enunţă cîteva din ideile sale asupra lumii materiale. 


Aici, categoria de materie capătă o importanţă deose¬ 
bită. Materia este o realitate obiectivă, despre care 
putem avea o idee tot atît de clară şi inteligibilă — 
folosind limbajul cartezian — ca despre dumnezeu şi 
suflet. 

Descartes îşi propune să golească conceptul de 
materie de tot ceea ce scolasticii introduseseră în 
chip forţat în el, denaturîndu-i sensul adevărat. în 
primul rînd, trebuiau negate „formele sau calităţile 
despre care se discută în şcoli' 1 , în al doilea rînd, 
trebuia arătat că lumea materială se conduce după 
anumite legi necesare, fără de care ea nu ar putea 
fi concepută, deoarece chiar dacă dumnezeu ar fi creat 
mai multe lumi, ele ar fi trebuit create din aceeaşi 
materie şi pe baza aceloraşi legi care să le guverneze. 
Caracterul necesar al legilor capătă o importanţă aşa 
de mare, încît însuşi dumnezeu, fiinţa perfectă şi 
infinită în puterea sa, nu poate să nu respecte aceste 
legi proprii materiei. Prin aceasta, fizica lui Descartes 
capătă o importanţă deosebită, căci ea contrazice — în 
esenţă — metafizica sa. 

Materia este o simplă „res extensa", cu o singură 
însuşire: „întinderea". Ea este formată din părţi mici, 
divizibile la infinit. Spaţiul infinit este plin în între¬ 
gime cu materie. Vidul este înlocuit de Descartes cu 
o substanţă foarte fină, „eterul", care umple toate 
spaţiile dintre corpuri. Materia este aceeaşi în univers 
şi „chiar dacă ar exista o infinitate de lumi, ele n-ar 
putea fi făcute decît din aceeaşi materie". 

'O altă categorie filozofică, deosebit de impor¬ 
tantă în fizica carteziană, este aceea de mişcare. Con¬ 
cepţia carteziană asupra materiei şi mişcării este 
puternic pătrunsă de mecanicism. Mişcarea de care 

depinde diversitatea materiei este redusă la o simplă 
deplasare a corpurilor în spaţiu. Definind mişcarea, 
Descarles arată că ea este transportul unei cantităţi 
de materie din vecinătatea unor corpuri, pe care le 
considerăm în repaus, în vecinătatea altora. Atît miş¬ 
carea, cit şi repausul sînt relative. Un corp se mişcă 
şi nu se mişcă în acelaşi timp, dar această formulare 
carteziană nu este înţeleasă în sens dialectic, ci în 
sens mecanicist, pentru că Descartes priveşte miş¬ 
carea şi repausul raportate la sisteme de referinţă 
diferite. Corăbierul este în repaus faţă de corabia sa, 
dar se mişcă în raport cu ţărmul etc.,- 

Pe baza categoriilor de materie, mişcare, lege, 
Descartes schiţează o teorie cosmogonică mecani¬ 
cistă, prima în istoria filozofiei moderne. Universul 
material s-a determinat în formele sale actuale prin 
acţiunea legilor sale, datorită mişcării în vîrtej. 

Prin acţiunea legilor care guvernează materia, 
o mai uşor de explicat şi de înţeles — consideră 
Descartes — faptul că lucrurile apar treptat şi nu au 
fost date de-a gata,, dintr-o dată. Cu multă precauţie 
şi subtilitate, Descartes introduce aici ideea că e mai 
uşor de conceput devenirea lumii decit crearea ei, 
.,Dar este sigur, şi este o părere acceptată îndeobşte 
de teologi — scrie Descartes în „Discurs" — că 
acţiunea prin care [dumnezeu] o [Iu,mea] menţine 
acum este în totul aceeaşi cu cea prin care a 
creat-o; aşa încît, măcar că nu-i va fi dat la început 
altă formă decît a haosului, o data ce, statornicind 
legile naturii, el ii dă concursul pentru a acţiona aşa 
cum obişnuieşte, sîntem îndreptăţiţi a crede, fără a 
scădea miracolul creaţiunii, că, numai prin aceasta, 
toate lucrurile care sînt pur materiale ar fi putut, cu 
timpul, să devină aşa cum le vedem astăzi; şi natura 

acestora este mult mai uşor de conceput atunci cînd 
le vedem înfiripîndu-se puţin cîte puţin... decît 
atunci cind le privim de-a. gata". înţelegerea dezvol¬ 
tării treptate a lucrurilor este însă puternic influen¬ 
ţată de mecanicism. 

Caracterul mecanicist al gîndirii carteziene s-a 
manifestat din plin şi în cercetările sale de anatomie, 
fiziologie şi psihologie. Studiile experimentale ale lui 
Descartes asupra corpului animalelor şi al omului 
i-au permis să facă observaţii interesante asupra 
funcţionării diferitelor organe. Descrierea funcţionării 
inimii şi procesul circulaţiei sîngelui se bazează pe 
viziunea mecanicistă asupra omului, privit ca o ma¬ 
şină, ca un mecanism care funcţionează automat. 
Descartes face deosebirea între om şi celelalte ani¬ 
male, care sînt simple automate. Omul nu este un 
automat, pentru că el acţionează conştient, conform 
voinţei sale şi are gîndire, adică (acuitate cognitivă. 
Intelectul şi voinţa îl deosebesc pe om de toate cele¬ 
lalte automate vii. Omul are un suflet sensibil (sufle¬ 
tul animal) şi unul raţional. Centrul tuturor func¬ 
ţiilor psihice este creierul, sediul simţului comun. 

în psihologie, Descartes depăşeşte dualismul spi- 
rit-materie din metafizica sa, ridicîndu-se pînă la 
înţelegerea legăturii dintre corp şi suflet; „...este 
nevoie ca el [sufletul] să fie legat şi unit mai strins 
de - trup, pentru a avea... simţăminte şi dorinţe ase¬ 
mănătoare cu ale noastre şi să alcătuiască, astfel, un 
om adevărat". "Sufletul este răspîndit în tot corpul; 
totuşi, Descartes şi-a închipuit că există în corp o 
anumită parte cu un rol deosebit în această privinţă, 
anume glanda pineală'. 


1 Vezi Colecţia „Texte iilozofice", Descartes, pag. 187. 

Iu partea a cincea din „Discurs", Descarles face 
o serie de reflecţii interesante, dar astăzi lipsite de 
valoare, ca multe alte concepţii ştiinţifice ale timpului 
său. Ceea ce constituie însă un fapt pozitiv este în¬ 
cercarea de a depăşi dualismul, căutînd să apropie 
cele două substanţe şi să stabilească o legătură între 
ele. Completa independenţă dintre spirit şi corp, pro¬ 
clamată anterior, este negată prin cercetările şi teo¬ 
riile sale în psihologie. 

' Contradicţia dintre metafizica şi psihologia car¬ 
teziană este vădită, dar chiar în cadrul psihologiei 
sale, se poate desprinde o contradicţie între teza că 
sufletul este legat de corp şi cea că sufletul pre¬ 
există corpului şi este nemuritor/ 

întreaga filozofie carteziană este plină de ase¬ 
menea contradicţii. Este semnificativ că, în partea a 
cincea a „Discursului", unde sînt expuse cîteva idei 
dezvoltate apoi pe larg în „Principiile filozofiei", 
Descartes trece uşor peste problemele de fizică, oprin- 
du-se mai mult asupra unor probleme de anatomie, 
fiziologie şi psihologie, dezvoltate şi ele mai tîrziu, 
în „Pasiunile sufletului". Trebuie menţionat aici spi¬ 
ritul de observator şi de experimentator meticulos, 
de care a dat dovadă Descartes; dar nivelul de dez¬ 
voltare al acestor ştiinţe şi concepţia sa mecani¬ 
cistă nu i-au putut permite explicaţii mai exacte şi 
de o valoare ştiinţifică mai reală. 

în ultima parte a „Discursului", Descartes ţine 
să sublinieze din nou rolul experienţelor şi al numă¬ 
rului lor, factori cu atît mai importanţi cu cît sîntem 
mai înaintaţi în cunoştinţe; ,,... aşa că, după cum 
voi avea de acum înainte înlesnirea de a face mai 
multe sau mai puţine [experienţe], voi înainta mai 
mult sau mai puţin în cunoaşterea naturii...“ 

Filozofia carteziană preconizează cercetarea na¬ 
turii într-un scop bine determinat, acela de a face 
nenumărate invenţii şi de a deveni stăpîni ai naturii. 
Descartes arată că „este posibil să ajungem la cu¬ 
noştinţe care să fie foarte folositoare în viaţă şi 
că, ... cunoscînd puterea şi acţiunea focului, a apei, 
a aerului, a aştrilor, a cerurilor şi a tuturor celor¬ 
lalte corpuri care ne înconjoară ... le-ain putea da 
toate întrebuinţările pentru care se potrivesc, deve¬ 
nind ...stăpîni şi posesori ai naturii". Aici, Descar¬ 
tes exprimă idealul adevăratului om® de ştiinţă, care 
năzuieşte spre pătrunderea în adîncul tainelor naturii, 
descoperindu-Ie sensul, explicîndu-le şi, prin aceasta, 
devenind stăpînul lor. Actualitatea lui Descartes, din 
acest punct de vedere, este incontestabilă. 

In partea ultimă din „Discurs", Descartes arată 
că publică rezultatele la care a ajuns în urma cerce¬ 
tărilor sale, pentru că acestea nu puteau fi ţinute as¬ 
cunse „fără a păcătui grav împotriva legilor, care 
ne obligă să procurăm binele general al tuturor 
oamenilor, atît cît ne este cu putinţă". 

Descartes ajunsese în urma cercetărilor sale la 
rezultate care i se păreau atît de evidente, încît nu 
mai avea nici o îndoială asupra lor. Totuşi, nu s-a 
putut hotărî să-şi publice tratatul, pentru a nu intra 
în conflict cu autorităţile vremii. Tn încheierea „Dis¬ 
cursului", Descartes — care făcuse de multe ori, în 
cursul expunerii, aluzii la „Tratatul despre lumină" 
— se simte obligat a scuza cl însuşi lipsa de curaj 
de care a dat dovadă prin nepublicarea acestei lucrări. 
Printre altele, Descartes arată că nu este o slăbiciu¬ 
ne, ci o datorie să-şi cruţe viaţa în scopul continuării 
cercetărilor sale „Dar, — scrie el — mă cred cu 
atît mai obligat sâ-mi cruţ timpul care-mi mai ră- 

mine, cu cît am mari speranţe de a-1 putea între¬ 
buinţa bine; şi, tară îndoială, aş avea multe prilejuri 
de a-1 pierde, dacă aş publica fundamentele filozofiei 
mele". 

Teama de a nu-şi pierde libertatea şi, prin 
aceasta, posibilitatea de a-şi continua cercetările, l-au 
determinat să nu-şi publice tratatul, dar dorinţa de 
a contribui la dezvoltarea ştiinţelor l-a făcut, totuşi, să 
ia hotărîrea de a publica unele lucrări. Elaborîndii-şi 
scrierile pe care voia să le publice, Descartes a fost 
atent întotdeauna să nu ridice pe teologi împotriva 
sa, recurgînd adesea la compromis şi la concesii. 

Caracterul contradictoriu al filozofiei carteziene a 
făcut posibil ca ea să fie interpretată în chip diferit 
de diverşii istorici ai filozofiei. Fără să ţină seama de 
condiţiile istorice concrete în care a apărut şi de rolul 
pe care l-a jucat în vremea ei, mulţi dintre istoricii 
idealişti ai filozofiei au tras concluzii false asupra 
operei lui Descartes. Prima înţelegere justă asupra 
filozofiei carteziene a dat-o Marx, care a subliniat 
importanţa ei istorică, arătînd că, în ciuda reziduu¬ 
rilor idealiste, găsim la Descartes multe idei materia¬ 
liste înaintate. Marx l-a considerat pe Descartes ca 
pe unul dintre întemeietorii materialismului modern. 

Născută din străduinţa minţii omeneşti de a găsi 
noi mijloace pentru a ajunge la adevăr, noi principii 
metodologice pe care să se bazeze ştiinţa, opera lui 
Descartes are o adîncă semnificaţie istorică. Cu toate 
contradicţiile şi concesiile care-i sînt proprii, opera 
carteziană reprezintă o treaptă superioară în dezvol¬ 
tarea gîndirii înaintate din secolul XVII. Activitatea 
sa de savant şi filozof, opera sa vastă care cuprinde 
diferite domenii de cercetare, este aureolată de des¬ 
coperirile făcute în domeniul ştiinţei. Descartes ră- 

mine, în istoria dezvoltării gîndirii, ca un mare cer¬ 
cetător, ca unul dintre întemeietorii ştiinţei moderne 
şi ca deschizător de drum în multe ramuri ale ştiinţei. 

în filozofie, mai ales prin „Discursul asupra me- 
todei“, Descartes reprezintă unul din momentele mari 
ale începutului de luptă împotriva dogmatismului şi 
obscurantismului medieval, împotriva scolasticii, pen¬ 
tru emanciparea spiritului omenesc de sub autorita¬ 
tea dogmei, pentru folosirea raţiunii libere. 


Gh. Puşcaşu 


DISCURS ASUPRA METODEI 

DE A NE CONDUCE BINE RAŢIUNEA 
ŞI A CAUTA ADEVĂRUL IN ŞTIINŢE 


Dacă acest discurs va părea prea lung pentru a 
fi citit dinlr-o dată, s-ar putea deosebi în el şase 
părţi: iu prima, se vor găsi diferite consideraţii cu 
privire la ştiinţe; în a doua, principalele reguli ale 
metodei pe care a căutat-o autorul, în a treia, unele 
reguli de morală, pe care le-a dedus din această me¬ 
todă; în a patra, argumentele prin care dovedeşte 
existenţa lui Dumnezeu şi a sufletului omenesc şi care 
sint fundamentele metafizicii sale; în a cincea, ordi¬ 
nea problemelor de fizică pe care le-a cercetat, în¬ 
deosebi explicarea mişcărilor inimii şi a altor cîtorva 
dificultăţi ce aparţin medicinii, precum şi deosebirea 
dintre sufletul nostru şi acela al animalelor; iar in 
ultima, ce anume lucruri crede autorul că se cer pen¬ 
tru a înainta în cercetarea naturii mai mult decît s-a 
mers piuă acum, şi ce motive l-au îndemnat să scrie. 

PARTEA INTJIA 

Bunul siiţi ţ e steJucrul cel mai drept împărţit 1 
din lumeTcăci fiecare crede că îl are în aşa măsură, 
încît chiar cei care, în orice altă privinţă, sînt cel mai 
greu de mulţumit nu obişnuiesc să-şi dorească mai 


1 Este distribuit în egală măsură între toţi oamenii. — N. R. 

mult [bun simţ] decît au. Şi nu pare că se înşală 
cu toţii, ci, mai degrabă, aceasta este o dovadă că 
putinţa de. a judeca bine şi de a deosebi adevărul de 
fals, şi aceasta se numeşte propriu-zis bimul__simt 
sau raţiunea, este, în mod firesc, egală la toţi oame¬ 
nii; şi astfel, diversitatea vederilor noastre nu provine 
din aceea că unii au mai multă raţiune decît alţii, 
ci numai din aceea că ne conducem gîndurile pe căi 1 
diferite, şi nu avem în vedere aceleaşi lucruri. Căci 
nu este de ajuns să avem mintea sănătoasă; princi¬ 
palul este să o folosim bine. Cele mai mari suflete 
sînţ capabile de cele mai mari vicii, ca şi de cele 
mai mari virtuţi, iar cei care nu merg decît foarte 
încet pot ajunge mult mai departe, dacă urmează 
totdeauna drumul drept, decît cei ce aleargă şi se 
îndepărtează de acest drum. 

Cît despre mine, nu mi-am închipuit niciodată 
că mintea mea ar fi mai desăvîrşită decît a celorlalţi; 
ba chiar, adesea mi-am dorit să am gîndirea tot atît 
de rapidă, imaginaţia tot atît de clară şi distinctă, 
sau memoria tot atit de bogată şi promptă ca alţii. 
Şi nu mai cunosc alte însuşiri, în afară de acestea, 
care să contribuie la desăvîrşirea spiritului; căci, în 
ce priveşte raţiunea, sau bunul simţ, dat fiind că este 
singurul lucru care ne face oameni şi ne deosebeşte 
,de animale, vreau să cred că ea este întreagă la 
fiecare om şi să urmez, în această privinţă, părerea 
comună a filozofilor, care spun că nu există înzes¬ 
trare mai mare sau mai mică decît în accidente şi 


1 Atît în sensul de inşiruire a ideilor şi de metodă a cerce¬ 
tărilor, cît şi în aceia de concepţie generală asupra lumii. — N. R. 

nicidecum în formele sau naturile indivizilor dintr-o 
.aceeaşi specie 

Dar nu mă voi teme să spun că socot a fi avut 
marele noroc de să mă fi aflat, încă din tinereţe, pe 
i anumite căi care m-au dus la consideraţii şi maxime 
din care mi-am făurii o metodă, cu ajutorul căreia cred 
că am putinţa de să-mi sporesc treptat cunoştinţele şi 
să mi Ie ridic, puţin cîte puţin, la cel mai înalt punct 
la care mediocritatea minţii mele şi durata scurtă a 
vieţii mele le vor putea îngădui să ajungă. Căci, am 
şi cules atîtea roade, incit, deşi atunci c.înd mă judec 
pe mine însumi, caut întotdeauna să înclin mai cu- 
rînd de partea neîncrederii, decît de a îngîmfării şi 
cînd, privind cu un ochi de filozof diferitele acţiuni şi 
întreprinderi ale tuturor oamenilor, nu văd aproape 
nici una care să nu mi se pară deşartă şi nefolosi¬ 
toare, nu pot să nu simt o foarte mare mulţumire 
pentru progresul pe care socot că 1-ain făcut pînă 
acum în cercetarea adevărului şi să nu nutresc spe¬ 
ranţă pentru viitor; căci, dacă între preocupările 
oamenilor, numai ca oameni 1 2 3 , există vreuna cu ade¬ 
vărat bună şi însemnată, mă încumet să cred că este 
cea pe care am ales-o. 

Cu toate acestea, s-ar putea să mă înşel şi să 
iau drept aur şi diamante ceea ce nu este, poate, decît 
puţină aramă şi sticlă. Ştiu cît sîntem de expuşi să 


1 In terminologia aristotelică-scolastică, forma defineşte 
lipul sau specia; accidentele, dimpotrivă, sînt caracterele neesen- 
tiale, variahile şi care fac ca indivizii dintr-o aceeaşi specie să 
se deosebească între ei. — /V. R. 

2 Este vorba de adevărurile accesibile intelectului omenesc 
ca atare, spre deosebire de cele revelate, pentru înţelegerea că¬ 
rora, trebuie să fie „mai mult decît oameni", cum spune Dcs- 
cartcs mai departe. — N. R. 


3 — Discurs asupra metodei. 

ne înşelam în ceea ce ne priveşte şi, de asemenea, 
cîl trebuie să ne dea de bănuit judecăţile prietenilor, 
atunci cînd sînt în favoarea noastră. Dar voi fi foarte 
mulţumit să pol arăta, în acest discurs, căile pe care 
le-am urinat şi să înfăţişez aici viaţa mea, ca într-o 
oglindă, pentru ca fiecare să o poată judeca, şi, aflînd 
de la alţii părerile asupra-i, să am un nou mijloc de 
a mă instrui, pe care-1 voi adăuga celor de care 
obişnuiesc să mă servesc. 

Astfel, gîndul meu nu este aici de a-i învăţa pe 
alţii ce metodă trebuie să urmeze fiecare pentru a-şi 
conduce bine raţiunea, ci numai de a arăta în ce fel 
m-am străduit să o conduc pe a mea. Cei care se 
îndeletnicesc să dea poveţe trebuie să se socoată mai 
pricepuţi decît cei cărora Ie dau, şi dacă greşesc în 
cel mai mic lucru, sînt de condamnat. Dar, supunîn- 
du-vă această scriere numai ca pe o povestire sau, 
dacă vreţi, ca pe o fabulă în care, printre unele exem¬ 
ple care pot fi imitate, se vor găsi poate şi multe 
altele care, pe bună dreptate, nu vor fi urmate, nădăj¬ 
duiesc că ea va folosi unora, fără a dăuna nimănui, 
şi că toţi îmi vor fi recunoscători pentru sinceritatea 
mea. 

Am fost deprins cu studiile, încă din copilărie 1 ; 
şi, deoarece mi se spunea că, prin acestea, se poale 
dobîndi o cunoaştere clară şi sigură a tot ceea ce este 
util în viaţă, eram foarte doritor de a le învăţa. Dar, 
îndată ce am isprăvit tot ciclul de studii la capătul 
căruia se obişnuieşte să fii primit în tagma celor 
învăţaţi, mi-am schimbat în întregime părerea. Căci 
m-am găsit împovărat de atîtea îndoieli şi rătăciri, 


1 Din 1606, la colegiul iezuiţilor din la Hectic. — N. R. 

\incît socoteam că, prin strădania de a mă instrui, nu 
realizasem alt cîştig decît de a-mi fi descoperit tot 
mai mult ignoranta. Şi totuşi, mă aflam într-una din ' 
cele mai vestite şcoli ale Europei, unde credeam că 
trebuie să se găsească oameni învăţaţi, dacă există în 
general în vreun loc pe pămînt. Am învăţat cvcolo 
tot ceea ce învăţau şi ceilalţi; ba chiar, nefiind mul¬ 
ţumit numai cu ştiinţele care ni se predau, parcurse¬ 
sem toate cărţile care mi-au căzut în mînă şi în 
care se trata despre ştiinţele considerate cele mai 
curioase şi mai rare 1 . Totodată, cunoşteam părerile 
pe care le aveau ceilalţi despre mine, şi nu vedeam 
să fiu socotit mai prejos de conşcolarii mei, cu toate 
că se aflau printre ei unii care erau de pe alunei 
destinaţi să ocupe locurile dascălilor noştri. în sfîr- 
şit, secolul nostru mi se părea tot atit de înfloritor 
şi de rodnic în minţi luminate ca şi oricare dintre cele 
ce l-au precedat. Aceasta mă făcea să-mi iau liber¬ 
tatea de a judeca după mine pe toţi ceilalţi, şi să cred 
că nu se află pe lume vreo doctrină care să fie aşa 
cum fusesem învăţat să nădăjduiesc. 

Nu încetam, totuşi, să preţuiesc îndeletnicirile din 
şcoli. Ştiam că limbile care se învaţă acolo sînt ne¬ 
cesare pentru înţelegerea cărţilor vechi; că farmecul 
fabulelor ne ascute mintea; că acţiunile memorabile 
din povestiri o înalţă; şi că, fiind citite cu discernă- 
inînt, ele ajută la formarea judecăţii; că lectura tutu¬ 
ror cărţilor bune este ca o convorbire cu cei mai aleşi 
oameni ai veacurilor trecute, care au fost autorii 
acestor cărţi, şi chiar o convorbire chibzuită, în care 
ei nu ne dezvăluie decît cele mai valoroase dintre 
gîndurile lor; că elocvenţa are puteri şi frumuseţi 


1 „Ştiinţele” oculte, *— N- R- 

neasemuite; că poezia cuprinde gingăşii şi mîngîieri 
dintre cele mai încînfatoare; că matematici le au in¬ 
venţii foarte subtile şi care pot folosi mult, atft pentru 
a mulţumi pe cei doritori să înveţe, cît şi pentru a 
înlesni’ toate meşteşugurile şi a uşura munca oameni¬ 
lor; că scrierile care tratează despre moravuri conţin 
unele învăţături şi îndemnuri spre virtute, care^ sînt 
foarte folositoare; că teologia ne învaţă cum să do- 
bîndim cerul; că. filozoTîa ne dă mijlocul de a vorbi 
despre orice lucru înîr-un fel care să semene cu ade¬ 
vărul şi de a stîrni admiraţia celor mai puţin învăţaţi; 
că jurisprudenţa, medicina şi celelalte ştiinţe aduc 
onoruri şi bogăţii celor ce le cultivă; şi, în sfîrşit, că 
este bine să le fi cercetat pe toate, chiar pe cele mai 
superstiţioase şi mai false, pentru a cunoaşte adevă¬ 
rata lor valoare şi pentru a ne păzi să fim înşelaţi 
i de ele. 

Dar credeam că dăruisem pînă atunci destul timp 
limbilor şi chiar lecturii cărţilor vechi şi povestirilor 
şi fabulelor lor. Căci a vorbi cu cei din alte veacuri 
este aproape acelaşi lucru cu a călători. E bine să 
cunoaştem cîte ceva din moravurile diferitelor po¬ 
poare, pentru a le judeca mai sănătos pe ale noastre 
lişi pentru a nu ne închipui că tot ce nu este după 
moda noastră e caraghios şi împotriva raţiunii, aşa 
cum obişnuiesc să facă cei care nu au văzut nimic. 
Dar dacă folosim prea mult timp cu călătoriile, sfîr- 
şim prin a^deveru străi ni in propria noast ră ţară; 
iar dacă sînteîîT~preâ dornici să cunoaştem lucrurile 
care se practicau în veacurile trecute, rămînem, de 
obicei, foarte neştiutori de cele care se practică în 
veacul nostru. Totodată, fabulele ne fac să ne închi¬ 
puim posibile mai multe evenimente care nu sînt, şi 

istorisirile, chiar cele mai apropiate de realitate, dacă 
nu schimbă sau nu măresc valoarea lucrurilor pentru 
a le face mai demne să fie citite, puţin trec cu 
vederea aproape totdeauna împrejurările cele mai 
obişnuite şi mai puţin însemnate, din care cauză 
celelalte lucruri nu apar aşa cum sînt, şi cei care îşi 
călăuzesc moravurile după pildele luate din aceste 
istorisiri, sînt supuşi să cadă pradă ciudăţeniilor pa- 
ladinilor 1 din romanele noastre şi să făurească pla¬ 
nuri care le depăşesc puterile. 

Preţuiam mult elocvenţa şi eram îndrăgostit de 
poezie, dar socoteam că şi una şi alta sînt mai de¬ 
grabă daruri ale minţii, decîl roade ale studiului. Cei 
care au mintea cea mai ascuţită şi-şi desavîrşesc cel 
mai mult gîndurile, pentru a le face limpezi şi pe 
înţeles, pot întotdeauna să-i convingă mai bine pe 
alţii de ceea ce susţin, chiar dacă nu ar vorbi decît 
în bretonă şi nu ar fi învăţat niciodată retorica; iar cei 
care au cele mai plăcute inspiraţii şi ştiu să le ex¬ 
prime cel mai frumos şi cu mai multă gingăşie vor Ii 
neapărat cei mai buni poeţi, chiar dacă nu cunosc 
arta poetică. 

îmi plăceau îndeosebi matematieile, pentru certi¬ 
tudinea şi evidenţa demonstraţiilor lor; dar nu-mi 
dădeam seama încă de adevărata lor folosinţă şi, gîn- 
dind că nu servesc decît artelor mecanice, mă miram 
că, fundamentele acestor ştiinţe fiind atît de sigure 
şi de trainice, nu se clădise pe ele nimic mai înalt. 
Spre deosebire de aceasta, comparam scrierile vechi¬ 
lor păgîni, care tratează despre moravuri, cu nişte 
palate foarte frumoase şi măreţe, care iui sînt zidite 


i Cavaleri rătăcitori, eroi ai romanelor medievale. — N.R. 

decît pe nisip şi noroi; ei ridică în slavi virtuţile şi 
le fac să pară măi de preţ decît toate celelalte lu¬ 
cruri din lume; dar nu ne învaţă îndeajuns să le cu¬ 
noaştem şi, adesea, ceea ce numesc ei cu un nume 
atît de frumos nu este decît nesimţire sau înfumurare, 
disperare sau paricid 1 . 

Veneram teologia noastră şi, ca oricare altul, 
năzuîam să dobîndesc împărăţia cerurilor; dar aflînd, 
ca un lucru foarte sigur, că drumul care duce acolo 
nu este mai puţin deschis celor mai neştiutori decît 
celor mai învăţaţi, şi că adevărurile revelate care con¬ 
duc acolo sînt’ mai presus de înţelegerea noastră, nu 
aş fi îndrăznit să le supun slăbiciunii raţionamentelor 
mele şi mă gîndeam că, pentru a mă apuca să le 
iscodesc şi pentru a reuşi, era nevoie de un ajutor 
deosebit al cerului şi de a fi mai mult decît un om. 

Nu voi spune despre filozofie nimic alta, decît 
că, văzînd cum a fost cultivată timp de mai multe 
secole de cele mai luminate minţi şi că, totuşi, în 
acest domeniu, im se găseşte încă nici un lucru care 
să nu fie în discuţie, şi, deci, care să nu fie îndoie lnic, 
nu eram atît de î’ngîmfat Incit să nădăjduiesc că voi 
izbîndi mai bine decît ceilalţi; şi, luînd în seamă cîte 
păreri diferite pnt f] a i-privire la o aceeaşi materie şi 
susţinute de oameni învăţaţi, fără ca să poată exista 
vreodată mai mult decît una singură care să fie 
adevărată, socoteam aproape fals tot ce nu era decît 
verosimil 2 . 

Cît despre celelalte ş tiinţe . întrucît îşi împru¬ 
mută principiile de la filozofie, judecam că nu se pu- 


1 Descartes îi critică aici pe stoici. — N. R. 

2 In părţile a doua şi a patra, Descartes vorbeşte mai pe 
larg despre îndoiala metodică. — N. R. 

tea construi nimic trainic pe temelii alit de puţin 
sigure; şi nici demnităţile, nici cîştigurile pe care le 
făgăduiesc nu aveau destul preţ pentru a mă îmbia 
să le învăţ; căci, mulţumesc lui Dumnezeu, nu mă 
simţeam constrîns de împrejurări să-mi fac o meserie 
din ştiinţă, pentru a-ini spori bunăstarea; şi, măcar 
că nu propovăduiam dispreţul pentru glorie, ca cinicii, 
mă atrăgea prea puţin cea pe care nu speram să o 
pot dbbîndi decît prin titluri false. Şi, în sfîrşit, în 
ceea ce priveşte doctrinele dăunătoare, gîndeam că 
ştiu destul de bine cît preţuiesc, pentru a nu mai 
putea fi amăgit nici de făgăduielile vreunui alchimist, 
nici de prezicerile vreunui astrolog, nici de înşelăto¬ 
riile vreunui magician, nici de vicleşugurile şi de 
iăudăroşeniile vreunuia dintre cei care se prefac că 
ştiu mai mult decît ştiu. 

De aceea, îndată ce vîrsta mi-a îngăduit să ies 
de sub ascultarea faţă de dascălii mei, am părăsit 
cu totul studiul cărţilor. Şi, ho tărîndu-mă să nu mai 
caut altă ştiinţa decit aceea pe care aş putea-o găsi 
în mine însum i sau în marea carte a lumii , mi-am 
întrebuinţat restul tinereţii pentru a călători, văzînd 
curţi şi oşti, cunoscînd oameni cu fel de fel de carac¬ 
tere şi de diferite condiţiuni, strîngînd nenumărate 
experienţe, punîndu-mă la încercare pe mine însumi 
în împrejurările pe care soarta mi le hărăzea şi fă- 
cînd pretutindeni reflexii asupra lucrurilor care mi se 
înfăţişau, în aşa fel încît să pot trage din ele un oare¬ 
care folos.» Căci mi se părea că puteam găsi mult mai 
mult adevăr în raţionamentele pe care şi le face fiecare 
despre treburile ce-I privesc şi al căror rezultat îl va 
pedepsi îndată, dacă a judecat greşit, decît în cele pe 

care le face un om de ştiinţă în cabinetul său, despre 
.speculaţii care nu duc la nimic şi care nu au altă 
urmare decît aceea, poate, 'că el va Ii cu atît mai 
mîndru de ele, cu cît vor Ii mai depărtate de simţul 
comun, pentru că va trebui să dea dovadă de mai 
mult spirit şi de mai multă iscusinţă, încercînd să le 
Iacă verosimile. Şi am avut totdeauna o loarte mare 
dorinţă de a învăţa să deosebesc adevărul de lals, 
pentru a vedea liînpederîiî acţiunile mele şi pentru a 
păşi cu siguranţă în viaţă. 

E drept că, în timp ce nu făceam decît să cer¬ 
cetez moravurile altor oameni, nu găseam în ele ni¬ 
mic care să mă ducă la certitudine şi observam aici 
aproape aceeaşi d ivers itate pe care o constatasem 
înainte în părerile filozofilor. în felul acesta, cel mai 
mare folos pe care l-am tras de aici a fost că, văzînd 
multe lucruri care, deşi ni se par nouă ciudate şi 
caraghioase, sînt totuşi unanim acceptate şi aprobate 
de alte popoare mari, învăţam să nu cred cu prea 
multă siguranţă în nimic clin cele de care_fusesem 
convins numai prin exemplu şi obicei; şi aşa mă 
eliberam, puţin cîte puţin, de multe rătăciri care pot 
să întunece lumina noastră naturală şi să ne facă 
mai puţin apţi de a asculta de raţiune. Dar după ce 
folosisem cîţiva ani, studiind astfel în cartea lumii 
şi căutînd să dobîndesc oarecare experienţă, am luat 
într-o 2i hotărîrea de a studia şi în mine însumi şi 
de a-mi întrebuinţa toate puterile spiritului pentru a 
alege căile pe care trebuia să le urmez. în aceasta, 
cred, am izbutit mult mai bine decît dacă nu m-aş fi 
îndepărtat niciodată, nici de ţara mea, nici de cărţile 
mele. 

PARTEA A DOUA 


Eram pe atunci în Germania 1 , unde mă aduse¬ 
seră războaiele 2 care încă nu au luat sîîrşit; şi, cum 
mă intorceam la oaste, de la încoronarea împăratu¬ 
lui 3 , începutul iernii mă opri într-o tabără unde, ne¬ 
găsind nici o tovărăşie care să mă distreze şi, tot¬ 
odată, neavînd, din fericire, nici griji şi nici pasiuni 
care să mă tulbure, stăteam toată ziua singur, în¬ 
chis la căldură, şi aveam tot răgazul să mă întreţin 
cu gîndurile mele. între acestea, unul dintre cele 
dintîi a fost de a mă apuca să ţin seama că, adese¬ 
ori, în operele alcătuite din mai multe bucăţi, şi 
făcute demînamai multor maeştri, nu este atîta desă- 
vîrşire, cîtă se află în cele la care a lucrat unul sin¬ 
gur. Astfel, se vede că edificiile pe care le-a plănuit 
şi le-a înălţat un singur arhitect sînt, de obicei, mai 
frumoase şi mai bine orînduite decît cele pe care 
s-au străduit să le refacă mai mulţi, folosindu-se de 
ziduri vechi, care fuseseră clădite pentru alte sco¬ 
puri. Astfel, oraşele vechi, care nefiind la început 
decît nişte tîrguşoare, au devenit, cu timpul, oraşe 
mari, sînt, de obicei, atît de rău întocmite în compa¬ 
raţie cu pieţele regulate, pe care un inginer Ie dese¬ 
nează după imaginaţia sa, într-o cîmpie, încît, deşi 
luînd fiecare dintre clădirile lor [ale vechilor oraşe] 
in parte, găsim la ele adesea tot atîta artă sau chiar 
mai multă decît la celelalte, totuşi, văzînd cum sînt 
aşezate, ici una mare, colo una mică, şi cum fac ca 
străzile să fie strîmbe şi inegale, s-ar zice că mai 


1 In Bavaria, în timpul iernii 1619—1620. — N. R. 

- Războiul de 30 de ani, 1618— 1648. — N. R. 

3 Ferdinand II, regele Boemiei şi al Ungariei. — N. R. 

degrabă întîmplarea decît voinţa unor oameni cu 
raţiune le-a orinduit astfel. Şi dacă avem în vedere 
căi din totdeauna, au existat totuşi cîţiva slujbaşi 
care aveau în grijă supravegherea clădirilor parti¬ 
cularilor, pentru a le face să servească drept podoabă 
publică, ne-am da bine seama că eŞte greu să facem 
ceva desăvîrşit, lucrînd numai peste ceea ce au în¬ 
ceput alţii. Astfel, mă gîndeam că popoarele care 
erau odinioară pe jumătate sălbatice şi care s-au civi¬ 
lizat abia încetul cu încetul şi-şi-au făcut legile doar 
pe măsură ce au fost construise de neajunsurile pro¬ 
vocate de crime şi de certuri, nu vor putea nici¬ 
odată să fie atît de civilizate ca cele care, de la înce¬ 
putul înjghebării lor, au ascultat de constituţia cîte 
unui legiuitor 1 înţelept. După cum este foarte sigur 
că adevărata religie, pe care a rînduit-o singur Dum¬ 
nezeu, trebuie să fie incomparabil mai bine întocmită 
decît toate celelalte. Iar pentru a vorbi despre lucruri 
omeneşti, cred că, dacă Sparta a fost altădată atît 
de înfloritoare, aceasta nu s-a întîmplat pentru că fie¬ 
care lege în parte era bună, dc vreme ce unele erau 
foarte ciudate şi chiar potrivnice bunelor moravuri, 
ci pentru că, fiind făcute de un singur om, ele tin¬ 
deau toate către acelaşi scop. Şi tot aşa mă gîndeam 
că ştiinţele din cărţi, cel puţin cele ale căror argu¬ 
mente nu sînt decît probabile şi lipsite de orice de¬ 
monstraţie, fiind alcătuite şi sporite, puţin cîte puţin, 
prin părerile mai multor persoane diferite, nu sînt 
atît de apropiate de adevăr ca raţionamentele simple 
pe care le poate face, în mod firesc, un om cu bun 
simţ asupra lucrurilor ce i se înfăţişează. Şi mă mai 


1 Descartes se refera la Solon, legiuitorul Atenei, şi la 
Licurg, legiuitorul Spartei. — jV. R. 

42 



gîncieam că, deoarece, înainte de a fi bărbaţi, am 
fost cu toţii copii, şi a trebuit să fim mult timp că¬ 
lăuziţi de înclinările noastre şi de dascălii noştri, 
care adesea se contraziceau şi care, poate, nu ne 
sfătuiau întotdeauna prea bine, este aproape cu ne¬ 
putinţă ca judecăţile noastre să fie atît de pure şi de 
închegate, cum ar fi fost dacă, de la naştere, iie-am 
fi folosit în întregime de raţiunea noastră şi dacă 
n-am fi fost niciodată conduşi decît de ea. 

Este adevărat că nu vedem nicăieri dărîmindu-se 
toate casele unui oraş, numai cu scopul de a le re¬ 
face altfel şi de a croi străzile mai frumoase; dar se 
întîmplă deseori ca mulţi să-şi dărîme casele, pentru 
a le reclădi şi chiar, uneori, sînt constrînşi să o facă, 
atunci cînd acestea sînt în primejdie să se prăbu¬ 
şească de la sine şi cînd temeliile lor nu sînt destul 
de trainice. Drept care, mi-ain zis că, în adevăr, nu 
ar avea nici un rost ca un particular să făurească 
planul de a reforma un stat, schimbîndu-1 din temelii 
şi răsturnîndu-i, pentru a-I reedifica; de asemenea, 
nici de a reforma corpul ştiinţelor sau ordinea sta¬ 
bilită în şcoli pentru a le preda; dar, în ceea ce pri¬ 
veşte opiniile pe care, pînă atunci, le luasem drept 
bune, nu puteam face altceva mai bun decît să mă 
apuc, o dată pentru totdeauna, să le înlătur 1 , pentru 
ca, după aceea, să pun în locul lor fie altele mai 
bune, fie pe aceleaşi, dar abia după ce le voi fi tre¬ 
cut prin prisma raţiunii. Şi ain crezut cu tărie că. 
prin acest mijloc, aş izbuti să mă conduc în viaţă 


1 înlăturarea tuturor ideilor acceptate înainte constituie, 
Pentru Descartes, un moment iniţial al îndoielii metodice. El le 
elimină, nu fiindcă Ie neagă adevărul, ci fiindcă se îndoieşte de 
ele şi vrea să le supună unui examen critic. — N. R. 

mult mai bine, decît dacă aş clădi numai pe temelii 
vechi şi nu 111 -aş sprijini decît pe principiile de care 
mă lăsaseni convins în tinereţe, fără să fi cercetat 
vreodată dacă erau adevărate. Căci, deşi remarca¬ 
sem, în această privinţă, diferite dificultăţi, ele nu 
erau totuşi fără ieşire şi nici asemănătoare cu cele 
întâmpinate in reformarea celor mai mici lucruri din 
viaţa publică. Aceste corpuri mari sînt prea anevoie 
de ridicat, o dată doborîte, sau chiar de menţinut pe 
loc, o dată zdruncinate, iar prăbuşirile lor nu pot fi 
decît foarte dureroase. Apoi, cît despre imperfecţiu¬ 
nile lor, dacă le au, şi singură diversitatea care 
există între acestea ne arată că multe dintre ele au 
imperfecţiuni, fără îndoială că uzul le-a temperat 
mult, şi chiar a ocolit sau a îndreptat pe nesimţite 
un mare număr dintre ele, ceea ce nu ş-ar fi putut 
asigura atît de bine numai prin înţelepciune, şi, în 
sfîrşit, aceste imperfecţiuni sînt, aproape totdeauna, 
mai uşor de suportat, decît ar fi schimbarea lor, 
după cum drumurile mari care şerpuiesc printre 
munţi devin, încetul cu încetul, după ce au fost mult 
umblate, atit de netede şi de lesnicioase, încît este 
mult mai bine să mergi pe ele, decît să o iei de-a 
dreptul, căţărîndu-te pe stînci şi c.oborînd pînă în 
fundul prăpăstiilor. 

Din această pricină, nu aş putea, în nici un caz, 
să aprob acele firi zăpăcite şi neastâmpărate, care, 
deşi nu sînt chemate nici prin naştere, nici prin 
soarta să conducă treburile publice, nu încetează să 
croiască mereu, în mintea lor, planuri de reformă; 
şi dacă aş şti că, în această scriere, s-ar găsi cel 
mai mic lucru din care să fiu bănuit de această ne¬ 
bunie, aş fi foarte mîhnit să-l văd publicat. Niciodată 

intenţia mea nu a trecut dincolo de străduinţa de 
a-mi reforma propriile gînduri şi de a clădi pe o 
temelie care să fie In întregime. a mea. Căci dacă, 
după ce lucrarea mea mi-a plăcut îndeajuns, vă în¬ 
făţişez aici modelul, nu o fac pentru că aş vrea să 
sfătuiesc pe cineva de a-1 imita. Cei pe care Dumne¬ 
zeu i-a înzestrat cu mai multe dintre darurile sale 
vor avea, poate, ţeluri mai înalte; mă tem, însă, că 
şi acesta să nu fie prea îndrăzneţ pentru mulţi. Pînă 
şi hotărîrea de a pe dezbăra de toate părerile pe care, 
pînă acum, le-am luat drept bune, nu este un exemplu 
pe care oricine trebuie să-l urmeze. Şi lumea este 
alcătuită aproape numai din două feluri de spirite, 
cărora acest exemplu nu li se potriveşte de loc, şi 
anume: din cei care, crezîndu-se mai capabili decît 
sînt, nu se pot stăpîni de a se pripi în judecăţile lor 
şi nici de a avea destulă răbdare pentru a-şi con¬ 
duce toate gîndurile în ordine; ca atare, dacă şi-ar lua 
vreodată libertatea de a se îndoi de principiile pe 
care le-au primit şi de a se depărta de drumul co¬ 
mun, niciodată nu vor putea ţine cărarea care trebuie 
pentru a merge mai drept, şi vor rămînea rătăciţi cît 
vor trăi. Apoi, din cei care, avînd destulă raţiune 
sau destulă modestie pentru a se socoti mai puţin 
capabili să deosebească adevărul de fals, decît alţii 
de la care ar putea învăţa, trebuie să se mulţumească 
mai degrabă a urma părerile acestora decît să caute 
ei înşişi altele mai bune. 

Cit despre mine, aş fi fost, fără îndoială, din 
numărul acestora din urmă, dacă aş fi avut numai 
un singur dascăl sau dacă nu aş fi cunoscut deose¬ 
birile care au existat dintotdeauna între părerile 
celor mai învăţaţi. Dar, după ce am aflat, încă din 
colegiu, că nu putem imagina nimic, oricît de ciudat 

şi de necrezut ar părea, care să nu fi fost spus de 
vreunul dintre filozofi; şi, după ce, călătorind, ini-am 
dat seama că toii cei care au păreri mult deosebite 
de ale noastre nu sînt, din această pricină, nici bar¬ 
bari, nici sălbateci, şi că mulţi se folosesc de raţiune 
tot atît cit şi noi, sau chiar mai mult; şi ţinînd seama 
că acelaşi om, cu mintea pe care o are, fiind crescut 
din copilărie printre francezi sau germani, devine 
altfel decît ar fi fost dacă trăia totdeauna între 
chinezi sau intre canibali; şi cum, piuă şi în moda 
hainelor noastre, acelaşi lucru, care ne-a plăcut acum 
zece ani şi care ne va mai plăcea poate în mai puţin 
de zece ani, ni se pare acum ciudat şi caraghios; 
aşa că obiceiul şi exemplul ne conving mai mult 
decît orice cunoştinţă certă; şi că, totuşi, numărul 
mare al celor care sînt de aceeaşi părere nu este 
nicidecum o dovadă care să ne poată convinge de 
adevărurile mai anevoie de descoperii, căci este 
mult mai probabil ca ele să fi fost găsite de un sin¬ 
gur om decît de un popor întreg, nu puteam alege 
pe nimeni ale cărui păreri să cred că trebuie prefe¬ 
rate celor ale altora, şi m-am văzut oarecum nevoit 
să încep a mă conduce singur. 

Dar, asemenea unui om care umblă singur şi 
prin întuneric, m-am hotărît să merg atît de încet 
şi să fiu cu atîta băgare de seamă în toate lucrurile, 
încît chiar dacă aş înainta foarte puţin, să mă feresc 
foarte bine ca cel puţin să nu cad. Mai mult chiar, 
nu am vrut să încep a îndepărta cu totul vreuna dintre 
ideile care s-ar fi putut strecura altădată în convin¬ 
gerile mele, fără să fi fost introduse acolo de ra¬ 
ţiune, înainte de a fi folosit destul timp pentru a face 
planul operei de care mă apucasem, şi de a căuta 


adevărata metodă pentru a ajunge la cunoaşterea 
tuturor lucrurilor de care ar fi capabilă mintea mea. 

Studiasem puţin, pe cînd eram mai tînăr, dintre 
ramurile filozofiei, logica, iar dintre matematici, ana¬ 
liza geometrilor şi algebra 1 , trei arte sau ştiinţe care 
pareau că vor putea contribui întrucîtva la realiza¬ 
rea ţelului meu. Dar, cercetîndu-le, mi-ain dat seama 
că, în ceea ce priveşte logica, silogismele şi cea mai 
mare parte dintre celelalte reguli ale ei servesc mai 
curînd pentru a explica altuia lucruri ştiute, sau chiar, 
cum este arta lui Lullus 2 , pentru a vorbi fără a judeca, 
despre lucruri necunoscute, decît pentru a le învăţa. Şi, 
cu toate că ea conţine, ce-i drept, multe precepte foarte 
adevărate şi foarte bune, există totuşi, amestecate 
printre ele, atîtea altele care sînt dăunătoare sau de 
prisos, încît a Ie separa este aproape tot atît de greu, 
cum este de a scoate o Diană sau o Minervă dintr-un 
bloc de marmură încă neconturat. Cît despre analiza 
anticilor şi algebra modernilor, pe lîngă că nu cu¬ 
prind decît materii foarte abstracte şi care nu par 
a fi de vreun folos, cea dinţii este nevoită totdeauna 
să cerceteze' figuri, aşa încît nu poate face ca inte¬ 
lectul să lucreze, fără a obosi mult imaginaţia; iar 
în cea de a doua, sîntem într-atîta supuşi anumitor 
reguli şi cifre, incit s-a făcut din ea o artă confuză 
şi obscură, care încurcă mintea, în loc să fie o 


1 Analiza geometrilor este o metodă care constă în a pre¬ 
supune rezolvată o problemă de construcţii geometrice şi în a 
deduce, de aici, principiile care duc la soluţia problemei. 

Algebra se constituise, pe atunci, recent ca ştiinţă, şi-şi 
mărise eficacitatea ca instrument de analiză, graţie introducerii 
calculului literal, de către Viete. — JV. R. 

2 Filozof şi alchimist din evul mediu, autorul scrierii 
„Marea artă“ („Ars niagna"). — N. R. 

ştiinţă care o cultivă. Aceasta m-a îndemnat să gîn- 
desc că trebuie căutată o altă metodă care, păstrînd 
avantajele acestora trei, să fie ferită însă de neajun¬ 
surile lor. Şi, după cum mulţimea legilor este adesea 
un prilej de a scuza viciile, aşa încît un Stat este 
mult mai bine condus atunci cînd, neavînd decît 
foarte puţine legi, acestea sînt respectate cu stricteţe, 
tot astfel, în locul marelui număr de precepte din 
care este alcătuită logica, ain socotit că-mi vor ajun¬ 
ge următoarele patru, cu condiţia să iau hotărîrea 
constantă şi neclintită de a nu mă abate nici o dată 
de la ele. 

Primă era de a nu accepta niciodată vreun lucru 
ca adevărat, dacă nu l-am cunoscut în mod evideni 
că este; adică de a evita cu grijă graba şi prejude¬ 
cata, şi de a nu cuprinde în judecăţile mele nimic 
mai mult decît ceea ce s-ar înfăţişa minţii mele atît 
de clar şi de distinct 1 , încît să nu am nici un prilej 
de a mă îndoi. 

A doua, de a împărţi fiecare dintre dificultăţile 
pe care le cercetez iu atîtea părţi în cîte s-ar putea 
şi de cîte ar fi nevoie, pentru a le rezolva mai bine. 

A treia, de a-mi conduce în ordine gîndurile, 
începînd cu obiectele cele mai simple şi mai uşor de 
cunoscut, pentru a mă ridica, puţin cîte puţin, ca 
pe nişte trepte, pînă la cunoaşterea celor mai com- 


1 în „Principiile filozofiei** (p. I, § 45), Descartes arată 
ce înţelege prin aceste cuvinte: „Numesc clară cunoştinţa care 
este prezentă şi manifestă pentru o minte atentă; distinctă, pe 
aceea care este atît de precisă şi de diferită de celelalte încît nu 
conţine în ca decît ceea ce apare în chip lămurit celui care o 
priveşte aşa cum trebuie**. 

Evident este ceea ce se imipune raţiunii noastre în mod 
nemijlocit şi de Ia sine. — N. R. 

plexe şi, preşupimind că exista ordine chiar între 
cele care nu se succed în mod natural unele după 
altele. 

Şi ultima, de a face peste tot enumerări atît de 
complete şi revizuiri atît de generale, încît să fiu 
sigur că nu am omis nimic. 

Aceste lungi înlănţuiri de argumente, cît mai 
simple şi mai uşoare, de care obişnuiesc să se folo¬ 
sească geometrii pentru a ajunge la cele mai grele 
dintre demonstraţiile lor, mi-au dat prilejul să-mi 
închipui că toate lucrurile care pot fi cunoscute de 
oameni urmează unele după altele în acelaşi fel şi 
că, numai cu condiţia de a ne abţine să acceptăm 
drept adevărat vreun lucru care nu este şi de a păstra 
totdeauna ordinea necesară, pentru a le deduce pe 
unele din altele, nu pot exista lucruri oricît de în¬ 
depărtate, la care să nu ajungem, şi oricît de ascunse, 
pe care să nu le descoperim. Şi nu m-am trudit prea 
mult să caut cu ce lucruri era nevoie să încep, căci 
ştiam că trebuie să încep cu cele mai simple şi mai 
uşor de cunoscut; şi ţinînd seama că, între toţi cei 
care au căutat pînă acum adevărul în ştiinţe, singuri 
matematicienii au putut găsi unele demonstraţii, 
adică unele argumente _cerifi_şi evidente, nu mă în¬ 
doiam că le-au găsit pe aceeaşi cale, deşi nu speram 
de la ele nici un lolos, decît acela că-mi vor obişnui 
mintea de a se nutri cu adevăruri şi de a nu se mul¬ 
ţumi cu argumente false. Dar pentru aceasta, nu am 
avut de gînd să mă strădui a învăţa toate aceste 
ştiinţe particulare numite, în general, matematici; şi, 
observînd că, deşi obiectele lor sînt diferite, ele se 
acordă toate în aceea că nu studiază decît diferitele 
raporturi sau proporţii dintre aceste obiecte, am so¬ 
cotit că ar fi mai bine să cercetez numai aceste pro- 


1 — Discurs asupra metodei. 





porţii în general, fără a le presupune decît la mate¬ 
riile care ar servi să-mi uşureze cunoaşterea Ier şi\ 
de asemenea, fără a le lega de acelea în nici un fel, 
in scopul de a le putea aplica apoi cît mai bine ia 
toate celelalte la care s-ar potrivi. Apoi, luînd seama 
că, pentru a le cunoaşte, aş avea, cîteodată, nevoia 
de a le examina pe fiecare în parte şi, uneori, numai 
de a le reţine sau de a le cuprinde mai multe îm¬ 
preună, m-ain gîndit că, pentru a le cerceta mai bine 
în parte, ar trebui să le dispun în rînduri, fiindcă nu 
găseam nimic mai simplu sau care să poată fi repre¬ 
zentat^ mai distinct imaginaţiei şi simţurilor mele; 
dar că, pentru a le reţine sau a le cuprinde mai 
multe deodată, trebuia să le explic prin cîteva cifre 
cît mai scurte 1 posibil; şi că, prin acest mijloc, aş 
lua tot ce este mai bun şi din analiza geometrică, 
şi din algebră si aş îndrepta toate defectele uneia 
prin cealaltă. 

In adevăr, mă încumet să spun că respectarea 
întocmai a acestor cîteva precepte pe care le alese¬ 
sem îmi dădu o asemenea uşurinţă în rezolvarea tu¬ 
turor chestiunilor pe care le cuprind aceste două 
ştiinţe, îneît în două sau trei luni, pe care le-am în¬ 
trebuinţat pentru a le cerceta, începînd cu cele mai 
simple şi mai generale, şi fiecare adevăr pe care îl 
găseam servindu-mi apoi drept regulă pentru găsirea 
altora, nu numai că am rezolvat mai multe proble¬ 
me, pe care altădată le socotisem foarte grele, ci mi 
s-a părut, pînă la urmă, că pot preciza, chiar pentru 
cele^ pe care nu le cunoşteam, prin ce mijloace şi 
pînă unde era cu putinţă să fie rezolvate. In această 


1 Descartes înţelege prin „cifrele scurte" simbolurile alge¬ 
brei. — N. R , 

privinţă, poate că nu voi părea prea închipuit, dacă 
veţi avea în vedere că, ncexistind decît un singur 
adevăr pentru fiecare lucru, oricine îl găseşte ştie 
despre el atît cît se poate şti; şi că, bunăoară, un 
copil care cunoaşte aritmetic^,! făcînd o adunare după 
regulile ei, poate fi sigur că a găsit, în ceea ce pri¬ 
veşte suma pe care o caută, tot ceea ce mintea ome¬ 
nească ar fi în stare să găsească; căci, în sfîrşit, 
metoda care ne învaţă să urmărim adevărata ordine 
şi să enumerăm exact toate împrejurările celor cer¬ 
cetate cuprinde tot ce dă certitudine regulilor aritme¬ 
ticii. 

Dar ceea ce mă mulţumea cel mai mult în această 
metodă era că, prin ea, eram sigur că-mi folo¬ 
sesc pretutindeni raţiunea , dacă nu în mod desăvîr- 
şit, măcar cît îmi stătea în putinţă; în afară de faptul 
că, aplicînd-o, simţeam că mintea mea se obişnuia, 
puţin cîte puţin, să conceapă mai clar şi mai distinct 
obiectele sale; şî că, nesubjugînd-o nici unei materii 
particulare, nădăjduiam să o aplic cu tot atît folos 
la dificultăţile din celelalte ştiinţe, aşa cum făcusem 
cu cele din algebră. Nu că aş fi îndrăznit, pentru 
aceasta, să mă apuc mai întîi sa analizez toate difi¬ 
cultăţile care s-ar fi ivit, căci aceasta ar fi fost po¬ 
trivnic ordinii pe care o prescrie metoda; însă, ţinînd 
seama că toate principiile lor trebuiau luate din filo- 
zofie, în care nu găseam încă principii certe, mă 
gîndeam că, înainte de toate, este nevoie să mă stră¬ 
duiesc de a i le stabili şi că, acesta fiind cel mai 
important lucru din lume, şi că aici graba şi preju¬ 
decata fiind cele mai de temut, jnu era cazul să în¬ 
cerc a le duce la bun sfîrşit, înainte de a fi atins o 
vîrstă mult mai coaptă decît aceea de douăzeci şi 
trei de ani, cîţi aveam atunci, şi fără a fi folosit, 

* 1 * 

mai înainte, mult timp pentru a mă pregăti în acest 
scop, atît dezrădăcinînd din mintea mea toate păre¬ 
rile greşite pe care le primisem pînă atunci, cît şi 
adunînd cît mai multă experienţă care să constituie 
apoi materialul raţionamentelor mele şi, exersîndu-mă 
mereu în metoda pe care mi-o prescrisesem, pentru 
a o stăpîni din ce în ce mai bine. 

PARTEA A TREIA 

în sfîrşit, după cum nu este destul, înainte de 
a începe să reclădim locuinţa în care trăim, să o dă- 
rîmăm şi să ne îngrijim de materiale şi de arhitecţi, 
sau să ne exersăm noi înşine în arhitectură şi, în 
afară de aceasta, să desenăm cu grijă planul, ci mai 
trebuie să ne facem rost de o altă locuinţă în care 
să putem sta la largul nostru în timpul în care se 
va lucra la casa cea nouă, tot astfel, pentru a nu 
rămîne nehotărît în acţiunile mele, în timpul în care 
raţiunea m-ar sili să fiu nehotărît în judecăţi, şi 
pentru a nu înceta totuşi să trăiesc de atunci cît mai 
fericit cu putinţă, mi-am făurit o morală provizorie, 
care nu constă decît în trei sau patru maxime, pe 
care vreau să vi le împărtăşesc. 

Cea dintîi era să mă supun legilor şi obiceiurilor 
tării mele, păstrînd cu stăruinţă religia în care iu-a 
hărăzit Dumnezeu să fiu crescut încă din copilărie, 
şi să mă conduc în toate celelalte privinţe după pă¬ 
rerile cele mai cumpătate şi mai depărtate de exces, 
puse în aplicare, în general, de către oamenii cei mai 
cu judecată printre care va trebui să trăiesc. Căci, 
începind din acel moment să nu mai preţuiesc de 
loc propriile mele păreri, pentru că voiam să le su¬ 
pun din nou pe toate unui examen, eram încredinţat 

câ nu pot face nimic mai bun decît să le urmez pe 
ale celor cu mai multă judecată. Şi, măcar că se află, 
poate, oameni cu tot atlta judecată printre perşi sau 
chinezi, ca şi printre noi, credeam că este cel mai 
folositor să mă potrivesc după cei cu care voi avea 
să convieţuiesc; şi că, pentru a şti care erau adevă¬ 
ratele lor păreri, trebuia mai degrabă să iau seama 
la ceea ce fac decît la ceea ce spun, nu numai fiindcă, 
în starea de corupţie a moravurilor noastre, puţini 
sînt cei ce vor să spună tot ce cred, ci şi fiindcă sînt 
mulţi care nu o ştiu nici ei; căci acţiunea gîndirii 
prin care credem un lucru fiind deosebită de aceea 
prin care ştim că îl credem, ele apar adeseori una 
fără cealaltă. Iar între mai multe păreri acceptate în 
aceeaşi măsură, alegeam doar pe cele mai cumpă¬ 
tate, atît pentru că acestea sînt cele mai comode 
pentru practică şi, probabil, cele mai bune, orice 
exces fiind de obicei rău; cît şi pentru ca să mă de¬ 
părtez mai puţin de drumul cel adevărat, în cazul 
cînd aş fi greşit, decît dacă, alegînd una dintre ex¬ 
treme, ar fi trebuit să o urmez pe cealaltă. Şi, în¬ 
deosebi, puneam în rîndul exceselor toate făgăduie¬ 
lile prin care ne ştirbim ceva din libertate; nu că aş 
fi dezaprobat legile care, pentru a preveni nestator¬ 
nicia minţilor slabe, îngăduie, atunci cînd avem o 
intenţie bună, sau chiar, pentru siguranţa legăturilor 
dintre oameni, o intenţie care este doar indiferentă, 
să facem jurăminte solemne sau contracte care ne 
obligă să perseverăm; ci, fiindcă nu vedeam în lume 
nici un lucru care să rămînă mereu în aceeaşi stare, 
şi fiindcă, în ceea ce mă priveşte, îmi propuneam 
să-mi desăvîrşesc tot mai mult judecăţile şi nu să le 
fac mai defectuoase, aş fi crezut că am comis o mare 
greşeală împotriva bunului simţ, dacă, pentru moti- 

'vul că adiniteani atunci un lucru, in-aş fi obligat să-l 
iau drept bun şi după aceea, cînd ar fi încetat poate 
să mai fie, sau cînd aş fi încetat eu de a-1 mai socoti 
ca atare. 

A doua. mea maximă era de a fi cît mai nestră¬ 
mutat şi mai hotărît cu putinţă în acţiunile mele şi 
de a nu urma cu mai puţină statornicie părerile ceie 
mai îndoielnice, o dată ce m-ain hotărît pentru ele, 
decît dacă ar fi fost foarte sigure;, imitam, în aceasta, 
pe călătorii care, văzînd că au pierdut drumul într-o 
pădure, nu trebuie să rătăcească, ocolind cînd într-o' 
parte, cînd într-alta, şi cu atît mai puţin să se oprească 
într-un loc, ci să meargă mereu înainte, cît mai drept 
cu putinţă, în aceeaşi direcţie, pe care să nu o schimbe 
fără temeiuri puternice, chiar dacă, la început, poate 
numai întîmplarea i-a făcut s-o aleagă; căci, astfel, 
chiar dacă nu merg chiar acolo unde doresc, cel 
puţin, pînă la urmă, vor ajunge într-un loc în care, 
probabil, se vor simţi mai bine decît în mijlocul unei 
păduri. Şi astfel, acţiunile din viaţă neadmiţînd ade¬ 
sea nici o amînare, este un adevăr foarte sigur că, 
atunci cînd nu stă în puterea noastră de a discerne 
părerile cele mai adevărate, trebuie să le urmăm pe 
cele mai probabile; şi chiar dacă nu deosebim mai 
multă probabilitate la unele decît la altele, trebuie 
totuşi să ne hotărîm pentru unele, pe care să nu le 
mai socotim apoi îndoielnice în măsura în care se 
raportă la practică, ci ca foarte adevărate şi foarte 
certe, pentru că temeiul care ne-a făcut să ne hotă¬ 
rîm pentru ele este astfel. Şi aceasta a putut, de 
alunei, să mă scape de toate regretele şi de toate 
remuşcările care frămîntă de obicei conştiinţele min¬ 
ţilor slabe şi şovăielnice, care, în nestatornicia lor, 

sâvîrşesc ca bune fapte pe care, mai tîrziu le soco¬ 
tesc rele. 

A treja mea maximă era de a mă strădui întot¬ 
deauna să mă înving pe mine însumi, mai degrabă 
decît soarta 1 , şi de a-mi schimba mai curînd dorin¬ 
ţele decît ordinea lumii şi, în general, de a mă obiş¬ 
nui să cred că nu există nimic care să fie în între¬ 
gime in puterea noastră, în afară de gîndurile noastre, 
astfel că, după ce am făcut tot ce ne-a stat în putinţă 
privitor la lucrurile care se află în afara noastră, tot 
ceea ce nu ne reuşeşte este pentru noi cu desăvîrşire 
imposibil. Şi atit mi se părea suficient pentru a mă 
împiedica să mai doresc în viitor ceva ce nu aş putea 
obţine, şi pentru a mă face astfel mulţumit; căci voinţa 
noastră, tinzînd în mod firesc să dorească numai 
lucruri pe care raţiunea noastră i le înfăţişează în- 
tr-un fel oarecare drept posibile, este cert că, dacă 
socotim toate bunurile care sînt în afara noastră ca 
fiind la fel de departe de puterea noastră, nu ne va 
părea mai rău că nu avem unele bunuri care par că 
ni se cuvin prin naştere, atunci cînd vom fi lipsiţi 
de ele fără vina noastră, decît că nu posedăm împă¬ 
răţia Chinei sau a Mexicului, şi că făcînd, cum se 
spune, din necesitate o virtute, riu vom mai dori să 
fim sănătoşi cînd vom fi bolnavi, sau liberi cînd 
vom fi în închisoare, după cuin nu dorim acum să 
avem corpul dintr-o materie tot atît de incoruptibilă 
ca diamantul, sau aripi pentru a zbura ca păsările 2 . 


1 Descartes nu admite nici destinul, nici înlîmplarea; sensul 
cuvîntului „fortune 44 este aici „mersul lucrurilor 41 sau „ordinea 
lumii". — N. R. 

2 Această rezervă se referă la posibilitatea ca, în viitor, 
Ştiinţa să poată realiza, eventual, şi astfel de lucruri. — N. R. 

Dar mărturisesc că este nevoie de un îndelung exer¬ 
ciţiu şi de o repetată inedilare, pentru a ne obişnui 
să privim toate lucrurile din acest punct de vedere; 
şi cred că, mai cu seamă, în aceasta consta secretul 
acel or filozo fi 1 care puteau altă dată, să se sustragă 
puterii destinului, şi, în pofida suferinţelor şi a sără¬ 
ciei, să se ia la întrecere cu zeii lor în ceea ce pri¬ 
veşte fericirea. Căci, preocupîndu-se neîncetat să re¬ 
flecteze la limitele care le erau prescrise de natură, 
ei ajungeau să se convingă atît de bine că nimic 
nu le stă în putere, afară de propriile lor gînduri, 
încît numai acest fapt era suficient pentru a-i împie¬ 
dica să aibă vre-o afecţiune pentru altceva; şi ei 
dispuneau de ele atit de desăvârşit, încît aveau oare¬ 
care temei, prin aceasta, să se socoată mai bogaţi şi 
mai puternici, mai liberi şi mai fericiţi decît toţi cei¬ 
lalţi oameni care, neavînd această filozofie, oricît ar 
fi de favorizaţi de natură şi de soartă; nu dispun 
niciodată de tot ce vor. 

în sfîrşit, drept concluzie a acestei morale, iii-am 
gîndit să trec în revistă diferitele îndeletniciri pe care 
le au oamenii în această viaţă, pentru a căuta să o 
aleg pe cea mai bună; şi, fără a vrea să spun ceva 
despre ocupaţiile altora, gîndeam că nu pot face 
altceva mai bun, decît să o continui pe a mea, adică 
să-mi foloseşc_iutreaga viaţă pentru a-mi cultiva 
'raţiunea Şî pentru a înainta cit voi putea mai mult 
|iri cunoaşterea adevărului, după metoda pe care mi-o 
1 prescrisesem. încercasem atît-de mari satisfacţii de 
cînd începusem să mă servesc de această metodă, 
încît nu credeam că s-ar putea obţine, în această 
viaţă, altele mai plăcute şi mai nevinovate; şi, desco- 

i Stoicii. — N. R. 

perind zi de zi, cu ajutorul acestei metode, anumite 
adevăruri care mi se păreau destul de însemnate şi, 
de obicei, necunoscute celorlalţi oameni, satisfacţia 
pe care o aveam îmi umplea sufletul în aşa măsură, 
încît toate celelalte lucruri nu mă mai atingeau. Pe 
lingă faptul că cele trei maxime de mai sus nu erau 
întemeiate decît pe dorinţa pe care o aveam de a 
continua să mă instruiesc; deoarece Dumnezeu a dat 
fiecăruia dintre noi o anumită inteligenţă pentru a 
deosebi adevărul de fals, nu aş fi crezut că trebuie 
să mă mulţumesc nici o clipă cu părerile altuia, fără 
a mă hotărî totodată să uzez de propria-mi jude¬ 
cată pentru a le examina, atunci cînd va veni timpul.; 
şi nu aş fi putut să-mi înăbuş remuşcarea de a le 
fi urmat, dacă nu aş fi nădăjduit că nu pierd prin 
aceasta nici un prilej de a găsi altele mai bune, în 
caz că ar exista; şi, în siîrşit, nu aş fi ştiut să-mi 
îngrădesc dorinţele şi nici să fiu mulţumit, dacă nu 
aş fi urmat un drum pe care, socotind a fi asigurat 
că voi dobîndi toate cunoştinţele de caro aş fi capa¬ 
bil, mă gîndeam că, prin acelaşi mijloc, îmi voi asi¬ 
gura şi toate bunurile la care voi putea vreodată 
ajunge; şi dat fiind că voinţa noastră nu caută să 
urmărească sau să ocolească vreun lucru decît în măsura 
în care raţiunea noastră i-1 prezintă drept bun sau 
rău, este de ajuns să judecăm bine pentru ca să 
acţionăm bine, şi să judecăm cît mai bine pentru ca, 
totodată, să acţionăm cît mai bine, adică pentru ca 
să dobîndim toate virtuţile, şi, o dată cu ele, toate 
celelalte bunuri pe care le putem dobîndi; şi, cînd 
avem această certitudine, nu se poate să nu fim mul¬ 
ţumiţi. 

După ce m-ain asigurat astfel de aceste maxime 
şi după ce le-am pus la o parte, la un loc cu adevă- 

rurile religiei 1 care au fost întotdeauna cele dinţii pe 
care Ie-am luat drept bune, am holărît că pot să mă 
dezbar cu uşurinţă de toate celelalte păreri ale mele. 
Şi ; deoarece nădăjduiam că voi putea izbuti mai bine 
stînd de vorbă cu oamenii decît rămînînd mai de¬ 
parte închis în -odaia caldă unde avusesem toate 
aceste gînduri, am reînceput să călătoresc, încă îna¬ 
inte de sfîrşitul iernii. Şi în toţi cei nouă ani 2 care 
au urmat, nu am făcut decît să cutreier lumea în 
lung şî în lat, străduindu-mă să fiu mai mult spec¬ 
tator decît actor în toate comediile care se joacă în 
ea, şi reflectînd în mod deosebit, pentru fiecare maj 
terie, asupra a ceea ce putea să o facă îndoielnică 
şi să ne dea prilej de a ne înşela, îmi dezrădăcinam; 
între timp din minte toate erorile care izbutiseră sa 
se strecoare înainte. Nu că aş fi imitat, în această 
privinţă, pe sceptici, care nu se îndoiesc decît pentru 
a se îndoi şi se prefac întotdeauna a fi nehotărîti; 
dimpotrivă, întreg planul meu nu tindea decît să 
ajung la certitudine şi să înlătur pămîntul lunecos şi 
nisipul, pentru a da de stîncă sau argilă. Şi izbuteam, 
se pare, destul de bine, cu atît mai mult cu cît, în¬ 
cercind să descopăr falsitatea sau incertitudinea pro¬ 
poziţiilor pe care le examinam, nu prin presupuneri 
neîntemeiate, ci prin raţionamente clare şi sigure, 
nu am întîlnit printre ele nici una atit de îndoielnică, 


1 Descartes desparte astfel părerile sale de pînă aici îri două 
grupe: în (prima cuprinde părerile pe care este nevoit să le accepte 
spre a-şi organiza viaţa, în condiţiile în care se afla, spre a-şi 
asigura liniştea; în a doua cuprinde părerile privitoare la cunoaş¬ 
terea teoretică, ia constituirea ştiinţei şi pe care le supune îndo¬ 
irii şi examenului critic al raţiunii. Acesta este sensul în care 

0 parte" părerile din domeniul moralei şi al religiei. 

2 1619-1628. — /V. R. 


58 



încît să nii trag din ea o concluzie destul de certă, 
chiar cînd această concluzie era că nu conţinea nimic 
cert. Şi, după cum, cînd dărîmăm o casă veche, păs¬ 
trăm, de obicei, dărîmăturile pentru a Ie folosi la 
zidirea alteia noi, tot astfel, distrugînd toate păre¬ 
rile mele pe care le găseam puţin intemeiate, fă¬ 
ceam diferite observaţii şi dobîndeam multe expe¬ 
rienţe, care ini-au servit apoi la stabilirea unor idei 
mai certe. Şi mai mult, continuam să mă exersez în 
metoda pe care mi-o prescrisesem; căci, în afară de 
faptul că aveam grijă să-mi conduc în general toate 
gîndurile după regulile ei, îmi rezervam, din cînd în 
cînd, un număr de oro pe care le întrebuinţam în¬ 
deosebi pentru a mă exersa în dificultăţi ale mate¬ 
maticii sau chiar în altele, pe care le puteam face 
aproape asemănătoare celor de matematici, desprin- 
zîndu-le de toate principiile celorlalte ştiinţe, pe care 
nu le găseam destul de sigure, după cum veţi vedea 
că am făcut cu unele probleme care sînt explicate în 
acest volum 1 . Şi astfel, fără a trăi în aparenţă altfel 
decît cei care, neavînd altă ocupaţie decît să ducă o 
viaţă liniştită şi nevinovată, se străduie să despartă 
plăcerile de vicii, şi care, pentru a se bucura de ră¬ 
gazurile lor fără a se plictisi, recurg la toate distrac¬ 
ţiile onorabile, nu încetam să perseverez în planul 
meu şi să înaintez în cunoaşterea adevărului, poate 
mai mult decît dacă n-aş fi făcut decît să citesc cărţi 
sau să-i frecventez pe oamenii învăţaţi. 

Totuşi, aceşti nouă ani s-au scurs înainte ca să 
fi luat vre-o atitudine în privinţa dificultăţilor care 
formează obiectul disputelor obişnuite dintre învăţaţi, 


i „Discursul asupra metodei 11 a fost publicat împreună cu 
trei anexe: „Dioptrica", „Meteorii 11 şi „Geometria 11 . — N. R. 

Sau să fi început a căuta bazele unei filozofii mai 
sigure decît cea comună. Şi exemplul mai multor 
minţi luminate care, avînd înaintea mea această in¬ 
tenţie, mi se părea că nu izbutiseră, mă făcea să-ini 
închipui aici atîtea greutăţi, încît poate nu aş fi cu¬ 
tezat să mă apuc de această lucrare aşa de timpuriu, 
dacă nu aş fi văzut că unii împrăştiau zvonul că aş 
fi isprăvit-o chiar. Nu aş putea să spun pe ce-şi înte- 
meiau această părere; iar dacă am contribuit cu ceva 
la ea prin vorbele mele, trebuie că am făcut-o, măr¬ 
turisind ceea ce nu ştiam, mult mai sincer decît au 
obiceiul s-o facă cei care au studiat prea puţin şi, 
poate, lăsînd să se întrevadă motivele pe care le 
aveam pentru a mă îndoi de multe lucruri pe care 
alţii le luau drept certe, mai degrabă decît lăudîndu-mă 
cu vre-o doctrină. Dar fiind destul de cinstit pentru 
a nu voi să fiu luat drept ceea ce nu sînt, m-am 
gîndit că trebuie să încerc, prin orice mijloace, să 
devin vrednic de reputaţia pe care o aveam; şi sînt 
tocmai opt ani, de cînd această dorinţă m-a hotărît 
să mă îndepărtez de toate locurile unde puteam să 
am cunoştinţe, şi să mă retrag aici, într-o ţară 1 unde 
lunga durată a războiului a făcut să se statorni¬ 
cească astfel de rînduieli, încît se pare că armatele 
întreţinute aici slujesc numai pentru a te face să te 
bucuri cu mai multă siguranţă de roadele păcii, şi 
unde, pierdut în mulţimea unui mare popor foarte 
harnic şi mai preocupat de propriile sale treburi 
decît curios de ale altuia, fără a fi lipsit de nici una 
dintre înlesnirile oraşelor celor mai frecventate, am 
putut trăi tot atît de singuratic şi retras ca şi în pus¬ 
tiurile cele mai îndepărtate. 


1 In Olanda, la Amsterdam. — N. R. 

PARTEA A PATRA 


Nu ştiu dacă trebuie să vă vorbesc despre pri¬ 
mele meditaţii pe care le-am făcut acolo, căci ele 
sînt atît de metafizice şi atit de neobişnuite, încît 
nu vor fi, poate, pe gustul tuturor. Şi totuşi, pentru 
ca să se poată judeca dacă fundamentele pe care 
le-am adoptat sînt destul de solide, mă văd oarecum 
constrîns să vorbesc despre ele. Observasem de mult 
că, în ceea ce priveşte moravurile, este nevoie uneori 
să urmăm păreri pe care le ştim foarte nesigure, ca 
şi cum ar fi neîndoielnice, lucru care s-a spus şi mai 
sus; dar, fiindcă atunci doream să mă îndeletnicesc 
numai cu căutarea adevărului, am socotit că trebuie 
să fac tocmai contrariul, adică să resping ca absolut 
fals tot ceea ce puteam să-mi închipui că ar cuprinde 
cea mai mică îndoială, pentru a vedea dacă nu va 
rămîne după aceea în convingerea mea ceva care să 
fie cu totul neîndoielnic. Astfel, dat fiind că simţu¬ 
rile ne înşeală cîteodată, am vrut să cred că nici un 
lucru nu este aşa cum ne fac ele să ni-1 închipuim; 
şi pentru că există oameni care, chiar atunci cînd 
raţionează asupra celor mai simple chestiuni de geo¬ 
metrie, se înşală şi fac aici paralogisme 1 , gîndindu- 
mă că eram supus greşelii Ia fel cu oricare altul, am 
respins ca fiind false toate argumentele pe care le 
luasem. mai înainte drept demonstraţii; şi, în sfîrşit, 
avînd în vedere că exact aceleaşi gînduri pe care le 
avem în stare de veghe ne pot veni şi cînd dormim, 
fără ca vreunul să fie, în acest caz, adevărat, am 
hotărît să presupun că toate lucrurile care îmi verii- 


1 Spre deosebire de sofisme, paralogismele sînt raţiona¬ 
mente greşite fără intenţie. — N. R. 

seră vreodată în minte nu erau mai adevărate decit 
iluziile din visurile mele. Dar îndată după aceea, mi- 
am dat seama că, în timp ce voiam să gîndesc că 
totul este fals, trebuia neapărat ca eu, cel care gîn¬ 
desc aceasta, să fiu ceva; şi, observînd că acest ade¬ 
văr: gîndesc , deci exist era atît de puternic şi de cert, 
încît toate presupunerile cele mai extravagante ale 
scepticilor nu erau în stare să-l zdruncine, am soco¬ 
tit că pot să-l iau, fără nici o şovăire, drept primul 
principiu al filozofiei pe care o căutam. 

Apoi, cercetînd cu luare aminte ceea ce eram eu 
şi văzînd că puteam să presupun că nu aş avea 
corp şi că nu ar exista nici lume şi nici loc în care 
să mă aflu, dar că nu-mi puteam închipui că nu aş 
fi, ci, dimpotrivă, chiar din faptul că aveam de gînd 
să mă îndoiesc de adevărul celorlalte lucruri, urma 
în mod foarte evident şi foarte cert că exist; în timp 
ce, dacă numai aş fi încetat să gîndesc, chiar dacă 
toate celelalte pe .care le imaginasem ar fi fost ade¬ 
vărate, nu aveam nici un motiv să cred că aş^exista: 
am înţeles din aceasta că sînt o substanţă a cărei în¬ 
treagă esenţă sau natură nu este decît de a gîndi şi 
care, pentru a exista, nu are nevoie de nici un loc şi 
nu depinde de nici un lucru material; astfel îrifcît, acest 
eu, adică sufletul, datorită căruia sînt ceea ce sînt, este 
cu totul deosebii de trup, şi chiar este mai uşor de, 
cunoscut decît acesta, şi măcar dacă acesta nu 
ar exista, sufletul tot nu ar înceta să fie ceea ce 
este. 

După aceea, am analizat ce se cere, în general, 
unei propoziţii, pentru a fi adevărată şi certă; căci, 
deoarece tocmai găsisem una pe care o ştiam astfel, 
m-am gîndit că trebuie să ştiu şi în ce constă această 
certitudine. Şi băgînd de seamă că, în această propo- 

ziţie: gindesc, deci exist, nu este nimic care să mă 
asigure că spun adevărul, decît doar că văd foarte 
limpede că, pentru a gîndi, trebuie să exist, am so¬ 
cotit că pot să iau drept regulă generală că lucrurile 
pe care le concepem foarte dar şi foarte distinct sînt 
toate adevărate, numai că există o oarecare dificul¬ 
tate în a ne da bine seama care sînt cele pe care le 
concepem distinct. 

După aceasta, reflectînd asupra faptului că mă 
îndoiesc şi că, prin urmare, fiinţa mea nu era cu 
totul desăvîrşită, întrucît vedeam clar că a cunoaşte 
este o perfecţiune mai mare decît de a mă îndoi, am 
hotărît să cercetez de unde învăţasem să gîndesc la 
ceva mai desăvîrşit decît eram eu, şi am înţeles în 
mod evident că de la o natură care trebuie, în ade¬ 
văr, să fie mai desăvîrşită.-Cît priveşte ideile pe care 
le aveam despre multe alte lucruri dinafara mea, 
ca cerul, pămîntul, lumina, căldura şi multe altele, 
nu-mi era atît de greu să ştiu de unde vin, deoarece, 
nevăzînd la ele nimic care să mi se pară că le face 
să-mi fie superioare, puteam crede că, dacă erau ade¬ 
vărate, ele erau dependente de natura mea, în mă¬ 
sura în care ea are oarecare perfecţiune; iar dacă nu 
erau adevărate, însemna că ie am din neant, adică 
le am din ceea ce este imperfecţiune în mine. Dar 
nu se putea întîmpla la fel cu ideea unei fiinţe mai 
desăvîrşite decît a mea, căci a o avea din neant era 
vădit cu neputinţă. Şi pentru că mintea nu se opune 
mai puţin ideii ca ceva mai desăvîrşit să rezulte şi 
să depindă de ceva mai puţin desăvîrşit, decît ca din 
nimic să provină ceva, această idee nu o puteam 
avea de la mine însumi. Aşadar, rămînea că ea fu¬ 
sese sădită în mine de o altă natură, în adevăr mai 
desăvîrşită decît a mea, şi care cuprindea chiar toate 

perfecţiunile despre care puteam să am o idee oare¬ 
care, adică, pentru a mă exprima intr-un cuvint, 
Dumnezeu. La care am adăugat că, intrucît cunoş¬ 
team unele desăvîrşiri, pe care nu le aveam, nu 
eram singura fiinţ^care există (dacă îngăduiţi, îmi 
voi lua aici libertatea să folosesc cuvintele şcolii), 
dar că trebuie neapărat să fie o alta, mai desăvârşită, 
de care să depind, şi de la care să Ii dobîndit tot ce 
am; căci, dacă aş fi fost singur şi independent, aşa 
încît să fi avut de la mine însumi puţinul prin care 
participam la Fiinţa perfectă, aş fi putut avea de la 
mine, din acelaşi motiv, tot ce ştiam că-mi lipseşte 
şi, astfel, să fiu eu însumi infinit, etern, imuabil, 
atotştiutor, atotputernic., şi, în sfîrşit, să posed toate 
perfecţiunile pe care puteam să le observ la Dumne¬ 
zeu.^Căci, potrivit raţionamentelor pe care tocmai le 
făcusem, pentru a cunoaşte natura lui Dumnezeu, 
atît cît era natura mea în stare că cunoască, nu 
aveam decît să examinez, dintre toate lucrurile a 
căror idee o găseam în mine, dacă era sau nu o'perfec- 
ţiune de a le poseda, şi eram sigur că nici unul din¬ 
tre cele care dovedeau vreo imperfecţiune nu era 
în el, pe cînd toate celelalte erau. Tot astfel, vedeam 
că îndoiala, nestatornicia, tristeţea şi alte lucruri 
asemănătoare nu puteau să-i aparţină, de vreme ce 
eu însumi aş fi fost foarte mulţumit să fiu scutit de 
ele. In afară de aceasta, aveam idei despre multe 
lucruri sensibile şi corporale; căci, deşi presupuneam 
că visez şi că tot ceea ce vedeam sau îmi închipu¬ 
iam era fals, nu puteam totuşi să neg că ideile sîntîn 
adevăr în gîndirea mea; dar, după ce, tfirr examina¬ 
rea fiinţei mele, înţelesesem foarte limpede că na¬ 
tura intelectuală este deosebită de cea corporală, 
ţinînd seama că orice este compus dovedeşte depen- 

denţă şi că dependenţa este vădit un defect, am de¬ 
dus de aici că nu putea fi o perfecţiune pentru 
Dumnezeu să fie compus din aceste două naturi şi 
că, prin urmare; nu era; iarăşi, dacă există în lume 
unele corpuri sau unele inteligenţe sau alte naturi 
care să nu fie cu totul desăvîrşite, fiinţa lor trebuie 
să depindă de puterea lui, în aşa fel, încît nu puteau 
exista nici o singură clipă fără el. 

Am vrut, după aceea, să cercetez alte adevăruri; 
şi după ce mi-am ales obiectul geometrilor, pe care 
îl concepeam ca pe un corp continuu, sau ca pe un 
spaţiu cu întindere infinită în lungime, lărgime şi 
înălţime sau adîncime, divizibil în diferite părţi, care 
puteau avea diferite figuri şi mărimi şi care puteau 
fi mişcate şi transpuse în toate felurile, căci geo¬ 
metrii presupun toate acestea despre obiectul lor, 
ain parcurs unele dintre demonstraţiile lor cele mai 
simple. Şi, luînd aminte că marea certitudine pe care 
toată lumea le-o atribuie nu este întemeiată decît 
pe faptul că sînt concepute în mod evident, potrivit 
regulii de mai sus, am băgat de seamă că nu există 
nimic în ele care să mă asigure de existenţa obiec¬ 
tului lor. Căci, bunăoară, vedeam limpede că, presu- 
punînd un triunghi, trebuia ca cele trei unghiuri ale 
lui să fie egale cu două unghiuri drepte, dar nu ve¬ 
deam aici nimic care să mă asigure că ar exista în 
lume vreun triunghi. Dimpotrivă, reluind cercetarea 
ideii pe care o aveam despre o Fiinţă perfectă, gă¬ 
seam că existenţa este cuprinsă în ea, la fel cum 
este cuprins în ideea de triunghi faptul că cele trei 
unghiuri ale Iui sînt egale cu două unghiuri drepte, 
sau în ideea de sferă, că toate părţile ei sînt egal 
depărtate de centru, şi poate în mod mai evident 
cluar; şi că, în consecinţă, este cel puţin tot atît de 

5 — Discurs asupra metodei. 

cert că Dumnezeu, care este această Fiinţă perfectă, 
este sau există, cum nu ar putea ti nici una dintre 
demonstraţiile geometriei. 

Insă, ceea ce tace să tie mulţi care caută să se 
convingă că există dificultăţi în a-1 cunoaşte pe 
Dumnezeu şi chiar în a cunoaşte ce este propriul 
lor suflet este că aceştia iiu-şi înalţă niciodată min¬ 
tea dincolo de lucrurile sensibile şi că sînt atît de 
obişnuiţi să nu cerceteze nici un lucru deyt prin 
imaginaţie, ceea ce este un mod de gîndire particular 
iu ceea ce priveşte lucrurile materiale, încît tot ce 
nu este imaginabil li se pare ininteligibil. Aceasta 
se vădeşte îndeajuns în faptul că înşişi filozofii ţin 
drept maximă în şcoli că nu există nimic în intelect 
care să nu fi fost înainte în simţuri, unde totuşi este 
cert că ideile de Dumnezeu şi de suflet nu au fost 
niciodată. Şi am părerea că cei care vor să se folo¬ 
sească de imaginaţie pentru a le înţelege fac la fel 
ca şi cum ar vrea să se folosească de ochi, pentru a 
auzi sunetele sau pentru a simţi mirosurile; cu sin¬ 
gura deosebire că simţul văzului nu ne asigură mai 
puţin de adevărul acestor obiecte, decît simţul miro¬ 
sului sau al auzului; în schimb, nici imaginaţia 
noastră şi nici simţurile noastre nu ne-ar putea asi¬ 
gura vreodată de ceva, dacă nu ar interveni inte¬ 
lectul. 

în sfîrşit, dacă mai există oameni care nu sînt 
încă destul de convinşi de existenţa lui Dumnezeu 
şi a sufletului lor prin argumentele pe care le-am 
adus, vreau cu tot dinadinsul ca ei să ştie că toate 
celelalte lucruri, de care se cred poate mai siguri, 
cum ar fi că au un corp, şi că există aştri şi pămînt, 
şi altele asemănătoare sînt încă mai puţin sigure. 

Căci, cu toate că avem o certitudine morală 1 a aces¬ 
tor lucruri, care este de aşa natură, încît se pare că 
ar trebui să fim extravaganţi pentru a le pune la 
îndoială, totuşi, atunci cînd este vorba de o certitu¬ 
dine metafizică, doar dacă am fi lipsiţi de raţiune, 
am putea tăgădui că sînt destule motive pentru a fi 
pe deplin siguri, cînd - ţinem seama că tot aşa ne 
putem închipui în somn că avem un alt corp sau că 
vedem alţi aştri şi alt pămînt, fără ca să fie cîtuşi 
de puţin adevărat. Căci, de unde ştim că gîndurile 
care ne vin în vis sînt de cele mai multe ori mai 
false decît celelalte, o dată ce adesea ele nu sînt mai 
puţin vii şi expresive? Şi cele mai alese minţi pot 
studia acest lucru cît vor dori, nu cred că ar putea 
aduce un argument care să poată înlătura această 
îndoială, dacă nu presupun existenţa Iui Dumnezeu. 
Căci, întîi, chiar ceea ce eu am luat adineaori ca re¬ 
gulă, şi anume că lucrurile pe care le concepem 
foarte clar şi foarte distinct sînt toate adevărate, nu 
este sigur decît datorită faptului că Dumnezeu este 
sau există, şi că el este o fiinţă perfectă, şi că tot 
ceea ce este în noi vine de la el. De unde urmează 
că ideile sau noţiunile noastre, fiind lucruri reale şi 
care vin de la Dumnezeu în tot ceea ce au clar şi 
distinct, nu pot fi, ca atare, decît adevărate. Astfel că, 
dacă avem destul de des idei care conţin ceva fals, 
acestea nu pot fi decît cele care cuprind în ele ceva 


! Descartes arată ce este certitudinea morală, în ,,Principiile 
filozofiei" (p. IV. § 205): certitudinea morală „adică suficientă 
pentru a ne reglementa moravurile, sau tot atît de mare ca aceea 
a lucrurilor de care nu. avem obiceiul să ne îndoim, privitor la 
conduita vieţii deşi noi ştim că, vorbind în mod absolut, se poate 
ca ele să fie false". (Colecţia „Texte filozofice", Descartes, 
p. 171-172). 

confuz şi obscur, întrucît, prin aceasta, ele participă 
la neant, adică ele sînt în noi atît de confuze, numai 
fiindcă nu sîntem cu totul desăvîrşiţi. Şi este evident 
că mintea noastră nu se opune mai puţin ideii ca 
lalsitatea sau imperfecţiunea să provină, ca atare, de 
la Dumnezeu, decît ca adevărul sau perfecţiunea să 
provină din neant. Dar, dacă nu am şti că tot ceea 
ce este în noi real şi adevărat vine de la o fiinţă 
perfectă şi infinită, oricît de clare şi de distincte ar 
fi ideile noastre, nu am avea nici un temei care să 
ne asigure că ele au perfecţiunea de a fi adevărate. 

Or, după ce cunoaşterea lui Dumnezeu şi a 
sufletului ne-a dat astfel certitudinea acestei reguli, 
este foarte uşor să înţelegem că visele pe care le plăs¬ 
muirii în somn nu trebuie să ne facă nicidecum să 
ne îndoim de adevărul gîndurilor pe care le avem 
în stare de veghe. Căci, dacă s-ar întîmpla ca, chiar 
dormind, cineva să aibă o idee foarte distinctă, cum 
ar fi un geometru care ar inventa o nouă demon¬ 
straţie, somnul său nu ar împiedica-o să fie adevă¬ 
rată. Şi cît priveşte greşeala cea mai obişnuită din 
visele noastre, care constă în a ne înfăţişa diferite 
obiecte la fel ca şi simţurile noastre exterioare, nu 
are nici o însemnătate că ea ne dă prilejul de a nu 
avea încredere în adevărul unor astfel de idei, deoa¬ 
rece ele ne pot înşela foarte adesea şi fără ca să dor¬ 
mim, după cum cei care au gălbinare văd totul în 
galben, sau după cum aştrii sau alte corpuri foarte 
îndepărtate ne par mult mai mici decît sînt. Căci, în 
sfîrşit, fie că sîntem trezi, fie că dormim, nu trebuie 
niciodată să ne lăsăm convinşi decît de evidenţa ra¬ 
ţiunii noastre. Şi trebuie subliniat că spun: de ra¬ 
ţiunea noastră, şi nu de imaginaţia noastră sau de 
simţurile noastre. După cum, deşi vedem soarele 

foarte clar, nu trebuie sa deducem de aici că el are 
mărimea pe care o vedem; şi ne putem închipui în 
mod foarte distinct un cap de leu aşezat pe trupul 
unei capre, fără a trebui să conchidem, din această 
pricină, că ar exista în lume o himeră; căci raţiunea 
nu ne spune că ceea ce vedem sau ne închipuim ast¬ 
fel este adevărat. Dar ea ne spune neapărat că toate 
ideile sau noţiunile noastre trebuie să aibă un temei 
de adevăr; căci nu ar fi cu putinţă ca Dumnezeu, 
care este în totul perfecţiune şi adevăr, să le fi pus 
în noi fără ca ele să fie adevărate. Şi cît despre 
faptul că raţionamentele noastre nu sînt niciodată 
atît de evidente nici atît de complete in timpul som¬ 
nului ca în starea de veghe, deşi uneori închipuirile 
noastre sînt atunci tot atît sau chiar mai vii şi expre¬ 
sive, raţiunea ne spune, de asemenea, că gîndurile 
noastre, neputînd fi toate adevărate, pentru că nu 
sînlem perfecţi, ceea ce au ele adevărat trebuie ne- ' 
apărat să se afle în cele pe care le avem fiind trezi, 
mai degrabă decit în visele noastre. o 

c, -Jc 

PARTEA A CINCEA 

Aş fi foarte bucuros să urmăresc şi să înfăţişez 
aici întregul lanţ al celorlalte adevăruri pe care 
le-am dedus din cele dinţii. Dar, dat fiind că, în acest 
scop, ar fi nevoie să vorbesc acum despre mai multe 
chestiuni în controversă între învăţaţi 1 , cu care nu 
doresc să mă pun rău, cred că va fi mai bine să 
mlă abţin şi să spun nulnrai în general care sînt ele, 
pentru a lăsa pe seama celor mai înţelepţi să judece 
dacă ar fi folositor ca publicul să fie informat mai 


1 Problema mişcării Pămînlului. — N. R. 

amănunţit în această privinţă. Am rămas toldeauilă 
neclintit în hotărîrea pe care o luasem de a nu pre¬ 
supune nici un alt principiu decît acela de care m-am 
servit adineauri pentru a demonstra existenţa lui 
Dumnezeu şi a sufletului şi de a nu accepta nici un 
lucru ca adevărat, dacă nu mi se va părea mai clar 
şi mai cert decît mi se păruseră înainte demonstra¬ 
ţiile geometrilor. Şi totuşi, îndrăznesc să spun, nu 
numai că am găsit mijlocul de a obţine o soluţie sa¬ 
tisfăcătoare în scurt timp privitor la toate dificultă¬ 
ţile principale care se tratează de obicei în filozofie, 
ci şi că am descoperit o seamă de legi, pe care Dum¬ 
nezeu le-a aşezat în aşa fel în natură şi despre care 
a întipărit astfel de noţiuni în sufletul nostru, încît, 
după ce am reflectat destul asupra lor, nu ne mai 
putem îndoi că au fost respectate cu exactitate de 
tot ceea ce este sau se face în lume. Cercetînd apoi 
succesiunea acestor legi, mi se pare că am descope¬ 
rit multe adevăruri mai folositoare şi mai însemnate 
decît tot ce învăţasem mai înainte sau nădăjduisem 
să învăţ. 

Dar, fiindcă am încercat să le explic pe cele 
mai importante într-un tratat 1 pe care anumite con¬ 
sideraţii mă împiedică să-l public 2 , nu voi putea să 
le fac mai bine cunoscute, decît spunînd pe scurt 
aici ce conţin. Am avut de gînd să cuprind în el tot 
ce socoteam că ştiu, înainte de a-1 fi scris, cu pri¬ 
vire la natura lucrurilor materiale. Dar, întocmai ca 


1 „Lumea sau tratatul despre lumină". — N. R. 

2 In 1633, Descartes a renunţat să dea Ia tipar cartea 
„Lumea", aflînd de condamnarea lui Galilei de către inchiziţie, 
pentru că susţinuse aceeaşi idee a mişcării Pămîntului, în lucra¬ 
rea sa „Dialog asupra celor două sisteme principale ale lumii 1 ' 
(al lui Ptolemeu şi al lui Copernic). — AL R . 

pictorii, care, neputînd să înfăţişeze la fel de bine 
într-un tablou plan feluritele feţe ale unui corp solid, 
aleg una dintre cele mai însemnate, pe care o pun 
singură in lumină, şi umbresc pe celelalte, făcînd să 
apară din ele doar cît se poate vedea cînd le privim; 
tot astfel, teinîndu-mă că nu voi putea pune în dis¬ 
cursul meu tot ceea ce aveam în minte, am încercat 
doar să expun acolo cît mai pe larg ceea ce ştiam 
despre lumină. Apoi, cu acest prilej, să adaug ceva 
despre soare şi despre stelele fixe, deoarece ea pro¬ 
vine aproape in întregime de la ele; despre ceruri, 
deoarece o transmit; despre planete, despre comete 
şi despre pămînt; deoarece o fac să se reflecte; şi, 
îndeosebi, despre toate corpurile care sînt pe pămînt, 
deoarece sînt ori colorate, ori transparente, ori lumi¬ 
noase, şi, în sfîrşit, despre om, deoarece el îi este 
spectator. Iarăşi, pentru a umbri puţin toate aceste 
lucruri şi pentru a putea spune mai liber ceea ce ju¬ 
decam despre ele, fără a fi nevoit să urmez sau să 
resping părerile acceptate printre învăţaţi, m-am ho- 
tărît să las pe seama disputelor lor toată lumea 
aceasta şi să vorbesc numai despre ceea ce s-ar în- 
timpla într-una nouă, dacă Dumnezeu ar crea acum 
în altă parte, în spaţiile imaginare, destulă materie 
pentru a o alcătui şi ar agita în chipuri felurite şi 
fără rînduială diferitele părţi ale acestei materii, aşa 
încît să alcătuiască din ea un haos atît de confuz 
pe cît pot să şi-I închipuie poeţii, şi apoi să nu facă 
decît să-î dea naturii ajutorul său obişnuit şi să o lase 
să acţioneze potrivit legilor pe care le-a statornicit. 
Astfel, întîi am descris această materie şi am cău¬ 
tat să o reprezint în aşa fel încît nu există în lume 
nimic mai clar şi mai inteligibil, cred, decît ceea ce 
s-a spus mai sus despre Dumnezeu şi despre suflet; 

Căci chiar am presupus dinadins că, în această ma¬ 
terie, nu există nici una dintre formele sau calităţile 
despre care se discută în şcoli, nici, în genere, vreun 
alt lucru a cărui cunoaştere să nu fie atît de firească 
pentru sulletele noastre, încît să ne putem în¬ 
chipui măcar că-1 ignorăm. Mai mult, am arătat care 
sînl legile naturii şi, fără să-mi sprijin argumentele 
pe vreun alt principiu în afară, de perfecţiunile infi¬ 
nite ale lui Dumnezeu, am încercat să demonstrez 
toate legile despre care am putea să avem vreo îndoială, 
şi să arăt că ele sint astfel, încît chiar dacă Dumne¬ 
zeu ar fi creat mai multe lumi, nu ar fi putut exista 
nici una în care acestea să nu fie respectate. Apoi, 
am arătat cum cea mai mare parte din materia aces¬ 
tui haos trebuia, pe temeiul acestor legi, să se aşeze 
şi să se rînduiască într-un anumit fel, care ar face-o 
asemănătoare cerurilor noastre; şi cum, totodată 
unele dintre părţile ei trebuiau să alcătuiască un 
pămînt, şi altele planele şi comete, şi altele iarăşi 
nn soare şi stele fixe. Şi aici, dezvoltînd mai mult 
acest subiect al luminii, am explicat foarte pe larg 
de ce fel este lumina care trebuie să se afle în soare 
şi în stele, şi cum ea străbate de acolo într-o clipă 
imensele spaţii ale cerurilor, şi cum se reflectă de 
pe planete şi de pe comete spre pămînt. Am adăugat 
apoi mai multe lucruri privind substanţa, aşezarea, 
mişcările şi toate calităţile diverse ale acestor ceruri 
şi ale acestor aştri; astfel, credeam a spune destul 
pentru a face cunoscut că nu se observă nimic la 
cele din lumea noastră, care să nu trebuiască, sau, 
cel puţin, să nu poată apărea întocmai în lumea pe 
care o descriam. De aici, am ajuns să vorbesc mai 
amănunţit despre pămînt; cum, deşi am presupus 

neapărat ca Dumnezeu nu pusese nici o greutate în 
materia din care este alcătuit, toate părţile Iui nu 
ar înceta să tindă exact către centru; cum, allîndu-se 
apă şi aer pe suprafaţa Iui, aşezarea cerurilor şi a 
aştrilor, îndeosebi a lunii, trebuie să dea naştere 
unui flux şi unui reflux întru totul asemenea cu ceea 
ce se observă în mările noastre, şi, în afară de aceasta, 
o anumită curgere, atît a apei cît şi a aerului, de la 
răsărit la apus, aşa cum se observă şi între tropice; 
cum munţii, mările, fintînile şi rîurile ar putea să se 
formeze acolo de Ia natură, metalele să se formeze 
în mine, plantele să crească pe cîmpii şi, în general, 
toate corpurile pe care le numim amestecate sau 
compuse să ia naştere; şi între alte lucruri, din pri¬ 
cină că, pe lingă aştri, nu mai cunoşteam altceva pe 
lume care să producă lumină, decît focul, m-am 
străduit să fac înţeles cit mai clar tot ce ţine de 
natura acestuia, cum ia fiinţă, cum se hrăneşte, cum 
uneori nu are decît căldură fără lumină, şi alteori 
lumină fără căldură; cum el poate introduce în felu¬ 
rite corpuri culori diferite şi alte calităţi; cum Ie 
topeşte pe unele şi Ie întăreşte pe altele; cum poate 
să le consume aproape pe toate, sau să le prefacă 
în cenuşă şi în fum; şi, în sfîrşit, cian din această 
cenuşă, numai prin violenţa acţiunii sale, formează 
sticla; căci mi-a plăcui cu deosebire să descriu 
această transmutaţie din cenuşă în sticlă, care îmi 
pare mai minunată decît oricare alta ce se petrece în 
natură. 

Totuşi, nu voiam să trag concluzia, din toate 
aceste lucruri, că lumea noastră a fost creată în 
felul pe care îl propuneam; căci este mult mai vero¬ 
simil ca Dumnezeu să o fi făcut de la început aşa 
cum trebuia să fie. Dar este sigur, şi este o părere 

acceptată îndeobşte de teologi, că acţiunea prin care 
o menţine acum este în totul aceeaşi cu cea prin 
care a creat-o; aşa încît, chiar dacă ei nu i-ar fi dat 
la început altă formă decît a haosului, o dată ce, 
statornicind legile naturii, el îi dă concursul pentru 
a acţiona aşa cum obişnuieşte, sfuitefin îndreptăţiţi a 
crede, fără a scădea miracolul creaţiunii, că, numai 
prin aceasta, toate lucrurile care sînt pur materiale 
ar fi putut, cu timpul, să devină aşa cum le vedem 
astăzi. Şi natura acestora este mult mai uşor de 
conceput atunci cînd le vedem înfiripîndu-se puţin 
cîte puţin în felul acesta, decît atunci cînd le pri¬ 
vim gata constituite. 

De la descrierea corpurilor neînsufleţite şi a 
plantelor, am trecut la aceea a animalelor şi, îndeo¬ 
sebi, a oamenilor. Dar, deoarece, în această privinţă, 
nu aveam încă destule cunoştinţe pentru a vorbi în 
acelaşi stil ca despre celelalte, adică demonstrînd 
efectele prin cauze şi arătînd din ce sămînţă şi în ce 
fel trebuie să le producă natura, m-ani mulţumit să 
presupun că Dumnezeu ar forma corpul unui om în 
totul asemănător cu al nostru, atit în ceea ce priveşte 
forma exterioară a membrelor, cît şi conformaţia in¬ 
terioară a organelor sale, fără a alcătui acest corp 
din altă materie decît cea pe care o descrisesem, şi 
fără a pune în el la început vreun suflet raţional, 
şi nici altceva care să servească drept suflet vege¬ 
tativ sau senzitiv; decît că a aţîţat în inima sa unul 
din acele focuri fără lumină pe care le-ain explicat 
înainte şi pe care nti-I concepeau) ca fiind de altă 
natură decît a celui care încinge finul atunci cînd 
a stat închis înainte de a se fi uscat, sau a celui 
care face să fiarbă mustul cînd este lăsat să fer¬ 
menteze în vas; căci cercetînd funcţiile care ar putea 

sa existe în corpul acestui om, ca urmare a celor de 
mai sus, găseam exact pe toate cele ce pot fi în noi 
fără ca să ştim, deci, fără ca sufletul nostru, adică 
acea parte deosebită de trup, despre a cărui natură 
s-a spus mai sus că nu este decît de a gîndi, să con¬ 
tribuie la aceasta, şi care funcţiuni sînt toate ace¬ 
leaşi, şi în privinţa cărora se poate spune că toate 
animalele lipsite de raţiune ne sînt asemănătoare, 
fără ca să pot găsi vreuna din acele funcţiuni care, 
fiind dependente de gîndire, sînt singurele care ne 
aparţin numai nouă, ca oameni; în schimb, le-am 
găsit aici pe toate mai tîrziu, după ce am presupus 
că Dumnezeu a creat un suflet raţional şi că l-a 
adăugat acestui corp, într-un anumit mod pe care 
l-am descris. 

însă, pentru ca să se poată vedea în ce fel am 
tratat acest subiect, vreau să dau aici explicaţia 
mişcării inimii şi a arterelor, care, fiind cea dintîi 
şi cea mai generală din cîte se observă la animale, 
vom şti uşor după ea ceea ce trebuie să gîndim de¬ 
spre toate celelalte. Şi, pentru ca să fie mai uşor de 
înţeles ceea ce voi spune, aş dori ca cei care nu cu¬ 
nosc anatomia să-şi dea osteneala, înainte de a citi 
ceea ce urmează, de a pune să se secţioneze în faţa 
lor inima unui animal mare cu plămîni, căci ea este 
în totul destul de asemănătoare cu a omului şi de a 
cero să li se arate cele două camere sau concavităţi 
pe care le cuprinde. Intîi, cea care este în partea 
dreaptă, în care răspund două tuburi foarte largi, 
anumo vena cavă, care este principalul receptacol al 
sîngelui şi care este asemănătoare trunchiului unui 
copac ale. cărui ramuri sînt toate celelalte vene ale 
corpului; şi vena arterioasă, care a fost greşit denu- 

mită astfel, deoarece este în fapt o arteră 1 , care, luîn- 
dn-şi începutul în inimă, se împarte, după ce a ieşit 
de acolo, în mai multe ramuri, care pornesc să se 
răspîndească peste tot în plămîni. Apoi, aceea care 
este în partea stingă şi în care răspund, de aseme¬ 
nea, două tuburi care sînt tot atît de largi sau mai 
largi decît cele dinţii, anume: artera venoasă, care 
a fost tot atît de greşit denumită, căci nu este alt¬ 
ceva decît o venă care vine din plămîni, unde este 
împărţită în mai multe ramuri împletite cu cele ale 
venei arterioase şi cu ramurile conductei numită flu¬ 
ierul 2 , pe unde intră aerul la respiraţie; şi marea 
arteră care, ieşind din inimă, îşi trimite ramurile în 
tot corpul. Aş dori, de asemenea, să li se arate cu 
toată grija cele unsprezece mici pieliţe 3 care, ca nişte 
portiţe, deschid şi închid cele patru deschizături care 
sînt în aceste două concavităţi, anume: trei la intra¬ 
rea venei cave, unde sînt astfel aşezate, încît nu pot 
de loc să împiedice ca sîngele pe care îl conţin să 
curgă în concavilatea dreaptă a inimii şi împiedică, 
totuşi, ca el să iasă de acolo; trei la intrarea venei 
arterioase, care, fiind aşezate cu totul contrar, în¬ 
găduie cu uşurinţă sîngelui care este în această con- 
cavitate să treacă în plămîni, dar nu şi celui care 
este în plămîni să se reîntoarcă; şi, tot aşa, alte două 
la intrarea arterei venoase, care lasă să curgă sîn¬ 
gele din plămîni către concavitatea stîngă a inimii, 
dar îl opresc să se întoarcă; şi trei la intrarea marii 
artere, care îi îngăduie să iasă din inimă, dar îl îm¬ 
piedică să se reîntoarcă. Şi nu este nevoie să căutăm 


1 Artera pulmonară. — N. R. 

2 Traheea arteră. — N. R. 

3 Valvulele. — N. R. 

o altă raţiune a numărului acestor pieliţe, decît aceea 
că deschiderea arterei venoase, fiind ovală din cauza 
locului unde se găseşte, poate fi mai bine închisă cu 
două pieliţe, în timp ce celelalte, fiind rotunde, pot 
fi mai sigur închise cu trei. Apoi, aş dori să li se 
arate că marea arteră şi vena arterioasă au o alcă¬ 
tuire mult mai tare şi mai trainică decît artera ve- 
noasă şi vena cavă, şi că acestea două din urmă se 
lărgesc înainte de a intra în inimă, şi fac acolo ceva 
ce seamănă cu două pungi, numite urechile inimii 1 , 
care sînt alcătuite dintr-o carne asemănătoare cu a 
acesteia; şi că este întotdeauna mai multă căldură 
în inimă decît în oricare alt loc al trupului; şi, în 
sfîrşit, că această căldură este în stare, atunci cînd 
intră vreo picătură de sînge în concavităţile inimii, să-l 
facă pe acesta să se umfle îndată şi să se dilate, aşa 
cum fac în genere toate lichidele, atunci cînd le lăsăm 
să cadă picătură cu picătură într-un vas foarte cald. 

Căci, după aceasta, nu mai este nevoie să spun 
altceva pentru a explica mişcarea inimii, decît că, 
ori de cîte ori concavităţile ei nu sînt pline de sînge, 
acesta curge în mod necesar spre inimă, din vena 
cavă în cea dreaptă şi din artera venoasă în cea 
stîngă, întrucît aceste două vase sînt mereu pline, iar 
deschiderile lor care dau spre inimă nu pot fi atunci 
închise; dar, îndată ce au intrat astfel două picături 
de sînge, cîte una în fiecare concavitate, aceste pică¬ 
turi, care nu pot fi decît foarte mari, pentru că des¬ 
chiderile prin care intră sînt foarte largi şi vasele din 
care vin foarte pline de sînge, se rarefiază şi se 
dilată, din cauza căldurii pe care ele o găsesc acolo; 
drept care, făcînd să se umfle toată inima, ele împing 

1 Agriculele. — N. R. 

şi închid cele cinci portiţe care sînt la intrarea celor 
două vase de unde vin, îinpiedicînd astfel să mai 
curgă sînge în inimă; şi, continuînd să se rarefieze 
din ce în ce mai mult, ele împing şi deschid celelalte 
şase portiţe, care sînt la intrarea celorlalte două vase, 
pe unde ies, făcînd să se umfle astfel toate ramifi¬ 
caţiile venei arterioase şi ale marii artere, aproape 
în aceeaşi clipă cu inima, care îndată după aceea se 
dezumflă, cum fac şi aceste artere, căci sîngele in¬ 
trat în ele se răceşte; şi cele şase portiţe ale lor se 
închid, iar cele cinci ale venei cave şi ale arterei 
venoase se redeschid, şi dau drumul altor două pică¬ 
turi de sînge care iarăşi fac să se umfle inima şi 
arterele, întocmai ca şi cele dinaintea lor. Şi pentru 
că sîngele care intră astfel în inimă trece prin cele 
două pungi numite urechi, urmează de aici că mişca¬ 
rea lor este contrară cu a acesteia, şi că ele se dez¬ 
umflă cînd inima se umflă. De altfel, pentru ca cei 
ce nu cunosc forţa demonstraţiilor matematice şi nu 
sînt obişnuiţi să distingă argumentele adevărate de 
cele verosimile să nu încerce a tăgădui acest lucru 
fără a-1 cerceta, vreau să-i previn că această mişcare, 
pe care am explicat-o mai sus, decurge din simpla 
aşezare a organelor în inimă, pe care o putem ve¬ 
dea cu ochii, şi din căldura, pe care o putem simţi cu 
degetele, şi din natura sîngelui, pe care o putem 
cunoaşte prin experienţă, şi decurge în mod tot atît 
de necesar ca mişcarea unui orologiu din forţa, aşe¬ 
zarea şi forma greutăţilor şi roţilor lui. 

Dar dacă sînt întrebat cum se face că sîngele din 
vene nu se isprăveşte, curgînd astfel continuu spre 
inimă, şi că arterele nu sînt prea pline, o dată ce 
tot sîngele care trece prin inimă sei scurge în ele, nu 
am nevoie să răspund altceva decît ceea ce a mai 

scris un medic din Anglia 1 , căruia trebuie să-i re¬ 
cunoaştem meritul de a ti rupt gheaţa în acest loc 
şi de a fi fost primul care a arătat că există mai 
multe treceri mici la capetele arterelor, pe unde sîn- 
gele pe care îl primesc din inimă intră în micile 
ramuri ale venelor, de unde urmează să se îndrepte 
din nou către inimă; aşadar, curgerea lui nu este 
decît o circulaţie continuă. Aceasta o dovedeşte foarte 
bine prin experienţa obişnuită a chirurgilor, care, 
legînd potrivit de tare braţul deasupra locului unde 
deschid vena, fac ca sîngele să iasă din ea mult mai 
mult decît dacă nu l-ar Ii legat. Şi s-ar întîmpla cu 
totul dimpotrivă, dacă l-ar lega dedesubt, între mînă 
şi deschidere, sau chiar dacă l-ar lega cît mai tare 
deasupra. Căci este vădit că legătura nu prea strînsă, 
care poate să împiedice sîngele ce se află încă în 
braţ să se întoarcă spre inimă prin vene, nu împie¬ 
dică însă ca el să vină mereu din nou prin artere, 
pentru că acestea sînt aşezate dedesubtul venelor şi 
pentru că pereţii lor, fiind mai tari, sînt mai greu 
de apăsat, şi pentru că sîngele care vine de la inimă 
tinde cu mai multă putere să treacă prin ele spre 
mînă, decît să se întoarcă de acolo spre inimă, prin 
vene. Şi, deoarece'acest sînge iese din braţ prin des¬ 
chiderea care este în una din vene, trebuie neapărat 
ca el să aibă anumite treceri dedesubtul legăturii, 
adică spre extremităţile braţului, pe unde poate să 
vină de la artere. El dovedeşte, de asemenea, foarte 
bine, ceea ce spune despre curgerea sîngelui, prin 
anumite mici pieliţe, care sînt în aşa fel aşezate în 
diferite locuri în lungul venelor, încît nu îngăduie^ de 
loc sîngelui să treacă din mijlocul corpului către 


1 Harvey. — N. R. 

extremităţi, ci numai să se întoarcă de la extremităţi 
către inimă; şi iarăşi, prin experienţa care arată că 
tot sîngele care este în corp poate să iasă în foarte 
scurt timp, printr-o singură arteră, atunci cînd acea¬ 
sta este tăiată, chiar dacă este strîns legată foarte 
aproape de inimă şi tăiată între inimă şi legătură, în 
aşa fel, încît să nu avem nici un motiv de a ne în¬ 
chipui că sîngele care iese din ea, ar veni din altă 
parte. 

Dar sînt şi mai multe alte lucruri care dovedesc 
că adevărata cauză a acestei mişcări a sîngelui este 
cea pe care am arătat-o. Cum, întîi, deosebirea care 
se observă între sîngele care iese din vene şi cel 
care iese din artere nu poate proveni decît din aceea 
că, fiind rarefiat şi oarecum distilat, trecînd prin 
inimă, el este mai subţiat, mai viu şi mai cald în¬ 
dată după ce a ieşit, adică fiind în artere, decît este 
cu puţin înainte de a intra, adică fiind în vene. Şi 
dacă luăm seama, vom găsi că această deosebire nu 
se observă bine decît spre inimă, şi nu în aceeaşi 
măsură în locurile care sînt mai depărtate. Apoi, 
tăria pieliţelor din care sînt compuse vena arterioasă 
şi marea arteră arată deajuns că sîngele bate în ele 
cu mai multă putere decît în vene; şi de ce ar fi mai 
încăpătoare şi mai largi concavitatea stingă a inimii 
şi marea arteră, decît concavitatea dreaptă şi vena 
arterioasă, dacă nu din pricină că sîngele arterei 
venoase, care nu a fost decît în plămîni, de cînd a 
trecut prin inimă, este mai subţiat şi se rarefiază mai 
mult şi mai bine decît cel care vine de-a dreptul din 
vena cavă? Şi oare ce pot ghici medicii, atunci cînd 
iau pulsul, dacă nu ştiu că, după cum sîngele îşi 
schimbă natura, el poate fi rarefiat de căldura inimii, 
mai puţin sau mai mult, mai repede sau mai încet 

decît înainte? Şi dacă cercetăm cum este transmisă 
această căldură celorlalte membre, nu trebuie oare să 
recunoaştem că aceasta se întîmplă prin mijlocirea 
sîngelui care, trecînd prin inimă, se încălzeşte şi se 
răspîndeşte de aici în tot corpul? De unde rezultă 
că, dacă scoatem sîngele din vreo parte a corpului, 
îi luăm, totodată şi căldura; şi chiar dacă inima 
ar fi fierbinte ca un fier încins, ea tot nu ar fi în 
stare să încălzească picioarele şi mîinile, în măsura 
în care o face, dacă nu ar trimite mereu alt sînge. 
Do asemenea, aflăm de aici că adevăratul rost al 
respiraţiei este de a aduce destul aer proaspăt în 
plămîn, pentru a face ca sîngele, care vine în el din 
concavitatea dreaptă a inimii, unde a fost rarefiat şi 
oarecum schimbat în vapori, să se îngroaşe aici şi 
să se schimbe iarăşi în sînge, înainte de a recădea 
în cea stîngă, fără de care, el nu ar putea fi în stare 
să servească drept hrană focului care este aici. Ceea 
ce se confirmă prin aceea că se vede, că animalele 
care nu au plămîni că nu au de asemenea decît o 
singură concavitate în inimă, iar copiii, care nu ii 
pot folosi, cît timp sînt închişi în pîntecele mamei 
ior, au o deschidere pe unde curge sînge din vena 
cavă în concavitatea stîngă a inimii, şi un canal pe 
unde acest sînge vine de la vena arterioâsă în ma¬ 
rea arteră, fără a trece prin plămîni. Şi apoi, cum 
s-ar face digestia în stomac, dacă inima nu ar tri¬ 
mite acolo căldură prin artere şi, o dată cu aceasta, 
unele din cele mai fluide părţi ale sîngelui, care ajută 
la dizolvarea alimentelor care sînt acolo? Şi nu este 
oare uşor să cunoaştem acţiunea care transformă 
sucul acestor alimente în sînge, dacă ţinem seama 
că el se distilează, trecînd mereu prin inimă, poate de 
peste o sută sau două sute de ori pe zi? Şi de ce 

alta ar mai ti nevoie pentru a explica nutriţia şi 
producerea diferitelor umori care sînt în corp”, dacă 
nu de a spune că forţa cu care sîngele, rarefiindu-se, 
trece din inimă către extremităţile arterelor, face ca 
unele dintre părţile lui să se oprească între acele ale 
membrelor în care se află şi să ia locul altora pe 
care le alungă, şi că, după cum este aşezarea sau 
forma sau micimea porilor pe care le întîlnesc, aceste 
părţi ale sîngelui se îndreaptă, unele spre anumite 
locuri, mai degrabă decît altele, după cum fiecare 
poate să fi văzut felurite ciururi care, fiind găurite în 
chip diferit, folosesc Ia alegerea diferitelor boabe 
unele de altele? Şi, în sfîrşit, ceea ce este mai de 
seamă în toate acestea este naşterea spiritelor ani¬ 
male, care sînt ca un suflu foarte subtil, sau mai cu* 
rînd ca o flacără foarte pură şi foarte vie, care, urcînd 
continuu şi din belşug de la inimă spre creier, se în¬ 
dreaptă de aici, prin nervi, spre muşchi şi pun în 
mişcare toate membrele, fără ca să trebuiască a ne 
închipui altă cauză care face ca cele mai agitate şi 
mai pătrunzătoare părţi ale sîngelui, care sînt şi cele 
mai potrivite ca să alcătuiască aceste spirite, să se 
îndrepte mai degrabă către creier, şi nu în altă parte, 
decît că arterele care le aduc acolo sînt cele care vin 
din inimă, în linie mai dreaptă decît toate celelalte 
şi că, după legile mecanismelor, care sînt aceleaşi cu 
cele ale naturii, atunci cînd mai multe lucruri tind 
împreună să se mişte spre un acelaşi loc, unde nu-i 
destul spaţiu pentru toate, aşa cum şi părţile sînge¬ 
lui care ies din concavitatea stîngă a inimii tind către 
creier, tot astfel cele mai slabe şi mai puţin agitate 
dintre ele trebuie să fie abătute din drum de către 
cele mai puternice care, în felul acesta, ajung acolo 
singure. 

Am explicat destul de amănunţit toate aceste 
lucruri în tratatul pe care avusesem înainte de gind 
să-l public. Şi apoi, am arătat acolo care trebuie să 
fie modul de alcătuire a! nervilor şi al muşchilor 
corpului omenesc, pentru a face ca spiritele animale 
dinăuntru să aibă puterea de a mişca membrele, aşa 
cum vedem capetele, puţin după ce au fost tăiate, că 
se mai mişcă şi muşcă pămîntul, cu toate că nu mai 
sînţ însufleţite; ce schimbări trebuie să se facă în 
creier pentru a da naştere stării de veghe, şi somnului, 
şi viselor; cum lumina, sunetele, mirosurile, gus¬ 
turile, căldura, şi toate celelalte calităţi ale obiecte¬ 
lor exterioare pot întipări acolo diferite idei prin mij¬ 
locirea simţurilor; cum foamea, setea şi celelalte 
pasiuni interioare pot să le trimită şi ele pe ale lor; 
ce trebuie să. înţelegem acolo prin simţ comun 1 , unde 
sînt primite aceste idei; prin memorie, care le con¬ 
servă; şi prin fantezie, care poate să le schimbe în 
chip diferit şi să alcătuiască altele noi, şi, astfel, dis¬ 
tribuind spiritele animale în muşchi, să pună în miş¬ 
care membrele acestui corp în tot atîtea feluri dife¬ 
rite şi cu privire la tot atîtea obiecte care se prezintă 
simţurilor şi pasiunilor interioare, după cum ale noas¬ 
tre se pot mişca fără ca voinţa să le conducă. Ceea 
ce nu va părea cîtuşi de puţin straniu celor care, 
cunoscînd cîte automate sau maşini mişcătoare dife¬ 
rite poate să creeze meşteşugul omenesc, fără a 
întrebuinţa pentru aceasta decît foarte puţine piese 
în comparaţie cu marea mulţime de oase, muşchi, 
nervi, artere, vene şi toate celelalte părţi care sînt 
în corpul fiecărui animal, vor considera acest corp 


1 In terminologia aristotelică, simţul comun este centrul 
spre care converg toate percepţiile. — N. R. 

drept o maşină care, fiind făcută de mîinile lui Dum¬ 
nezeu, este neasemuit mai bine întocmită şi are 
mişcări mai minunate decît oricare dintre cele ce pot 
fi inventate de oameni. 

Şi m-am oprit aici îndeosebi, pentru a arăta că, 
dacă ar exista maşini care să aibă organele şi figura 
exterioară a unei maimuţe sau a oricărui alt animal 
lipsit de raţiune, nu am avea nici un mijloc de a ne 
da seama că ele nu sînt în totul de aceeaşi natură 
ca şi aceste animale; în timp ce, dacă ar exista ma¬ 
şini care să aibă asemănare cu corpurile noastre şi 
să imite într-atît acţiunile noastre pe cît le-ar fi 
posibil din punct de vedere moral 1 , am avea totdea¬ 
una două mijloace foarte sigure de a recunoaşte că 
ele nu ar fi, pentru atît, oameni adevăraţi. Dintre aces¬ 
tea, primul este că ele nu s-ar putea folosi niciodată 
de vorbe, nici de alte semne, pe care să le îmbine, 
aşa cum facem noi pentru a comunica altora glndu- 
rile noastre. Căci se poate uşor concepe ca o maşină 
să fie astfel alcătuită incit să rostească cuvinte, şi 
chiar să rostească unele cu privire la acţiuni corpo¬ 
rale care vor pricinui anumite schimbări în organele 
ei, bunăoară dacă am atinge-o într-un anumit loc, 
să întrebe ce vrem să-i spunem; sau în altuh""să 
strige că o doare şi altele asemănătoare; dar nu in 
aşa fel, incit să îmbine în chipuri diferite aceste cu¬ 
vinte, pentru a răspunde cu înţeles la tot ceea ce se 
va vorbi în prezenţa sa, lucru pe care pot să-l facă 
pînă şi oamenii cei mai slabi de minte. Şi al doilea 
mijloc este că, deşi ele ar îndeplini mai multe lucruri 
tot atît de bine ca oricare dintre noi, sau poate chiar 

1 Tn opozi(ie cu ,,fizic“ # unde, după ipoteza lui Descartes, 
deosebirea nu s-ar mai vedea. — N. R. 

mai" bine, ele ar greşi neapărat în altele, prin care 
s-ar da la iveală că nu acţionează în mod conştient, 
ci numai datorită aşezării organelor lor. Căci, pe 
cînd raţiunea este un instrument universal, care 
poate servi în tot felul de împrejurări, aceste organe 
au nevoie de o aşezare deosebită pentru fiecare ac¬ 
ţiune deosebită; de unde rezultă că, din punct de 
vedere moral, este cu neputinţă să existe suficiente 
organe diferite într-o maşină, pentru a o face să ac¬ 
ţioneze în toate situaţiile vieţii, aşa cum ne face ra¬ 
ţiunea noastră să acţionăm. 

Or, prin aceste două mijloace, putem cunoaşte 
şi deosebirea dintre oameni şi animale. Căci este 
demn de remarcat că nu există oameni atît de îndobito¬ 
ciţi şi atît de stupizi, fără a excepta chiar pe nebuni, 
care să nu fie în stare să lege diferite cuvinte şi să 
alcătuiască cu ele o frază, prin care să-şi facă înţe¬ 
lese gîndurile; şi că, dimpotrivă, nu există nici un 
alt animal, oricît ar fi de desăvîrşit şi de bine întoc¬ 
mit, care să poată face aşa ceva. Aceasta nu se în- 
tîmplă pentru că ar avea lipsă unele organe: căci 
vedem că papagalii şi coţofenele pot rosti cuvinte la 
fel cu noi, şi, totuşi, nu pot vorbi ca noi, adică dove¬ 
dind că gîndesc ceda ce spun; pe cînd oamenii care, 
născuţi surzi şi muţi, sînt lipsiţi tot atît cît animalele, 
sau chiar mai mult de organele cu ajutorul cărora 
vorbesc ceilalţi, au obiceiul de a inventa ei înşişi 
cîteva semne, prin care se fac înţeleşi de cei care, 
fiind de obicei cu ei, au timpul trebuincios pentru a 
le învăţa limba. Şi aceasta nu dovedeşte numai că 
animalele au mai puţină raţiune decît oamenii, ci că 
ele nu au de loc, căci vedem că este nevoie de foarte 
puţină pentru a putea vorbi; şi oricît observăm o 
inegalitate între animalele de aceeaşi specie, la fel 

Ca şi între oameni, şi oricît sînt unele inai uşor de 
dresat decit altele, nu este de crezuţ că o maimuţă 
sau un papagal care ar ti dintre cele mai desăvîr- 
şite în specia lor nu ar putea egala prin aceasta un 
copil dintre cei mai stupizi, sau, cel puţin, pe un copil 
care ar avea creierul tulburat, dacă sufletul lor nu ar 
ti de o natură, cu totul diferită decit al nostru. Şi nu 
trebuie să confundăm cuvintele cu mişcările naturale 
care exprimă pasiunile şi care pot fi imitate de ma¬ 
şini tot atît de bine ca şi de animale; nici să credem, 
ca unii dintre antici, că animalele ar vorbi, măcar 
că noi nu le înţelegem graiul; căci, dacă ar ti adevă¬ 
rat, o dată ce au inai multe organe care se asea¬ 
mănă cu ale noastre, ele ar putea tot atît de bine 
să se tacă înţelese de noi, ca şi de semenii lor. Este, 
iarăşi, cu deosebire demn de remarcat că, deşi sînt 
multe animale care dovedesc un mai mare meşteşug 
decît noi în unele dintre acţiunile lor, se vede totuşi 
că ele nu au nici o îndemînare în multe altele; asa 
încît ceea ce ele fac mai bine decît noi nu dovedeşte 
că au minte, căci atunci ele ar avea mai mult decît 
oricare dintre noi şi ar face toate mai bine decît noi; 
ci, mai degrabă, că ele nu au de loc spirit şi că na¬ 
tura este aceea care acţionează în ele potrivit aşe¬ 
zării organelor lor; după cum vedem că un orologiu, 
care nu este compus decît din rotiţe şi din arcuri, 
poate număra orele şi măsura timpul mai bine decît 
noi, cu toată înţelepciunea noastră. 

Am descris, după aceea, sufletul raţional şi am 
arătat că nu poate, cu nici un chip, să derive din 
puterea materiei, ca celelalte lucruri despre care am 
vorbit, ci că el trebuie să fie neapărat creat în mod 
deosebit, şi că nu este de ajuns să fie aşezat în corpul 

omului ca un cîrmaci. in corabia sa, decît doar ca să 
mişte membrele, poate, ci că este nevoie ca el să fie 
legat şi unit mai strîns de trup pentru a avea, în 
afară de aceasta, simţăminte şi dorinţe asemănătoare 
cu ale noastre, şi să alcătuiască, astfel, uri om ade¬ 
vărat. De altfel, am vorbit aici ceva mai pe larg 
despre suflet, pentru că este un subiect dintre cele 
mai însemnate; căci, după greşeala celor care tăgă¬ 
duiesc pe Dumnezeu, pe care cred că am combătut-o 
mai sus prin argumente destul de puternice, nu mai 
este alta care să îndepărteze mai mult spiritele slabe 
de la drumul drept al virtuţii, decît aceea de a ne 
închipui că sufletul animalelor ar fi de aceeaşi natură 
cu al nostru, şi că, prin urmare, nu avem să ne 
temem de nimic nici să nădăjduim în nimic după 
această viaţă, la fel cu muştele şi cu furnicile; în 
timp ce, dacă ştim cît este de deosebit, putem înţe¬ 
lege mult mai bine temeiurile care dovedesc că sufle¬ 
tul nostru are o natură cu totul independentă de trup, 
şî că, în consecinţă, el nu este supus morţii o dată 
cu acesta; apoi, dat fiind că nu vedem alte cauze 
care să-l distrugă, sîntem îndemnaţi, în mod firesc, 
să-l socotim nemuritor. 

PARTEA A ŞASEA 

Or, sînt tocmai trei ani de cînd am ajuns la 
sfîrşitul tratatului care cuprinde toate aceste lucruri 
şi am început să-l revăd, pentru a-1 încredinţa unui 
tipograf; am aflat atunci că anumite persoane,’ pe 
care le respect şi a căror autoritate nu are mai puţină 
putere asupra acţiunilor mele decît propria mea ra¬ 
ţiune asupra gîndurilor mele, dezaprobaseră o con- 

cepţie din fizică, publicată de altcineva 1 cu puţin 
înainte, despre care nu vreau să spun că o împărtă¬ 
şeam, ci doar că, înaintea cenzurii lor, nu văzusem 
în ea nimic din care să-mi pot închipui că ar fi dău¬ 
nătoare religiei sau Statului şi, prin urmare, nimic 
care m-ar fi împiedicat să o susţin în scris dacă ra¬ 
ţiunea m-ar fi convins; dar, m-am temut să nu se 
găsească, totuşi, printre ideile mele, vreuna în care 
să mă fi înşelat, cu toată marea grijă pe care o 
avusesem întotdeauna de a nu lua drept bune idei 
noi pentru care nu aş fi avut demonstraţii foarte 
sigure, şi de a nu scrie despre cele care ar putea fi 
spre paguba cuiva. Aceasta a fost suficient pentru a 
mă obliga să-mi schimb hotărîrea pe care o luasem 
de a le publica. Căci, deşi motivele pentru care o 
luasem înainte erau foarte puternice, firea mea, care 
m-a făcut să urăsc dintotdeauna meseria de a scrie 
cărţi, m-a ajutat să găsesc neîntîrziat destule motive 
pentru a mă scuza. Şi aceste motive de ambele părţi 
sînt de aşa natură, încît nu numai că am aici un 
oarecare interes de a le spune, dar poate că are şi 
publicul de a Ie cunoaşte. 

Nu am făcut niciodată mare caz de lucrurile care 
veneau din mintea mea; şi cîtă vreme nu am cules 
alte roade de pe urma metodei de care mă folosesc, 
decît de a mă fi lămurit în anumite dificultăţi care 
ţin de ştiinţele speculative, sau am încercat să-mi 
orînduiesc moravurile potrivit principiilor pe care mi 
le indica, nu m-am crezut cu nimic obligat să scriu 
ceva despre aceasta. Căci, în ceea ce priveşte mora¬ 
vurile, fiecare are atîtea, încît s-ar putea găsi tot 

1 Mişcarea Pămîntului în jurul Soarelui, susţinută de Gali- 
lei. — jV. R. 

atîţia reformatori cîte capete sînt, dacă le-ar fi îngă¬ 
duit şi altora, în afară de cei pe care Dumnezeu i-a 
pus suverani peste popoarele sale sau cărora le-a 
dat destul har şi zel pentru a fi profeţi, să încerce a 
schimba ceva în ele; şi, cu toate că speculaţiile mele 
îmi plăceau mult, m-am gîndit că şi ceilalţi le aveau 
pe ale lor, care le plăceau poate chiar mai mult. Dar, 
de îndată ce am dobîndit cîteva noţiuni generale pri¬ 
vind fizica, şi începînd a le încerca la diferite dificul¬ 
tăţi particulare mi-am dat seama pînă unde pot să 
ducă şi cit de mult se deosebesc ele de principiile 
care erau folosite pînă acum, am socotit că. nu le 
puteam ţine ascunse, fără a păcătui mult împotriva 
legii care ne îndeamnă să contribuim, atît cît ne stă 
in putere, la binele general al tuturor oamenilor; căci 
ele mi-au arătat că este posibil să ajungem la cu¬ 
noştinţe care să fie foarte folositoare în viaţă şi că, 
în locul filozofiei speculative care se învaţă în şcoli, 
s-ar putea găsi una practică, prin care, cunoscînd 
puterea şi acţiunea focului, a apei, a aerului, a aştri¬ 
lor, a cerurilor şi a tuturor celorlalte corpuri care ne 
înconjură, tot atît de distinct cum cunoaştem diferi¬ 
tele meserii ale meşteşugarilor noştri, le-am putea da, 
în acelaşi chip, toate întrebuinţările pentru care se 
potrivesc, devenind, în modul acesta, întrucîtva stă- 
pîni şi posesori ai naturii. Aceasta este de dorit, nu 
numai pentru inventarea a nenumărate meşteşuguri 
care ne-ar face să ne bucurăm fără trudă de roadele 
pămîntului şi de toate înlesnirile din lume, dar mai 
ales pentru păstrarea sănătăţii care este, fără în¬ 
doială, cel dinţii bun şi temelia tuturor celorlalte 
bunuri din viaţa aceasta; căci, pînă şi spiritul depinde 
atît de mult de temperament şi de aşezarea organe¬ 
lor în corp, încît, dacă este cu putinţă să găsim vreun 

mijloc care să-i facă pe cei mai mulţi oameni mai 
înţelepţi şi mai pricepuţi decît au fost pînă acum, 
cred că acesta trebuie căutat doar în medicină. Este 
adevărat că cea practicată acum cuprinde puţine lu¬ 
cruri al căror folos să fie vrednic de luat în seamă; 
dar fără a avea vreun gînd de a o dispreţui, sînt sigur 
că nu există nimeni, nici chiar din acei care o profe¬ 
sează, care nu ar recunoaşte că tot ceea ce se ştie 
nu este aproape nimic în comparaţie cu ceea ce ră- 
mîne de ştiut; şi că am putea fi scutiţi de nenumă¬ 
rate boli, atît ale corpului cît şi ale spiritului, şi 
poate chiar de slăbiciunea bătrîneţii, dacă am avea 
destule cunoştinţe asupra cauzelor lor şi asupra tu¬ 
turor leacurilor pe care natura ni le-a pus Ia înde- 
mînă. Or, avînd de gînd să-mi folosesc toată viaţa 
pentru căutarea unei ştiinţe atît de necesare şi gă¬ 
sind un drum pe care, urmîndu-1, cred că trebuie 
negreşit să ne ducă la aceasta, numai de nu ne-ar 
împiedica, fie scurtimea vieţii, fie lipsa de experienţă, 
am socotit că nu este leac mai bun împotriva acestor 
două piedici, decît să comunic în mod fidel publicului 
puţinul pe care îl aflasem, şi să-i îndemn pe cei în¬ 
zestraţi să se străduie a merge mai departe, contri¬ 
buind, fiecare după înclinarea şi puterea sa, la ex¬ 
perienţele care ar trebui făcute, şi să comunice şi 
ei publicului toate lucrurile pe care le-ar afla, pentru 
ca cei ce vin la urmă să înceapă acolo unde au în¬ 
cheiat cei dinainte, şi unind astfel vieţile şi lucrările 
mai multora, să mergem împreună mult mai departe 
decît ar putea să o facă fiecare în parte. 

Observam chiar, în ceea ce priveşte experienţele, că 
ele sînt cu atît mai necesare, cu cît sîntem mai înaintaţi 
în cunoştinţe; căci, pentru început, este mai bine să 
nu ne folosim decît de cele care se înfăţişează de la 

sine simţurilor noastre, şi pe care nu am putea sa 
le trecem cu vederea, numai dacă am reflecta cît de 
puţin asupra lor, decît să umblăm după altele mai 
rare şi mai căutate; aceasta, pentru că acelea mai 
rare ne înşală adesea, atunci cînd încă nu cunoaştem 
cauzele cele mai comune şi că împrejurările de care 
depind sînt aproape întotdeauna atît de neobişnuite 
şi atît de mici, încît este foarte greu să le observăm. 
Dar ordinea pe care am păstrat-o în această privinţă 
a fost următoarea: întîi, m-am străduit să găsesc, în 
general, principiile sau cauzele prime a tot ce este 
sau poate fi în lume, fără a lua în considerare nimic, 
în această privinţă, decît numai pe Dumnezeu, care a 
creat-o, şi fără a le deduce decît din anumiţi germeni 
de adevăruri care se află, în mod firesc, în sufletul 
nostru. După aceea, am cercetat care sînt cele dintîi 
şi cele mai obişnuite efecte ce s-ar putea deduce din 
aceste cauze; şi cred că, în acest chip, am găsit ce¬ 
ruri, aştri, un pămînt, iar pe acest pămînt, apă, aer, foc, 
minerale şi alte cîteva lucruri asemănătoare, care 
sînt cele mai obişnuite dintre toate şi cele mai sim¬ 
ple, şi, ca atare, cele mai uşor de cunoscut. Apoi, 
cînd am vrut să pobor la cele care erau mai puţin 
obişnuite, mi s-au înfăţişat atîtea şi atît de diferite, 
încît nu am crezut că ar fi cu putinţă ca mintea 
omenească să deosebească formele sau speciile de 
corpuri care sînt pe pămînt, de nenumărate altele 
care ar putea să fie, dacă ar fi fost voia lui Dumne¬ 
zeu să le aşeze pe pămînt, şi, prin urmare, nici nu 
am crezut cu putinţă să le dăm vreo întrebuinţare, 
dăcă nu mergem în căutarea cauzelor pornind de la 
efecte, şi dacă nu ne folosim de mai multe experienţe 
particulare. După care, îndreptîndu-mi din nou mintea 
spre toate obiectele care s-au înfăţişat vreodată sim- 

(urilor inele, mă încumet să spun ca nu am văzut la 
ele nici un lucru pe care să nu-1 pot explica destul 
de uşor cu ajutorul principiilor pe care le găsisem. 
Dar trebuie să mai mărturisesc şi că puterea naturii 
este atît de amplă şi de vastă, şi că aceste principii 
sînt atît de simple şi de generale, incit nu observ 
aproape nici un efect particular despre care să nu ştiu 
de la început că poate fi dedus din ele în! mai multe 
moduri diferite, şi că, de obicei, cea mai mare greu¬ 
tate pentru mine este de a afla în care dintre aceste 
moduri depinde de ele; căci, pentru aceasta, nu gă¬ 
sesc nici un alt mijloc, decît de a căuta din nou cîteva 
experienţe care să fie de aşa fel, încît rezultatul lor 
să nu fie acelaşi, dacă trebuie' să-l explicăm în unul 
dintre aceste moduri, decît în altul. De altfel, am 
ajuns acuin să văd destul de bine, cred, sub ce as¬ 
pect trebuie să ne apucăm să facem cea mai mare 
parte dintre cele care pot servi acestui scop; dar îmi 
mai dau seama că ele sînt de aşa fel şi în număr 
atît de mare, încît nici mîinile mele, nici venitul 
meu, chiar dacă aş avea de o mie de ori mai mult 
decît am, nu ar putea să ajungă pentru toate; aşa 
că, după cum voi avea de acum înainte înlesnirea de 
a face mai multe sau mai puţine, voi înainta mai 
mult sau mai puţin în cunoaşterea naturii; ceea ce 
nădăjduiam să fac cunoscut prin tratatul pe care-1 
scrisesem, şi să arăt atît de limpede folosul pe care 
publicul îl poate avea, încît aş fi obligat pe toţi cei 
ce doresc în general binele oamenilor, adică pe toţi 
cei care sînt virtuoşi cu adevărat, şi nu din făţăr¬ 
nicie, nici numai pentru părerea altora, atît de a-mi 
comunica experienţele pe care le-au făcut pînă acum, 
cit şi de a mă ajuta în cercetarea celor care mai ră- 
mîn de făcut. 

Dar, de atunci, am avut alte motive care m-au 
făcut să-mi schimb părerea, şi să mă gîndesc că tre¬ 
buia, în adevăr, să continui a scrie despre toate lu¬ 
crurile pe care le-aş socoti ca avînd oarecare impor¬ 
tanţă, pe măsură ce aş descoperi în ele adevărul, şi 
să depun aceeaşi rîvnă ca şi cum aş voi să le dau 
ia tipar, atît pentru a folosi cit mai mult prilejul de 
a le cerceta bine, căci, fără îndoială, privim totdeauna 
mai de aproape ceea ce credem că urmează să fie 
văzut de mai mulţi, decît ceea ce nu facem decît 
pentru noi înşine (şi, adesea, lucruri care mi s-au 
părut adevărate, cînd am început să le concep, mi-au 
apărut false, cînd am vrut să le aştern pe hîrtie). 
cît şi pentru a nu pierde nici un prilej de a fi util 
publicului, dacă sînt în stare de aceasta; şi pentru 
că, dacă scrierile mele au vreo valoare,, cei care le 
vor avea după moartea mea să se poată folosi de ele 
cum va fi mai bine; dar nu trebuia nicidecum să 
admit ca ele să fie publicate în timpul vieţii mele, 
pentru ca nici întimpinările şi controversele la care 
ar da naştere, poate, nici chiar reputaţia pe care ele 
mi-ar putea-o aduce să nu-mi dea vreun prilej de 
a-mi pierde timpul, pe care am de gînd să-l întrebuin¬ 
ţez pentru a mă instrui. Căci, deşi este adevărat că 
fiecare om este ţinut să facă bine altora, atît cît îi 
stă în putinţă, şi că a nu fi nimănui de folos în¬ 
seamnă a nu valora nimic, este tot atît de adevărat 
că preocupările noastre trebuie să cuprindă mai mult 
decît timpul prezent, şi că este bine să renunţăm la 
lucrurile care ar aduce, poate, vreun folos celor care 
sînt în viaţă, atunci cînd ne-atn hotărît să facem 
altele care să aducă un folos mai mare nepoţilor noş¬ 
tri. Căci, în adevăr, vreau cu tot dinadinsul să se 
ştie că puţinul pe care l-am învăţat pî'nă aici nu este 

aproape nimic în comparaţie cu ceea ce nu ştiu şf 
pe care nu-mi pierd nădejdea de a-1 mai putea 
alia, căci se întîmplă aproape Ia fel cu cei care 
descoperă puţin cîte puţin adevărul în ştiinţe ca şi 
cu cei care, după ce încep să se îmbogăţească, le 
este mai uşor să aibă cîştiguri mari, decît Ie era 
înainte, cînd erau mai săraci, să aibă cîştiguri mai 
iniei. J5au, i-am putea asemui cu conducătorii de oşti, 
ale căror forţe, de obicei, cresc pe măsura victoriilor 
lor, şi care au nevoie de mai multă iscusinţă pentru 
a se menţine, după pierderea unei bătălii, decît pentru 
a lua oraşe şi provincii, după ce au cîştigat-o. Căci, 
a ne strădui să învingem toate greutăţile şi greşelile 
care ne împiedică să ajungem la cunoaşterea adevă- 
- ulm înseamnă a da o bătălie; iar a accepta o părere* 
lalsă^ privitoare^ la o materie mai generală şi impor¬ 
tantă înseamnă a pierde o bătălie; trebuie, după 
aceea, mult mai multă iscusinţă, pentru a reveni la 
aceeaşi stare în care eram înainte, decît pentru a 
face progrese mari, atunci cînd am ajuns să avem 
principii care sînt sigure. Cît despre mine, dacă am 
găsit pină acum unele adevăruri în ştiinţe (şi nădăj- 
duiesc că lucrurile care sînt cuprinse în acest volum 
vor face să se vadă că am găsit cîte ceva), pot să 
spun că acestea nu sînt decît urmările şi dependenţele 
a cinci sau şase dificultăţi principale pe care le-’am 
învins, şi pe care le socotesc drept tot atîtea bătălii 
in care norocul a fost de partea mea. Ba chiar, aş 
cuteza să spun că, după cum cred, nu am nevoie de 
a mai cîştiga decît două sau trei asemănătoare, pen¬ 
tru a-mi realiza în întregime planurile; şi că vîrsta 
mea nu este atît de înaintată, îneît, potrivit mersului 
obişnuit al naturii, să nu-mi rămînă destul răgaz 
pentru aceasta. Dar, mă cred cu atît mai obligat să. 

cruţ timpul care îmi rămîne, cu cit am mai mari 
speranţe de a-I putea întrebuinţa bine; şi, fără în¬ 
doială, aş avea mai multe prilejuri de a-1 pierde, 
dacă aş publica fundamentele fizicii mele: căci, deşi 
ele sînt aproape toate atît de evidente, încît nu tre¬ 
buie decît să le înţelegi pentru a le da crezare, şi nu 
cred să existe vreunul a cărui demonstraţie să nu o 
pot da, totuşi, din cauză că este cu neputinţă ca ele 
să se potrivească cu toate părerile diferite ale celor¬ 
lalţi oameni, prevăd că voi fi adesea abătut din drum 
de întîmpinările la care vor da naştere. 

Se poate spune că aceste întîmpinări ar fi folosi¬ 
toare, atît pentru a-mi face cunoscute greşelile mele, 
cît şi pentru ca, dacă aş avea ceva bun, ceilalţi să 
înţeleagă astfel, mai bine, şi, deoarece mai mulţi pot 
vedea mai multe decît un singur om, începînd de pe 
acum să se folosească de aceasta, să mă ajute prin 
invenţiile lor. Şi, cu toate că recunosc a fi foarte ex¬ 
pus să greşesc şi a nu mă încrede aproape niciodată 
în primele gînduri care îmi vin, experienţa pe care o 
ail j bi legătură cu întîmpinările care mi se pot aduce 
mă împiedică de a mai nădăjdui vreun folos de la 
ele; căci pînă acum, am încercat, adesea, atît jude¬ 
căţile celor pe care îi socoteam prieteni, cît şi pe ale 
altora, cărora credeam că le sînt indiferent, şi chiar 
pe ale cîte unora despre care ştiam că răutatea şi 
invidia îi vor îndemna îndeajuns să descopere ceea 
ce afecţiunea putea ascunde prietenilor mei; dar, rare¬ 
ori s-a întîmplat să mi se obiecteze vreun lucru pe 
care să nu-1 fi prevăzut de loc, afară numai dacă era 
prea îndepărtat de subiectul meu; astfel că nu am 
intîlnit aproape niciodată vreun cenzoi al părerilor 
mele care să nu mi se pară ori mai puţin aspru, ori 
mai puţin drept decît mine însumi. Şi nu am remar- 

cat niciodată ca, din disputele care au loc de obicei 
în şcoli, să se fi descoperit vreun adevăr care să nu 
fi fost cunoscut înainte; căci fiecare, încercînd să 
învingă, se străduie mult mai mult să pună în va¬ 
loare ceea ce are aparenţa adevărului decît să cîntă- 
rească argumentele de o parte şi de cealaltă; şi cei 
care au fost mult timp buni avocaţi; nu sînt apoi, 
din această cauză, judecători mai buni. 

Cît despre folosul pe care l-ar trage ceilalţi din 
împărtăşirea glodurilor mele, nici acesta nu ar putea 
fi prea mare, dat fiind că încă nu le-am dus atît de 
departe încît să nu fie nevoie de a mai adăuga multe 
lucruri, înainte de a le aplica spre a trage folos din 
ele. Şi cred că pot să spun, fără nici o deşertăciune, 
că, dacă există cineva care să fie în stare de aceasta, 
acela trebuie să fiu eu, mai curînd decît oricare altul; 
nu pentru că nu ar putea exista pe lume mai multe 
minţi incomparabil mai luminate decît a mea, ci pen¬ 
tru că nu putem să concepem atît de bine un lucru 
şi să ni-I însuşim atunci cînd îl învăţăm de la altul, 
decît atunci cînd îl inventăm noi înşine. Aceasta este 
atît de adevărat, în această privinţă, încît, deşi am 
explicat adesea unele dintre părerile mele unor per¬ 
soane cu mintea foarte luminată şi care, în timp ce 
le vorbeam, păreau că le înţeleg foarte distinct, to¬ 
tuşi, atunci cînd le-au reprodus, am băgat de seamă 
că le-au schimbat aproape totdeauna în aşa fel încît 
nu le mai puteam recunoaşte ca fiind ale mele. Folo¬ 
sesc acest prilej, pentru a ruga aici pe nepoţii noştri 
să nu creadă niciodată că lucrurile care li se vor 
spune vin de la mine, dacă nu le voi fi publicat eu 
însumi; şi nu mă mir nicidecum de ciudăţeniile care 
se pun pe seama tuturor acelor filozofi antici ale 
căror scrieri nu le mai avem, şi nici nu cred, de aceea, 

ca ideile lor erau prea lipsite de raţiune, dat fiind 
ca ei erau minţile cele mai alese ale timpului lor, 
ci numai că ne-au fost greşit redate. După cum se vede, 
de asemenea, ca aproape niciodată nu s-a întîmplat 
ca vreunul dintre adepţii lor să-i fi întrecut; şi sînt 
sigur că cei mai pătimaşi dintre cei ce-1 urmează azi 
pe Aristotel s-ar socoti fericiţi dacă ar avea tot atî- 
tea cunoştinţe despre natură cî.te avea el, chiar cu 
condiţia să nu aibă niciodată mai multe. Ei sînt ca 
iedera, care rm năzuieşte cîtuşi de puţin să se urce 
mai sus decît copacii care o susţin, şi care adesea, 
chiar din nou coboară, după ce a ajuns pînă în vîrful 
lor, căci sînt de părere că la fel coboară, adică ajung, 
intr-un anumit fel, mai puţin învăţaţi decît dacă s-ar 
li abţinut de a studia, cei care, nemulţumiţi de a şti 
tot ceea ce este explicat în mod inteligibil în autorul 
lor vor în afară de aceasta, să găsească soluţia mai 
multor dificultăţii despre care el nu spune nimic şi 
a care el, poate, nu s-a gindit niciodată. Totuşi, modul 
lor de a filozofa este foarte comod pentru cei care nu 
t»u decît minţi^ din cele mai mediocre, căci obscurita¬ 
tea caracterizărilor şi a principiilor de care se ser¬ 
vesc [ace ca ei să poată vorbi despre orice lucru, cu 
tot atita îndrăzneală ca şi cum le-ar şti, şi să sus¬ 
ţină tot ceea ce spun împotriva celor mai subtili si 
mai pricepuţi, fără să se găsească vreun mijloc de a-i 
convinge; în această privinţă, ei îmi par asemănă- 
i? r [ Llnu j 0 jk» care, pentru a se bate cu unul care vede 
mra a fi dezavantajat, l-ar face să vină în fundul 
unei pivniţe foarte întunecoase; şi pot să spun că 
aceştia au interesul ca eu să mă abţin de a publica 
principiile filozofiei de care mă folosesc; căci, atît de 
simple şi de evidente cum sînt, publicîndu-Je, as face 
aproape acelaşi lucru ca şi cum aş deschide cîteva 

7 — Discurs asupra metodei. 

ferestre şi aş lăsa să intre lumina zilei în această 
pivniţă iu care au coborit pentru a se bate. Dar, chiar 
cele mai alese minţi nu au motiv de a dori să le cu¬ 
noască; căci, dacă vor să poată vorbi despre orice 
şi să-şi cîştige reputaţia de învăţaţi, vor ajunge la 
aceasta mult mai uşor, mulţumindu-se cu aparenţa 
adevărului, care poate fi găsită fără mare greutate 
în toate materiile, decît cercetînd adevărul, care nu 
se descoperă decît puţin cîte puţin, numai în unele 
dintre ele, şi care, atunci cînd se pune problema de 
a vorbi despre altele, ne <pbligă să mărturisim fără 
fereală că nu le cunoaştem. Iar dacă vor mai curînd 
să cunoască cîte puţin din adevăr, decît să aibă de¬ 
şertăciunea de a părea că ştiu totul, ceea ce este 
fără îndoială preferabil, şi dacă doresc să urmărească 
o ţintă asemănătoare cu a mea, nu este nevoie să le 
spun nimic mai mult decît am spus pînă acum în 
acest discurs; căci, dacă sînt în stare să meargă mai 
departe decît mine, cu atît mai mult vor putea să 
găsească singuri tot ceea ce cred că am găsit eu; 
mai ales că, cercetînd mereu toate după rînduiala lor, 
este sigur că ceea ce îmi mai rămîne să descopăr 
este, prin natura sa, mai greu şi mai ascuns decît 
ceea ce am putut găsi pînă acum; şi le va face mult 
mai puţină plăcere să o afle de la mine, decît prin ei 
înşişi; totodată, deprinderea pe care o vor dobîndi, 
cercetînd mai întîi lucruri uşoare şi trecînd, puţin cîte 
puţin, la altele mai grele, le va folosi mai mult decît 
ar putea să o facă toate îndrumările mele. Tot aşa, 
cred că, dacă mi s-ar fi predat din tinereţe toate 
adevărurile ale căror demonstraţii le-am căutat de 
atunci încoace şi dacă nu aş fi avut nici o greutate 
să le învăţ, nu aş fi cunoscut poate niciodată altele, 
sau, cel puţin, nu aş fi dobîndit niciodată deprinde- 

rea şi uşurinţa pe care cred că ie am de a descoperi 
mereu alte adevăruri noi, pe măsură ce mă strădui 
sa le caut. intr-un cuvînt, dacă există în lume vreo 
opera care nu poate fi atît de bine dusă la capăt de 
nimeni altul decit de cel care a început-o, aceasta 
este cea la care lucrez. 

Este adevărat că, în ceea ce priveşte experintele 
care pot servi la aceasta, un singur om nu ar putea 
ajunge pentru a le face pe toate; de asemenea, el nu 
ar putea folosi cu rost alte mîini decît pe ale sale, în 
aîara de ale unor meşteşugari sau de ale unor anumiţi 
oameni pe care ar avea de unde să-i plătească şi ne 
care speranţa cîştigului, care este un mijloc foarte 
eiicace, i-ar îndemna să facă întocmai tot ceea ce el 
, e ’ ar P r ® scne ; Căci cei care, avînd curiozitatea sau 
dorinţa de a învăţa, s-ar oferi poate să-l ajute în mod 
voluntar, in afara că, de obicei, mai mult făgăduiesc 
decit iac treabă şi că nu vin decît cu propuneri fru¬ 
moase dintre care nici una nu reuşeşte vreodată, ei 
®f v ^ negreşit să fie răsplătiţi prin lămurirea unor 
dificultăţi sau, cel puţin, prin complimente şi convor- 
în inutile, ceea ce nu ar putea să însemne decît o 
pierdere de timp. Iar cît priveşte experinţele pe care 
alţii le-au făcut pînă acum, chiar în cazul cind ei ar 
voi sa 1 le comunice, ceea ce nu ar face niciodată cei 
care Ie numesc secrete, ele sînt complicate, în cea mai 
mare parte, de atîtea împrejurări sau ingrediente de 
prisos, incit i-ar fi foarte greu să descopere din ele 
adevărul; m afară de aceasta, el le-ar găsi aproape pe 
toate atit de rau explicate, sau chiar atît de false 
pentru ca cei care le-au făcut s-au silit a le face să 
para conforme cu principiile lor, întrucît. chiar dacă ar 
exista vreunele care să-i folosească, ele totuşi nu ar 
putea preţui cît timpul necesar pentru a le alege. Prin 

urmare, dacă ar exista pe lume vreun om despre care 
am şti în mod cert că este în stare să afle lucrurile 
cele mai mari şi mai folositoare publicului şi dacă, 
pentru aceasta, ceilalţi oameni s-ar strădui prin toate 
mijloacele .de a-1 ajuta să-şi ducă la bun sfîrşit pla¬ 
nurile, nu văd ce ar putea să facă pentru el, decît să-i 
asigure cheltuielile pentru experienţele de care ar avea 
nevoie şi să împiedice ca liniştea sa-i fie tulburată de 
săcîielile oricui. Dar, pe lîngă că nu sînt atît de în¬ 
crezut încît să pot făgădui lucruri extraordinare, nici 
nu nutresc gînduri atît de deşarte ca acela de a-mi 
închipui că publicul trebuie să se intereseze prea mult 
de planurile mele; de asemenea, nu am sufletul atît 
de josnic, încît să consimt a primi de la cineva vreo 
favoare, pe care s-ar putea crede că n-am meritat-o. 

Toate aceste considerente la un loc au fost cauza 
care, acum trei ani, m-a făcut să nu vreau să public 
tratatul pe care-1 aveam în mînă şi chiar să iau ho- 
tărîrea de a nu mai da la iveală, în timpul vieţii 
mele, nici un altul care să fie atît de general, nici din 
care să se poată înţelege fundamentele fizicii mele 1 . 
Dar, au mai apărut, după aceea, alte două motive, 
care m-au făcut să descriu aici cîteva încercări parti¬ 
culare şi să dau oarecum socoteală publicului de 
acţiunile şi de planurile mele. Primul este că, dacă 
nu aş face aceasta, mulţi dintre cei care au cunoscut 
intenţia pe care o avusesem înainte, de a tipări unele 
scrieri, şi-ar putea închipui că mă feresc din anumite 


1 Impresionat de condamnarea lui Galilei. Descartes îi 
scrie lui Mersenne, în 1633, că, dacă teoria mişcării Pămîntului 
ar fi greşită, atunci şi principiile filozofiei carteziene ar fi 
greşite. Nevoind să se expună la persecuţii, Descartes renunţă 
să-şi publice tratatul despre lumină şi îi scrie Iui Mersenne că 
preferă „să trăiască în pace". — N. R. 

cauze, mai dezavantajoase pentru mine decit sînt în 
realitate; căci, deşi nu iubesc peste măsură gloria, 
sau chiar aş îndrăzni să spun, deşi o urăsc, pentru 
că o socot potrivnică liniştii, pe care o preţuiesc mai 
presus de orice, nu am urmărit niciodată să-mi ascund 
acţiunile de parcă ar fi crime, nici nu m-am folosit 
de multe precauţii pentru a rămîue necunoscut, atît 
pentru că aş fi crezut că mă nedreptăţesc, cît şi pentru 
că mi-ar fi dat un anumit fel de nelinişte, care, de 
asemenea, ar fi fost potrivnică împăcării sufleteşti de- 
săvîrşite pe care o caut; şi deoarece, fiind întotdeauna 
nepăsător faţă de grija de a fi cunoscut sau nu, am 
dobîndit totuşi o oarecare reputaţie, m-am gîndit că 
trebuie să mă strădui cît mai mult pentru a mă feri 
cel puţin de a avea o reputaţie proastă. Celălalt mo¬ 
tiv care m-a îndemnat să scriu acest discurs este că, 
văzînd zi de zi, din ce în ce mai mult, îutîrzierea pe 
care o suferă planul meu de a mă instrui, din pricina 
nenumăratelor experienţe de care am nevoie şi pe care 
este cu neputinţă să le fac fără ajutorul cuiva, cu toate 
că nu sînt atît de închipuit încît să nădăjduiesc că 
publicul s-ar interesa prea mult de preocupările mele, 
nu vreau, totuşi, să mă nesocotesc atît de mult, încît 
să dau prilej celor'care îmi vor supravieţui să mă 
învinuiască într-o zi că aş fi putut să le las mai multe 
lucrări şi mult mai bune decît am făcut, dacă aş ti 
avut grija de a-i face să înţeleagă du ce puteau să 
contribuie şi ei la planurile mele. 

Şi m-am gîndit că-mi era uşor să aleg cîteva 
materii care, fără a fi supuse multor controverse şi 
fără a mă sili să destăinui mai mult decît doresc din 
principiile mele, ar arăta totuşi destul de clar ceea 
ce pot sau nu pot eu în ştiinţe. Nu aş putea spune 
dacă am reuşit sau nu să fac aceasta; şi nu vreau 


cîtuşi de puţin să previn judecăţile nimănui, vorbind 
eu însumi despre scrierile mele; dar voi fi foarte mul¬ 
ţumit dacă vor fi analizate; şi, pentru ca să dau cit mai 
mult prilejuri pentru aceasta, rog stăruitor pe toţi cei 
care vor avea de făcut vreo întîmpinare să se oste¬ 
nească a o trimite librarului meu, la înşiinţarea că¬ 
ruia voi încerca să alătur totodată şi răspunsul meu; 
şi astfel cititorii, văzîndu-le împreună şi pe una şi pe 
cealaltă, vor înţelege cu atit mai bine care este ade¬ 
vărul; căci nu-mi propun să dau niciodată răspunsuri 
lungi, ci numai să-ini recunosc foarte sincer greşelile, 
atunci cîud îmi voi da seama de ele; iar dacă nu le 
pot vedea, să spun, pur şi simplu, ceea ce voi crede 
că se cere pentru apărarea lucrurilor pe care le-am 
scris, fără a adăuga explicarea vreunei materii noi, 
pentru a nu trece mereu de la una la alta. 

Dacă unele dintre lucrurile despre care am vorbit 
la începutul Dioptricii şi al Meteorilor nedumeresc la 
prima vedere, pentru că le numesc presupuneri şi că 
nu par să am dorinţa de a le dovedi, rog să aveţi 
răbdarea de a citi totul cu luare aminte, şi sper că 
veţi fi mulţumiţi; căci, cred că argumentele se înlăn¬ 
ţuie aşa fel, Incit, după! cum cele care vin la urmă sînt 
demonstrate prin cele dintîi, care sînt cauzele lor, tot 
aşa, cele dintîi sînt demonstrate, la rîndul lor, prin 
cele din urmă, care sînt efectele lor. Şi nu trebuie să 
vă închipuiţi c 3t, în această privinţă, aş comite gre¬ 
şeala pe care logicienii o numesc cerc [vicios], căci 
experienţa făcînd să fie foarte certă cea mai mare 
parte dintre aceste efecte, cauzele din care le deduc 
nu servesc atît pentru a le dovedi, cît pentru a le ex¬ 
plica; dimpotrivă, cauzele sînt acelea care sînt dove¬ 
dite prin efecte. Şi nu le f -am numit presupuneri decît 
pentru ca să se ştie că eu cred să le pot deduce din 

aceste prime adevăruri pe care le-am explicat mai 
sus; dar dinadms nu am vrut să o fac, pentru a îm¬ 
piedica anumite minţi, care îşi închipuie că ştiu într-o 
zi tot ceea ce altul a gîndit în douăzeci de ani, de 
îndată ce le-a spus numai două sau trei vorbe şi care 
sînt cu atît mai mult supuse a greşi şi mai puţin 
capabile de adevăr, ’cu cît sînt mai pătrunzătoare şi 
mai vioaie, de a găsi prilej să construiască o filozofie 
extravagantă, întemeiată pe ceea ce vor crede că sînt 
principiile mele, şi să se pună această greşeală în sar¬ 
cina mea; căci, în ceea ce priveşte părgfile care îmi 
aparţin în întregime, nu le scuz de loc ca fiind noi, 
cu atît mai mult, cu cît, analizînd bine temeiurile lor, 
sînt sigur că le veţi găsi atît de simple şi de conforme 
simţului comun, încît vor părea mai puţin extraordi¬ 
nare şi mai puţin stranii decît oricare altele pe care 
le-aţî putea avea asupra aceloraşi lucruri; şi nu mă 
laud că aş fi primul lor descoperitor, dar numai că 
nu le-am acceptat vreodată fiindcă au fost spuse de 
alţii, nici fiindcă nu au mai fost spuse, ci numai 
pentru că m-a convins raţiunea mea. 

Căci, dacă meşteşugarii nu pot să execute de în¬ 
dată invenţia care este explicată în Dioptriei, r. nu cred 
că s-ar putea spune, pentru aceasta, că ea ar fi fără 
valoare; căci, dat fiind că este nevoie de îndemînare 
şi de pricepere, pentru a face şi a potrivi maşinile pe 
care le-am descris, fără ca să le lipsească vreuna din 
condiţii, nu m-aş mira mai puţin dacă ei ar izbuti de 
la prima încercare, decît dacă cineva ar putea învăţa 
într-o singură zi să cînte excelent din lăută, numai 
pentru că i s-a dat o partitură bună. Şi dacă scriu în 
franceză, care este limba ţării mele, în loc să scriu 
în latină, care este limba dascălilor mei, o fac nă¬ 
dăjduind că cei care nu se’ servesc decît de raţiunea 

lor naturală şi întru totul pură vor judeca mai bine 
părerile mele decît cei care nu cred decît în cărţile 
vechi; cit despre cei care îmbină bunul simţ cu stu¬ 
diul, singurii pe care îi doresc să-mi [ie judecători, sînt 
sigur că nu vor fi atit de părtinitori pentru limba 
latină, încît să refuze a da ascultare argumentelor 
mele, pentru că le explic în limbă vulgară.. 

De altfel, nu vreau să vorbesc aici in mod deo¬ 
sebit despre progresele pe care nădăjduiesc să le fac 
în viitor în ştiinţe, nici să fac faţă de public vreo făgă- 
duială de cate nu sînt sigur că o voi putea îndeplini; 
voi spune numai că in-ain hotărît să nu întrebuinţez 
timpul care-ini mai rămîne de trăit pentru altceva 
decît pentru a încerca să dobîndesc o anumită cunoaş¬ 
tere a naturii, care să fie de aşa fel încît să se poată 
deduce din ea unele reguli pentru medicină, mai sigure 
decît cele pe care le-am avut pînă acum; şi că firea 
mea mă îndepărtează atit de mult de oricare alte pre¬ 
ocupări, mai ales de cele care nu ar putea să fie folo¬ 
sitoare unora decît dăunînd altora, încît dacă vreo în- 
prejurare m-ar sili să fac astfel de lucruri, nu cred 
că aş fi în stare să reuşesc. De aceea, fac aici o măr¬ 
turisire care ştiu bine că nu mă va ajuta să ajung 
om de seamă în lume, dar nici nu am dorinţa de a fi; 
şi mă voi socoti totdeauna mai îndatorat faţă de cei 
prin bunăvoinţa cărora mă voi bucura nestingherii 
de timpul meu, decît le-aş fi celor care mi-ar oferi 
cele mai înalte demnităţi de pe păinînt. 

